މަސްތައް ވަރުގަދަވާގޮތް – ބަޔޮލޮޖީގެ އެހީގައި – Ilm\nމަސްތައް ވަރުގަދަވާގޮތް – ބަޔޮލޮޖީގެ އެހީގައި\nއިންސާނާގެ ހަށިގަނޑުގައި ހަސަތޭކައެއްހާ މަސްގަނޑުތައްވާއިރު، މިމަސްތައް އަހަރެމެންގެ ބަރުދަނުގެ ތިންބައިކުޅަ އެއްބަޔާއި ދެބައިކުޅަ އެއްބަޔާ ދެމެދުގެ ބައެއް ހިއްސާކުރެއެވެ. ހަށިގަނޑުގެ އެކިހިސާބު ހިސާބުގައިވާ މަސްތަކުގެ ސަބަބުން އިންސާނާއަށް މަސައްކަތްކޮށް، ހެލިފެލިވެއުޅެ، އަދި ބެލެންސް ކުރަން އުނދަގޫވާ ޙާލަތްތަކުގައި ހަށިގަނޑު ބެލެނެސްކޮށް ޘާބިތުކޮށްދޭން އެހީވެދެއެވެ.\nއިންސާނާ އޭނާގެ މަސްތަކުގެ އެހީގައި ކަމެއްކުރަން ބޭނުންވުމުން، ސިކުނޑިން މަސްތަކާހަމައަށް ގުޅިފައިވާ މޮޓޯ ނިޔުރޯންސް (ނާރު) ތަކުން މަސްތަކަށް އިލެކްޓްރޯނިކް އިމްޕަލްސްތަކެއް ފޮނުވައެވެ. މިއިމްޕަލްސްތައް މަސްގަނޑާހަމައަށް ފޯރުމުން މަސްތައް ކޮންޓްރެކްޓްވެ، ރިލެކްސްވެއެވެ. (ކޮންޓްރެކްޓް ވުމަކީ މަސްގަނޑު ބާރުވެ އެއްވުމެވެ. އަދި ރިލެކްސް ވުމަކީ މަސްގަނޑު ދޫވެގެންދިއުމެވެ. ޙަރަކާތް ގެނައުމަށްޓަކައި އެއްބައި މަސްތައް ކޮންޓްރެކްޓް ވާންޖެހޭއިރު އަނެއްބައި މަސްތައް ރިލެކްސް ވާންޖެހެއެވެ.) ކޮންމެއަކަސް ކޮންޓްރެކްޝަނާއި ރިލެކްޒޭޝަންގެ މިޙަރަކާތްތަކުގެ ސަބަބުން މަސްގަނޑާ ގުޅިފައިވާ ކަށި ހަރަކާތް ކުރަންފަށައެވެ. މިހުރިހާ ކަމެއްވާން ނަގަނީ ވަރަށް ކުޑަ ހިނދުކޮޅެކެވެ. މިސާލަކަށް ޖިމެއްގައި ކަސްރަތު ކުރަމުންދާ މީހަކު ބަރެއް އުފުލަން ބޭނުން ވެއްޖެނަމަ، ސިކުންޑިން ކުރިން ދެންނެވި ގޮތަށް އަތުގެ މުލައްދަނޑީގައިވާ ދެމަސްގަނޑަކަށް އެކަން އަނގައެވެ. އެއީ އަތުގެ އެތެރެފަރާތުގައިވާ، ބައިސެޕްސް މަސްގަނޑާއި އަތުގެ ބޭރު ފަރާތުގައިވާ ޓްރައިސެޕްސް މަސްގަނޑެވެ. ބަރު ނެގުމަށްޓަކައި ބައިސެޕްސް މަސްގަނޑު ކޮންޓްރެކްޓް ވާނެއެވެ. އަދި ޓްރައިސެޕްސް މަސްގަނޑު ރިލެކްސް ވާނެއެވެ.\nހަށިގަނޑުގެ މަސްތައް މަސައްކަތްކުރަމުންދާއިރު، ގިނަފަރާތްތަކަށް އެނގިފައިނުވާ ވަރަށް މުހިންމުކަމެއް މަސްގަނޑުގެތެރޭގައި ހިނގައެވެ. މިސާލަކަށް، ބަރު އެއްޗެއް އުފުލުމަށްޓަކައި މަސްގަނޑު ސްޓްރެސްވާއިރު، މަސްގަނޑު ގެތެރޭގައިވާ މަސްލްސް ފައިބާސްތަކުގައި ލޮލަށް ނުފެންނަހާ ކުދި ރެނދުތަކެއްލައެވެ. މިއީ މަސްގަނޑުގެ ޓިޝޫތަކަށް ލިބޭ ކުޑަކުޑަ ގެއްލުމަކަށް ވީނަމަވެސް މިޙާލަތުގައި އެއީ އޭގެސަބަބުން މަސްގަނޑަށް ވަރަށް ފައިދާވާކަމެކެވެ. ސަބަބަކީ، މިރެނދުތައް މަސްލްސް ފައިބާސްތަކުގައި ލުމުން ގެއްލުންލިބުނު ސެލްތަކުން ސައިޓޯކައިންސް ކިޔާ މޮލިކިއުލެއް ދޫކުރެއެވެ. މިމޮލިކިއުލުގެ ވަޒީފާއަކީ މަސްގަނޑަށް ލިބުނު ގެއްލުން ރަނގަޅުކޮށް މުސްތަޤުބަލުގައި ލިބިދާނެ މިފަދަ ގެއްލުމަކަށް މަސްގަނޑު ތައްޔާރު ކުރުމެވެ. އެގޮތުން މަސްގަނޑުގައިވާ މަސްލްސް ފައިބާސް ތައް ބޯކޮށްލައެވެ. ގެއްލުންލިބިފައިވާ އެތައް ފައިބާތަކެއް ބޯވެގެންދާއިރު ނަތީޖާއެއްގެ ގޮތުން މަސްގަނޑުވެސް ބޯވެ ވަރުގަދަވެގެން ދެއެވެ. ބޮޑީ ބިލްޑްކުރާ މީހުންގެ މަސްތައް ހަރުވެ، ވަރުގަދަވާ ގޮތަކީ މިއީއެވެ. މަސްތައް ވަރުގަދަ ކުރުމަށްޓަކައި ބަރު އުފުލާއިރު މަސްތަކަށް ކުރިން މިދެންނެވި ކަހަލަ ގެއްލުންތަށް ލިބެމުންދެއެވެ. މިގެއްލުންތަކަށް ފަރުވާލިބިގެންދާއިރު މަސްގަނޑު ބޮޑުވެ، ހަރުވެ، ވަރުގަދަ ވެގެންދެއެވެ.\nއިންސާނާ ކޮންމެދުވަހަކުވެސް ޢާންމުކޮށް ކުރާ ކަންކަމަށް އޭނާގެ ހަށިގަނޑު ހޭނިފައިވާތީ، މިދެންނެވި ކަހަލަ ވަރުގަދަކަމެއް މަސްގަނޑަށް ގެނައުމަށްޓަކައި ޢާންމުކޮށް މަސްގަނޑަށް ލިބޭ ސްޓްރެސް އަށްވުރެ ބޮޑު ސްޓްރެސް އެއް މަސްގަނޑަށް ލިބުން ވަރަށް މުހިންމެވެ. މިއަށް ކިޔަނީ ހައިޕަ-ޓްރޮފީއެވެ. މަސްގަނޑަށް ސްޓްރެސް ނުލިބި ގިނަދުވަސްތަކެއްވާނަމަ، އެމަސްތައް ކުޑަވެގެންދާނެއެވެ. މިއަށް ކިޔަނީ މަސްކިއުލާ-އެޓްރޮފީއެވެ. ނަމަވެސް މަސްތަކަށް ރަނގަޅު ސްޓްރެސްއެއް ނުދެވޭ މީހަކު ކުއްލިއަކަށް ވަރަށް ބަރު އެއްޗެއް އުފުލައި މަސްގަނޑަށް ބޮޑު ސްޓްރެސްއެއް ދީފިނަމަ، ކުދި ކުދި ރެނދުތަކުގެ ބަދަލުގައި މަސްގަނޑު އިރައިގެން ދިއުން ކަހަލަ ބޮޑު ގެއްލުމެއް ލިބިދާނެއެވެ. ކަސްރަކުކުރާއިރުވެސް މިކަމަށް ވިސްނުން ވަރަށް މުހިންމެވެ. ކުއްލިއަކަށް ކުރިއެރުމެއް ގެންނަށް އުޅެގެން ބޮޑުގެއްލުމެއް ލިބުމަށްވުރެ، ދުވަހުން ލިބޭ ފުރިހަމަ ކުރިއެރުން މާރަނގަޅުވާނެކަން ޔަޤީނެވެ.


އަނަންޔާ: އޭނާގެ ދެވަނަ ފިލްމަކީ "ޕަތީ ޕަތުނީ އޯރް ވޯ".\nފިލްމުގެ ޓީމުން ވަނީ ޝޫޓިންގެ ތެރެއިން ނަގާފައިވާ ފޮޓޯތަކެއް ދައްކާލައިފަ އެވެ. އޭގައި ފެންނަނީ އަމީތާބް ދިގު ނުރަ ތުނބުޅިއަކާ އެކީގަ އެވެ.\nރޫމީ ޖެފްރީ ޑައިރެކްޓް ކުރާ ސަސްޕެންސް ތުރިލާ "ޗެހެރޭ" ގައި އާމީތާބާ އެކު، އިމްރާން ހާޝީމީ، ކްރިތީ ކަރްބަންދާ އަދި ރިއާ ޗަކްރަބަތީ ވެސް ފެނިގެން ދާނެ އެވެ.\nމި ފިލްމު ސިނަމާތަކަށް ގެންނަން ނިންމާފައި ވަނީ އަންނަ އަހަރުގެ ފެބްރުއަރީ މަހުގެ 21 ގަ އެވެ.\nދީޕިކާ، ރިޝީ އަށް ޒިޔާރަތްކޮށްފި\nއެމެރިކާގައި ކެންސަރަށް ފަރުވާ ހޯދަމުން އަންނަ ބޮލީވުޑްގެ އެކްޓަރު ރިޝީ ކަޕޫރު ދެކިލަން، ބަތަލާ ދީޕިކާ ޕަދްކޯން ޒިޔާރަތްކޮށްފި އެވެ.\nއެ ޒިޔާރަތުގެ ތެރެއިން ނަގާފައިވާ ފޮޓޯތަކެއް ރިޝީގެ އަންހެނުން ނީޓޫ ސިންގް އިންސްޓަގްރާމްގައި ހިއްސާކުރަމުން ބުނީ ދީޕިކާއާ އެކު އެ މީހުން ހޭދަކުރީ ވަރަށް އުފާވެރި ވަގުތުކޮޅެއް ކަމަށެވެ.\nދީޕިކާއަކީ އެކްޓަރު ރަންވީރު ސިންގްއާ ކައިވެނި ކުރުމުގެ ރިޝީ އާއި ނީޓޫގެ ދަރިފުޅު ރަންބީރު ކަޕޫރާ ވެސް ދުވަސްތަކެއް ވަންދެން ލޯބީގެ ގުޅުމެއް ބޭއްވި ބަތަލާއެކެވެ.\nރިޝީ ވަނީ 2009 ގައި ރިލީޒްކުރި "ލަވް އާޖް ކަލް" ގައި ދީޕިކާއާ އެކު މަސައްކަތްކޮށްފަ އެވެ.\nރިޝީ އެމެރިކާގައި ފަރުވާ ހޯދަމުން އަންނަ އިރު، މި ފަހުން އެމެރިކާ އަށް ދާ ބޮލީވުޑްގެ ހުރިހާ ފަންނާނުންހެން ރިޝީ ދެކިލަން ދެ އެވެ. ދީޕިކާ މި ވަގުތު އެމެރިކާގައި ހުރި މިދިޔަ ހަފުތާގައި ބޭއްވި މެޓް ގާލާ ބައިވެރިވާން ކުރި ދަތުރުގެ ތެރެއިންނެވެ.\nއަނަންޔާ އަކީ ސަނަމްގެ ފޭނެއް\nސިނަމާތަކުގައި މިހާރު ދައްކަމުން އަންނަ ފިލްމު "ސްޓޫޑަންޓް އޮފް ދި އިޔާ 2" އިން ބޮލީވުޑަށް ތައާރަފުވި ބަތަލާ އަނަންޔާ ޕާންޑޭއަކީ ވަރަށް ބޮޑު ފޭނެއް ކަމަށް އެ ފިލްމަށް ލަވައެއް ކިޔައިދިން ސަނަމް ޕޫރީ ބުނެފި އެވެ.\nއަނަންޔާ އާއި ޓައިގާ ޝްރޮފް އެކީގައި ފެނިގެންދާ ލަވަ "ފަކީރާ" އަކީ ރާއްޖޭގައި ޝޯތަކެއް ވެސް ދިން ސަނަމް އާއި ނީތީ މޯހަންގެ އަޑުން ކިޔާފައިވާ ލަވައެކެވެ.\nސަނަމް ބުނީ އެ ލަވަ ރިކޯޑް ކުރި އިރު ވެސް އަނަންޔާ ސްޓޫޑިއޯގައިން ކަމަށާއި ވަރަށް ވެސް ހިތްވަރު ވެސް ދިން ކަމަށެވެ. އަދި "ފަކީރާ" އަކީ އަނަންޔާގެ އަލަތު ފިލްމަށް ކިޔައިދޭ ލަވައަށްވާތީ ލަވަ ވީހާ ވެސް ފުރިހަމަކޮށް ކިޔަން ވަރަށް މަސައްކަތް ކުރި ކަމަށް ބުންޏެވެ.\nސަނަމް ބުނި ގޮތުގައި "ސްޓޫޑަންޓް އޮފް ދި އިޔާ 2" ގެ ޑައިރެކްޓަރު ޕުނިތު މަލްއުތުރާއަކީ ވެސް ވަރަށް ސަޕޯޓިވް މީހެކެވެ.\nސަލްމާނާއި ޝާހްރުކް އަލުން އެކީގައި ފެނިދާނެ\nސަލްމާން ހާނާއި ޝާހްރުކް ހާން ހިމަނައިގެން ފިލްމެއް ހަދަން ވިސްނާ ކަމަށާއި ދެ ތަރިންނަށް ހާއްސަ ސްކްރިޕްޓެއް ލިޔެވޭ ދުވަހަކުން އެ ފިލްމު ހުށަހަޅާނެ ކަމަށް ޑައިރެކްޓަރު އަލީ އައްބާސް ޒަފަރު ބުނެފި އެވެ.\nBlockbuster director @aliabbaszafar in an exclusive with @iFaridoon speaks at length about #Bharat and @BeingSalmanKhan\nWould he like to work with @iamsrk ?\nComing up soon!!#TalkingFilms#BollywoodHungama pic.twitter.com/cPfqW1dWHF\nބޮލީވުޑް ހަންގާމާ އަށް ދިން އިންޓަވިއުއެއްގައި ބުނީ ސަލްމާނާއި ޝާހްރުކް ތިބީ އެކުގައި މަސައްކަތް ކުރަން ތައްޔާރަށް ކަމަށާއި ދެ ތަރިންގެ ރޯލް ބެލެންސް ވާ ކަހަލަ ސްކްރިޕްޓެއް ލިޔުމުގެ ޝައުގުވެރިކަން ބޮޑު ކަމަށެވެ.\nއަންނަ މަހު ރިލީޒް ކުރާ ސަލްމާންގެ "ބާރަތު" ގެ ޑައިރެކްޓަރު ބުނި ގޮތުގައި އެ ދެ ތަރިން އެކީގައި ސްކްރީނަށް ގެނައުމަކީ ކުރިން ވެސް ހިޔާލުތަކުގައި އެނބުރޭ ކަމެކެވެ.\nޝާހްރުކާއި ސަލްމާން ވަނީ އެކީގައި "ކަރަން އަރުޖުން" އާއި ކުޗް ކުޗް ހޯތާ ހޭ" އަދި "ހަމް ތުމާރޭ ހޭ ސަނަމް" ގައި މަސައްކަތްކޮށްފަ އެވެ. އަދި ދެ ތަރިން އެކަކު އަނެކެއްގެ ބައެއް ފިލްމުތަކުގައި ހާއްސަ ފެނިލުންތަކުން ފެނިފައިވެ އެވެ.\nބޮލީވުޑް ސަލްމާން ޚާން އަމީތާބް ބައްޗަން ދީޕިކާ ރަންބީރް ކަޕޫރު ސަނަމް ޕޫރީ ޓައިގާ ޝްރޮފް


ގަބޫލްކުރަން ދަތި ހަގީގަތް 1 | Esfiya - Dhivehi Vaahaka Site\nޖައްވުގައިވަނީ ޔެތްފިނި ކަމެކެވެ. ޕެރިސްގައި ހުންނަ ހޮޓަލެއްގެ 10ވަނަ ފަންގިިފިލައިގައި ދިރިއުޅެމުންދާ އުމުރުން 20 އަހަރުގެ ލީޒާ ހުރީ ބެލްކަޏަނިކުމެ އިރުއަރާ މަންޒަރު ބަލާށެވެ. ލީޒާގެ ލީޒާހުރީ ހިޔާލުތަކުގެ ތެރެއަށް ގެއްލިފައެވެ. އެއީ މީގެ 1 އަހަރުކުރީން އޭގެ މައިންބަފައިން ކައިރީގައި އުޅުން ހަދާން ތަކެވެ. ނަމަވެސް މިހާރު އެމީހުންނާ ދުރުގައި އުޅެން ޖެހުމުން ވަރަށް ދެރަވެއެވެ. ލީޒާ މިހެން އުޅެން ޖެހެނީ އޭނަގެ މުސްތަގުބަލަށްޓަކައެވެ. އެއީ ޑޮކްޓަރުކަން ކިޔެވުމަށެވެ. ލާޒާ ވަނީ އޯލެވެލް ނިންމުމަށްފަހު އޭލެވެލް ކިޔަވާނިމުގޮތަށް ޕެރިސް އައް އައިސް ޑޮކްޓަރުކަމުގެ އެޑްވާންސް ނިިނަމާފައެވެ. މިއަދަކީ ޑިޕްލޮމާފެށޭ ފުރަތަމަ ދުވަހެވެ.\nވިސްނުމުގައި ހުރެފަރެފައި ލީޒާ ގަޑިއައް ބަލާލިއެވެ.7ޖަހައިފިއެވެ. ލީޒާ އަވަސްވީ ހެންދުނުގެ ނާސްތާ ހެދުމައްފަހު ކޮލެ ޖައްދާން ތައްޔާރުވާށެވެ.\n30 މިނެޓައްފަހު ލީޒާ ހުރީ ރަތްކުލައިގެ ޓޮޕަކާއި ހުދުކުލައިގެ ޖިންސެއް ލިއަގެންނެވެ. މޫނުމަތީގައި ފައުންޑޭޝަން އެއް ނޫގުޅި ކަމުގައި ނަމަވެސް މުނު ހަންގަންޑު ދޮންކަމުން ރީޗެވެ. ރަތް ކަންގަދަ ލިޕްސްޓިކް ޖައްސާލުމުން ގީވަނީ ފިލްމުސްޓާރެ ހެންނެވެ. އަދި އަޅިކުލައިގެ ކަޅި ލީޒާގެ މޫނު ރީތިކޮއްދެއެވެ.\n8 ޖަހާއިރު ދާން ޖެހޭ ކޮލެ ޖައް ލީޒާ ގޮސް ހުރީ 55 8 ގައެވެ. އެއީ ކުރިންރޭ އޭނަގެ އެންމެ ގާތް އިންގިރޭސި ވިލާތުގެ އެލައިސް އެހެންބުނެފައި އޮތުމުންނެވެ. 3-2 މިނެޓްތެރޭގައި އައިސް މަޑެކޮއްލިއެވެ. އެލައިސް އަކީވެސް ރީތިކަމެއް ލިބިފައި ހުންނަ ރީތި ކުއް ޖެކެވެ. ހާއްސަކޮއް ނޫކުލައިގެ ކަޅިއެވެ.\nދެކުދިން އެކުގައި ކްލާހައްވަދުނެވެ. ޑިޕްލޮމާކަމުން އާކުދިން ކްލާހައް އިތުރުވެފަ ތިއްބެވެ. އޭގެތެރޭގައި ރާއް ޖެ2ކުދިންވެސް ތިއްބެވެ. ލީޒާއައް އެކަން ފާހަގަވީ ކައިރީގައި އިން ކުއް ޖާފެނުމުންނެވެ.\nދެން ފެނުނީ ފަހަތުގަ އިން ކުއްޖާއެވެ. އެއީ ގްރޭޑް7ގައި ލީޒާ ލޯބިވި ނަމަވެސް ނުލިބުނު ކުއްޖެކެވެ. އެއީ ނިފާޒް ކިޔާ ކުއްޖެކެވެ. ލީޒާ ކައިރީގައި އިން ނުލަފާ ހިނޏެއް އައިސްފައި އިން މައިޝަން އަކީ ޖެއްސުން ކުރަން އުޅޭ ނިފާޒްގެ ރައްޓެއްސެކެވެ.\nއެ ދުވަސް ނިމުންއިރު ލީޒާ އިނީ މައިޝާންއާ ހެ ދި ބޮލަށް އުން ދަގޫވެފައެވެ. ކްލާހުން ނިކުންނަތަނުން މައިޝާންގެ އަތުގައި ހިފައިގެން ގަ ދަކަމުން ގޮތަކަށް ހިފައިގެން ލީޒާ ކައިރިއައް އަޔެވެ. “ލީޒާ! ލީޒާގެ ނިފާޒް މިހުރީ. އަޅާވެސް ނުލާތި ދަނީ ފެނުނީމަވެސް. ނިފާޒް ދެރަވާނެއެއްްނުން” މައިޝާން އެހެން ބުނުމުން ލީޒާ ރުޅިއައެވެ. “ކާކު ބުނީ މަގޭނިފާޒްއޭ؟ މަނު ދެނެހުރީން މަގޭނިފާޒް އެއް ހުންނަކަމަކަށް. މަނޫޅެން އެކަހަލަ ރަންޑެއްގެ ފަހަތުން ދެން ދުވާކައް ދެނެއް” އެހެން ބުނުމަށް ފަހު ލީޒާ ދިޔައީ ގެއަށް ދާށެވެ. މައިޝަން ހުރީ ފެނުނު މަންޒަރާއި އެއިވުނު އަޑުއެހި ބަސްތައް ގަބޫލް ކުރަން ދަތިވެފައެވެ. އެއީ ލީޒާ އަކީ ސްކޫލްގައި އުޅުންއިރު ފިރިހެނުންނާ ވާހަކަ ދައްކަން ބިރުން ހުންނަ އަ ދި ޒުވާބުކުރާން ބިރުގަބްނަ ކުއްޖަކަށް ވީމައެވެ. ހުޅުވި އަންގަ ލައްޕަން ހަ ދާން ނެތިފައެވެ.\nޖެހިގެން އައި ދުވަހު ޖެހުނީ މަޝަން އާއި ލީޒާ ގްރޫޕް ވޯރކް އެއް ހަ ދަންށެވެ. ލީޒާގެ އެކުވެރިޔާ ބަ ދަލްކުރަން ވަރަށް އެ ދުނެވެ. ނަމަވެސް ބަ ދަލެއް ނުކުރެވުނެވެ.\nކްލާހުގެ މެ ދުތެރެއިން ލީޒާއަށް ފޯނެއް އައެވެ. އެހެން ކަމުން ފޯނުނަގަން ދިޔައެވެ. ނު ދަންނަ ނަންބަރެކެވެ. އެއީ ޕެރިސްގެ ހޮސްޕިޓަލިންނެވެ.\nހޮސްޕިޓަލް: ހަލޯ! ލީޒީތޯ؟\nލީޒާ: އާ ދެ ލީޒާ. ކިހިނެއްތޯވީ\nހޮސްޕިޓަލް: ލީޒާގެ މަންމަ ލީސިއާ މަތިން ދާ ބޯޓުގައި އިން ދާ މީހަކު އެސިޑް އެޅުމުން މަރު ވަރަށް ކައިރިވެފަ ހުރުމުން އެވާގަކަ ބުނެލުމަށް މިގުޅާލީ.\nލީޒާ ގެ މޫނުމަތި ވަގުތުން ބަނަވިއެވެ\n“މަތިން ދާބޯޓޭ؟ އެއްޗެއް އެޅީއޭ؟ މަރުވަނީއޭ؟” ލީޒާ އައް އެހުނީ އެހެނެވެ. އަވަސް އަވަހަށް މި ދަނީކަމަށް ބުނެ ގޮސް ޓީޗަރުކައިރީގައި ދާން ހުއް ދައައް އެހިއެވެ. އަ ދި ހުއް ދަވެސް ދިނެވެ. ކުއްލިއަކަށް ހަ ދާންވީ މައިޝަން ސްޕީޑް ސައިކަލްއެއް ގެންގުޅޭ ހަ ދާނެވެ. ނަމަވެސް ކަން ދިމާވީ ލީޒާބޭނުންވާ ގޮތަކަށް ނޫނެވެ. މައިޝަން ބުނީ ނު ގެންގޮސް ދޭނެ ކަމަށެވެ.\nެދން އަވަސް އަވަހަށް ބޭރަށް ގޮސް ކާރެއް ހޯ ދުމައްފަހު ހޮސްޕިޓަލް އަށް ދިޔައެވެ. ނަމަވެސް ކަން ދިމާވީ ހީނުކުރާ ގޮތަކަށެވެ.\nThankolheh difficult kiyaalan writing mistakes huryma.. I mean like some letters n words r missing… But hope that ekanthah rangalhu kollaane kamah…🙂 First story aa balaafa Hama vrh reethi… Curious to read the next part.. Stay safe ly ❤❤❤\nNice! But than kolheh dheligandu kuh gina\nRangalhu kohlaane kamah ummydhu kuran😊\nThank you. Will try my best to improve my mistakes 😊\nKukkyy thanks for the feedback. Stay safe ❤\nނަފްރަތުން ވެވުނު ލޯބި 41


ޕަބްލިޝްކުރި ތާރީޚް: 03 ޖުލައި 2019\n1. އިންފްރާސްޓްރަކްޗަރ ޑިޕާރޓްމަންޓްގެ ކޮންޓްރެކްޓް ޑޮކިއުމަންޓްތަކާއި ޕްރްޖެކްޓް ފައިލްތައް ނެޝަނަލް ލައިބްރަރީ އާއިގުޅިގެން އާކައިވް މަސައްކަތްތައް ކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 11 ވާ ބުރާސްފަތި ދުވަހުގެ 12:00ގެ ކުރިން، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ގެ ކައުންޓަރަށެވެ. ވަޒީފާއަށް އެދޭ ފޯމު މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ކައުންޓަރުން އަދި މިމިނިސްޓްރީގެ ވެބްސައިޓް www.planning.gov.mv ލިބެން ހުންނާނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޖުލައި 18 އާއި 2019 ޖުލައި 30 އާއި ދެމެދު، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާފަންނު / މާލެ) ގައެވެ.


India Ferry ge mauloomaathu KPL ah naahgaa kamah bunaa vaahaka ethanun dhogu kohfi\nއިންޑިޔާ ފެރީގެ މައުލޫމާތު ކޭޕީއެލްއަށް ނާންގާކަމަށް ބުނާ ވާހަކަ ދޮގުކޮށްފި\n- ބޯޓް މިއަދު ޓުޓިކޮރިންއިން ފުރާނެ، ކޮޗިންއަށް ވަދެވޭނީ މާދަމާގެ ވަގުތެއްގައި\n- ކޮޗިން އިން ބޯޓް ނައްޓާލާނީ މިމަގު 23 ގައި، ކުޅުދުއްފުއްޓަށް އާދެވޭނީ 26 އަށް\n- ކާގޯފެރީއާއެކު އުތުރުގައި ވިޔަފާރިތައް ފުޅާވެ ތަކެތި އަގުހެޔޮވާނެ\nއިންޑިޔާގެ ކޮޗިން އާއި ކުޅުދުއްފުށި/މާލެ އާއި ދެމެދު ފަށަން ތައްޔާރުވަމުންދާ ފެރީގެ މައުލޫމާތު ކުޅުދުއްފުށި ޕޯޓަށް އަންގާފައިނުވާކަމަށް ބުނެ ފަތުރަމުންދާ ވާހަކަތައް ދޮގުކޮށްފި އެވެ.\nސަރުކާރުގެ ވައުދުތަކުގެ ތެރޭގައި ހިމެނޭ ކޮޗިން-ކުޅުދުއްފުށި ކާގޯފެރީގެ ހިދުމަތް ފެށުމަށް މިހާރު ދަނީ އެންމެ ފަހުގެ ތައްޔާރީތައް ވަމުންނެވެ.\nކާގޯފެރީ މިއަދު ޓުޓިކޮރިން އިން ފުރައިގެން ކޮޗިންއަށް ދަތުރުކުރާނެ އެވެ. އެއަށްފަހު ކޮޗިން އިން މުދާ ބަރުކޮށްގެން ކުޅުދުއްފުއްޓަށް އައުމަށް ދަތުރު ފަށާނީ މިމަހު 23 ވަނަ ދުވަހު އެވެ. ކާގޯފެރީ ކުޅުދުއްފުއްޓަށް ބަނދަރުކުރާނީ މިމަހު 26 ވަނަ ދުވަހު އެވެ.\nމި ކާގޯފެރީގެ މައުލޫމާތު ކުޅުދުއްފުށީ ކައުންސިލާ ހިއްސާކޮށްފައިނުވާކަމަށް އެ ކައުންސިލްގެ ރައީސް އަބުދުލް ލަތީފްއާ ހަވާލީ ބައެއް މީޑިއާތަކުގައި ވަނީ ރިޕޯޓްކޮށްފައި އެވެ. އަދި އެކަމުގެ މައުލޫމާތު ކުޅުދުއްފުށީ ޕޯޓަށްވެސް އެ މައުލޫމާތު ނޭނގޭކަމަށް ރައީސްއާ ހަވާލީ މީޑިއާގައި ރިޕޯޓްކޮށްފައިވެ އެވެ.\nކުޅުދުއްފުށީ ޕޯޓްގެ ޗީފް މެނޭޖަރު މުހައްމަދު އަހުމަދު ކޭއޯއަށް މިއަދު ވިދާޅުވީ، އިންޑިޔާ ފެރީގެ މައުލޫމާތު އެ ބަނދަރަށް ބަރާބަރަށް ލިބެމުންދާ ކަމަށާ ޕޮރިން މިނިސްޓްރީ އިސްވެ ކުރިއަށްގެންދާ ޒޫމް ބައްދަލުވުންތަކުގައި އެ ބަނދަރު ބައިވެރިވަމުންދާ ކަމަށެވެ.\nއޭނާ ވިދާޅުވީ، ބައިނަލް އަގްވާމީ އުސޫލުތަކުގެ ދަށުން ބަލާނަމަ ބަނދަރަކަށް ބޯޓެއް އަންނަކަމަށްވާނަމަ އަންގަން ޖެހެނީ 48 ގަޑިއިރުގެ ކުރިން ކަމަށާ އެހެންނަމަވެސް މިފެރީގެ މައުލޫމާތުތައް ކަމާ ގުޅުން ހުރި މުވައްސަސާތަކުން އެ ބަނދަރަށް ދުރާލައި އަންގަމުން ގޮސްފައިވާ ކަމަށް މުހައްމަދު ވިދާޅުވި އެވެ.\nއިންޑިޔާއިން އަންނަ ބޯޓް ފަހަރަށް މިހާރުވެސް ހިދުމަތް ފޯރުކޮށްދެމުންދާއިރު އެ ބަނދަރަށް ދިމާވެފައިވާ އެންމެ ބޮޑު އެއް ދައްޗަކީ ބޮޑެތި ބޯޓްފަހަރު ބަނދަރާ ކައިރި ކުރެވޭ ގޮތެއް ނެތުމެވެ. ކޮޗިންގެ ކާގޯފެރީން މުދާ ބާލަން ހަމަޖެހިފައިވަނީ ބަނދަރުގެ ބޭރުގައި ބާވައިގެން ޓަގްބޯޓާއި ބާޖެއް ބޭނުންކޮށްގެންނެވެ.


އައި އައި ކަޕް ފުޓުބޯޅަ މުބާރާތް ފަށައިފި — Ihavandhoo.com\nއައި އައި ކަޕް ފުޓުބޯޅަ މުބާރާތް ފަށައިފި\n9 ޖޫން 20142އިބްރާހިމް ނަޝީދު\nއައި އައި ކަޕްގައި މިއަދު ހަވީރު ކުޅެވުނު ދެމެޗްގެ ތެރެއިން..//../.. ފޮޓޯ: އޮޓޯ ސޭވް ޕްރޮޑަކްޝަން (އޭއެސްޕީ)\nހއ. އިހަވަންދޫ ޕޮލިސް ސްޓޭޝަނާއި ތިލަދުންމަތީ އުތުރުބުރީ އިހަވަންދޫ ކައުންސިލް އިދާރާ ގުޅިގެން ބާއްވާ އައި އައި ކަޕް ފުޓްބޯޅަ މުބާރާތް ފަށައިފި އެވެ.\nއިހަވަންދޫ ހުރަވީ ދަނޑުގައި މިއަދު ހަވީރު ފެށި މިމުބާރާތުގައި ޖުމްލަ 8 ޓީމަކުން ބައިވެރިވެފައިވާއިރު މުބާރާތް ކުރިއަށް ގެންދަނީ ޓީމުތައް ދެގްރޫޕަކަށް ބަހާލައިގެން ޕޮއިންޓް ސިސްޓަމަށެވެ. އިހަވަންދޫ މަދަރުސާ ހިންގުމާ ހަވާލުވެހުންނެވި ކޮލިފައިޑް ލީޑިންގ ޓީޗަރ އަލްފާޟިލް އަޙްމަދު ރަޝީދު ޝަރަފުވެރިކޮށްދެއްވި މިމުބާރާތުގެ ފައިނަލް މެޗް ކުޅުމަށްހަމަޖެހިފައިވަނީ މިމަހުގެ 17 ވާ އަންގާރަ ދުވަހުއެވެ.\nސިކްސް އަ ސައިޑަށް ކުޅޭ މިމުބާރާތަކީ ޒުވާނުންގެ މެދުގައި އެކުވެރިކަން އާލާކުރުމަށާއި ޒުވާނުންނަށް ދުޅަހެޔޮ ސިއްޙަތަކަށް މަގުފަހިކޮށްދިނުމުގެ މަޤުޞަދުގައި ބާއްވާ މުބާރާތެކެވެ. އިހަވަންދޫގެ ދެޖިންސުގެ ޒުވާނުންނަށް އަމާޒުކޮށްގެން މިފަދަ އިތުރު ކުޅިވަރު މުބާރާތްތަކެއް ކުރިއަށް ގެންދިއުމަށް މަސައްކަތްކުރަމުންދާކަމަށް މުބާރާތް ކުރިޔަށްގެންދާ ފަރާތުން މައުލޫމާތުދެއެވެ.\n↵ އިހަވަންދޫ ޕޮލިސް ސްޓޭޝަން, އިހަވަންދޫ ކައުންސިލް\nމުބާރާތް ކުޅެގެން އެކުވެރިކަމެއް އާލާއެއް ނުވާނެއެވެ. ވިިއްޔާވާނީ ދެކޮޅުވެރި އެވެ. އުފެދޭނީ މައްސަލަތަކެވެ. އެއީ ތާރީޙުން ހެކިދޭކަމެކެވެ. ރަމްޟާން މަސް ކައިރިވަމުން އަންނައިރު އެކަމާ އުޅުނިއްޔާ މާ އޯކޭ ވާނެއެވެ.\n– 10 ޖޫން 201400\nއައި އައި ކަޕޭ ބުނީމަ އަދި ނޭނގުނޭ !!!


Minimum wage kandha elhun anna mahah fas koffi\nމިނިމަމް ވޭޖް ކަނޑައެޅޭނީ އަންނަ އޮކްޓޫބަރު މަހުގައި ކަމަށް މިނިމަމް ވޭޖްގެ ބޯޑުގެ ޗެއާމަން އަކީ އިކޮނޮމިކް މިނިސްޓްރީގެ ޑެޕިއުޓީ މިނިސްޓަރު ރިޔާޒް މަންސޫރު ވިދާޅުވި\nއެންމެ ކުޑަ އުޖޫރަ ނުވަތަ މިނިމަމް ވޭޖް ކަނޑައެޅޭނީ މި ފެށޭ އޮކްޓޫބަރު މަހުގައި ކަމަށް މިނިމަމް ވޭޖްގެ ބޯޑުގެ ޗެއާމަން އަކީ އިކޮނޮމިކް މިނިސްޓްރީގެ ޑެޕިއުޓީ މިނިސްޓަރު ރިޔާޒް މަންސޫރު ވިދާޅުވެއްޖެ އެވެ.\nމިނިމަމް ވޭޖް ކަނޑައެޅުމާ ގުޅޭގޮތުން އަވަސް އިން ކުރި ސުވާލައް ޖަވާބު ދެއްވަމުން ރިޔާޒް ވިދާޅުވީ މިނިމަމް ވޭޖްގެ ބޯޑުގައި 11 މެމްބަރުން ތިއްބަވާއިރު އަދިވެސް ޕްރޮޕޯޒަލްތައް ލިބެމުންދާ ކަމަށެވެ. އެހެންކަމުން ޕްރޮޕޯޒަލްތަކަށް މަޝްވަރާކުރުމުގެ މަސައްކަތް ކުރަމުންދާ ކަމަށް ވިދާޅުވި އެވެ.\nރިޔާޒް ވިދާޅުވީ މިނިމަމް ވޭޖް ކަނޑައަޅަން މިހާރު ވެސް ލަސްވެފައިވާކަން ގަބޫލް ކުރައްވާ ކަމަށެވެ. ނަމަވެސް މެމްބަރުން ޕްރޮޕޯޒަލްތައް ހުށަހަޅާތީ އެކަމަށް ބަހުސް ކުރަންޖެހޭ ކަމަށް ވިދާޅުވި އެވެ. މިއަދުގެ ބޯޑް ބައްދަލުވުމަށްވެސް އިތުރު ދެ ޕްރޮޕޯޒަލެއް ހުށަހަޅާފައިވާ ކަމަށް ވެސް ވިދާޅުވި އެވެ.\n"ބޯޑަށް ހުށަހެޅިފައިވާ ޕްރޮޕޯޒަލްތަކަށް ބަހުސް ކުރުން ކުރިއަށްދަނީ. މިނިމަމް ވޭޖް ކަނޑައެޅޭގެ ވަކި ތާރީހެއް ބުނަން ދަތި،" ރިޔާޒް ވިދާޅުވި އެވެ.\nޖުމްލަ ފަސް ޕްރޮޕޯޒަލެއް ހުށަހަޅާފައިވާކަން ފާހަގަކުރައްވަމުން މަންސޫރު ވިދާޅުވީ އެންމެ އަވަސް ވެގެން މިނިމަމް ވޭޖް ކަނޑައެޅޭނީ މި ފެށޭ އޮކްޓޫބަރު މަހުގައި ކަމަށެވެ.\nރައީސް އިބްރާހިމް މުހައްމަދު ސޯލިހު މިނިސްޓްރީ އޮފް އިކޮނޮމިކް ޑިވެލޮޕްެމަންޓް އިގްތިސޯދު + މިނިމަމް ވޭޖް ރައްޔިތުންގެ މަޖިލިސް ސިވިލްސާވިސް ކޮމިޝަން ފިނޭންސް މިނިސްޓްރީ


މޯލްޑިވިއަންއިން އިންޑިއާގެ ޓްރިވެންޑްރަމާއި މާލެއާއި ދެމެދުގެ ޝެޑިއުލް ދަތުރުތައް ފަށަނީ - DhiDaily\nމޯލްޑިވިއަންއިން އިންޑިއާގެ ޓްރިވެންޑްރަމާއި މާލެއާއި ދެމެދުގެ ޝެޑިއުލް ދަތުރުތައް ފަށަނީ\nމޯލްޑިވިއަންއިން އިންޑިއާގެ ޓްރިވެންޑްރަމާއި މާލެއާއި ދެމެދުގެ ޝެޑިއުލް ދަތުރުތައް ފަށަން ތައްޔާރުވެެއްޖެއެވެ.\nކޮވިޑާއި ގުޅިގެން ރާއްޖޭގެ ބޯޑަރު ބަންދުކޮށްފައި އޮތުމަށްފަހު އަލުން ބޯޑަރު ހުޅުވައިލީ ހުސްވި ޖުލައިމަހުގައެވެ. މި ގޮތުން ގިނަ އެއަރލައިންތަކުން ވަނީ ރާއްޖެއާއި ދެމެދު ޝެޑިއުލް ދަތުރުތައް ކުރަން ފަށާފައެވެ. ނަމަވެސް އޭގެ ފަހުން މިއީ މޯލްޑިވިއަނުން ޓްރިެންޑްރަމަށް ދަތުރުތައް ފަށަާ ފުރަތަމަފަހަރެވެ.\nމި ގޮތުން މޯލްޑިވިއަނުން ޓްރިވެންޑްރަމަށް ޝެޑިއުލް ދަތުރުތައް ފަށަން ހަމަޖެހިފައިވަނީ މި މަހުގެ 10 ވަނަ ދުވަހުގައެވެ. މޯލްޑިވިއަނުން ހާމަކުރާގޮތުގައި ކޮންމެ ހަފްތާއަކު ބުރާސްފަތި ދުވަހުގެ އިތުރުން ހޮނިހިރު ދުވަހުގައި އެ އެއަރލައިނުން ދަތުރުތައް ބާއްވާނެއެވެ.\nމޯލްޑިވިއަނުން ހާމަކުރާގޮތުގައި މި ދަތުރުތަކުގައި ދެކޮޅު ޓިކެޓަށް ނަގާނީ 325 ޑޮލަރެވެ. އަދި ޓްރިވެންޑްރަމަށް ދަތުރުކުރަން ބޭނުންވާ ފަރާތްތަކުން ފުރުމުގެކުރިން ވިސާގެ ކަންތައް ހަމަޖެއްސުމަށާއި ފުރުމުގެ ނުވަތަ އެނބުރި އައުމުގެ 24 ގަޑިއިރުކުރިން https://imuga.immigration.gov.mv/ ގައި ރަޖިސްޓްރީވާން ޖެހޭނެކަމަށް ވެސް މޯލްޑިވިއަނުން ބުނެއެވެ.\nމީގެ އިތުރުން ދަތުރުކުރާ ފަރާތްތަކުން އެޗްޕީއޭގެ އިރުޝާދުތަކަށް ބޯލެނބުމަށް މޯލްޑިވިއަންއިން ވަނީ އިލްތިމާސްކޮށްފައެވެ.


ހޮންކޮންގގެ ކުރީގެ ލީޑަރުގެ މައްޗަށް ކޮރަޕްޝަނުގެ ދައުވާ އުފުލައިފި\nކ. މާލެ7ޖެނުއަރީ 2017 | ހޮނިހިރު 12:07 3,596\nހޮންކޮންގގެ ޗީފް އެގްޒެކްޓިވްގެ މަގާމު ސަންގ ފުރުއްވާފައިވަނީ 2005 ން ފެށިގެން 2012އަށް.-- - އާކައިވް\nހޮންކޮންގގެ ކުރީގެ ލީޑަރު ޑޮނަލްޑް ސަންގްގެ މައްޗަށް ކޮރަޕްޝަނުގެ ތުހުމަތުގައި ދައުވާކޮށްފިއެވެ.\nސަންގް ގެ މައްޗަށް އުފުލާފައިވާ ތިން ދައުވާއަށްވެސް އޭނާވަނީ އިންކާރުކުރައްވާފައެވެ. އޭނާގެ މައްޗަށް ދައުވާކޮށްފައިވަނީ ޗައިނާގެ ލަގްޒަރީ ފްލެޓެއްގެ ކަންކަމުގައި ރިޝްވަތު ދިނުމާ،މަސްއޫލިއްޔަތު އަދާ ނުކުރުމުގެ މައްސަލައިގައެވެ.\nއޭނާއަކީ ރިޓަޔަރ ކުރައްވާފައި ހުންނަވަނިކޮށް ކޮރަޕްޝަނުގެ ދައުވާ އުފުލުނު ހޮންކޮންގގެ އެންމެ އިސް އޮފިޝަލެވެ. އިހުތިރާމް ލިބިވަޑައިގެން ސާފު ބޭފުޅެއްގެ ގޮތުގައި މާގާމު ފުރުއްވާފައިވާ ސަންގް ގެ މައްޗަށް ދައުވާ ސާބިތުވެއްޖެނަމަ ޖަލު ހުކުމެއް ތަންފީޒުކުރަން ޖެހުމުގެ ފުރުސަތު އޮތްއިރު ސިޓީގެ ރައްޔިތުންވަނީ ކަންބޮޑުވެފައެވެ.\nހޮންކޮންގގެ ޗީފް އެގްޒެކްޓިވްގެ މަގާމު ސަންގ ފުރުއްވާފައިވަނީ 2005 ން ފެށިގެން 2012 އަށެވެ.\nއޭނާގެ މައްޗަށް ދައުވާ އުފުލިފައިވަނީ 2010 ވަނަ އަހަރާއި 2012 ވަނަ އަހަރާ ދެމެދު އޭނާ މަގާމުން ވަކިވެ ވަޑައިގެންނެވުމުގެ ދުވަސްކޮޅެއް ކުރިން ހިންގާފައިވާ ކަމަށް ތުހުމަތު ކުރެވޭ ކަންތައްތަކާ ގުޅިގެންނެވެ.


ލާރާ ……6– Esfiya\nލާރާ …… 6\nމިލޯބި ލާރާ އަހަރެން ދެކެނީ އަހަރެން ހަމައެކަނި ލޯބިވާ ލާރާގެ ނިޝާނެއްގެ ގޮތުގައި. މިތުއްތު ލާރާގެ މޫނަށް ބަލާލާ ކޮންމެފަހަރަކު އަހަންނަށް އަހަރެންގެ ލާރާގެ ހަނދާންތައް އާވޭ. އެމޫނު ސިފަވެގެންދޭ…” އެލެކްސް ނިދާފައިއޮތް ތުއްތު ލާރާގެ ކޮލުގައި ލޯބިން ފިރުމާލަ ފިރުމާލާއިނެވެ. އަހަންނަށް ހުރެވުނީ ހައިރާންވެފައި ބަލަހައްޓައިގެންނެވެ. އަހަރެންގެ ހިތަށް ލިބުނު ވޭން އެލެކްސްގެ ވާހަކަތަކުން އެއްކޮށް ފިލައިގެންދިޔައެވެ. ”ލާރާ ހޯދަން އަހަރެން ވަރަށް މަސައްކަތް އެބަކުރަން. މުޅި އުމުރު އެމަސައްކަތުގައި ހޭދަކޮށްލަންޖެހުނަސް ފަރުވާލެއް ނެތް. އިރާދަ ކުރެއްވިއްޔާ ކޮންމެވެސް ދުވަހަކުން އަހަންނަށް ލާރާ ފެންނާނެ. އަހަރެން ލާރާ އަހަރެންގެ މީހަކަށް ހަދާނަން. މިތުއްތު ދަރިފުޅަށް އެމަންމަގެ ލޯބިދޭނަން…” އެލެކްސް ތުއްތު ލާރާއަށް ބަލަމުން ދިޔައެވެ. އެލެކްސްގެ ދަރިފުޅަށް ކިޔަނީ ލާރާކަން އެނގުމުން އަހަރެން ވަރަށް ހިންހަމަޖެހުނެވެ. އެލެކްސް އަހަންނާއި ދިމާލަށް ބަލާލުމުން އަހަންނަށް ހިނިތުންވެލެވުނެވެ. އެތެރެއިން އުފަލުން ފޮޅިފައިހުރެއެވެ. އަހަރެން އެލެކްސްދެކެ ލޯބިވާ ވަރަށް އޭނާވެސް އަހަރެންދެކެ ލޯބިވާކަން އެނގުނީ އަދި ކިރިޔާއެވެ.\nއަހަރެން ހަމަޖެހިލީމެވެ. ”ލާރާ އެލެކްސް ހަޔާތަށް އައުމުން އަހަރެން…..” އަހަރެން ބުނަން އުޅުނު އެއްޗެއް ނުބުނެވެނީސް އެލެކްސް އަހަރެން ހުއްޓުވިއެވެ. އަހަރެން ބޭނުންވީ އެލެކްސް ބުނާއެއްޗެއް ބަލާލާށެވެ. ”ލާރާ އަހަރެންގެ ޙަޔާތަށް އަޔަސް އަހަރެން ލީއަކަށް ދެރަގޮތެއް ނަހަދާނަން. ލީ ބޭނުންވާކަހަލަ އުފާވެރި ދިރިއުޅުމެއް ލީއަށް ހޯދައިދެވޭތޯ އަހަރެން އަބަދުވެސް މަސައްކަތް ކުރާނަން. މިހާރެކޭ އެއްގޮތަށް އެދުވަހަކުންވެސް ލީ ބޭނުންގޮތެއް ނިންމުމުގެ އިޚްތިޔާރު ލީއަށް އޮންނާނެ. އަހަރެންގެ ލާރާއަކީ އެއަށްވުރެ މާ އަންޑަސްޓޭންޑިންގ މީހެއް. އޭނާވެސް ލީއަށް ތެރަގޮތެއް ވާކަށް ނޭދޭނެ.” އެލެކްސްގެ ވާހަކަތަކުން އަހަރެން ވަރަށް ހިންހަމަޖެހުނެވެ. އެހާމެ އެތެރެއިން ހެވުނެވެ. އަހަރެން އެލެކްސްއަށް އޭނާގެ ލޯބި ލިބޭނެކަމުގެ ޔަގީންކަންދީ ހިތްވަރު ދިނީމެވެ. އެލެކްސް އަހަރެން އަންޑަސްޓޭންޑިންގ ވީކަމާއިމެދު އަހަންނަށް ޝުކުރުވެރިވިއެވެ. އެއަށްފަހު ކޮޓަރިން ދިޔައެވެ. އަހަރެން ލާރާ ނަގައި މެޔާއި ލައްކޮށްލަމުން ލޯބިކޮށްލީމެވެ. އަދި މިއީ ދަރިފުޅުގެ މަންމަކަމުގައި މަޑުމަޑުން ބުނީމެވެ. އެކުޑަ ނޫރު އަހަރެންގެ އުނގުތެރޭގައި ނިދާފައި އޮތް އިރު އަހަންނަށް އިހުސާސް ވަމުންދިޔަ އުފާވެރިކަން ބުނެދޭންވެސް ނޭނގެއެވެ. ހަމައެއާއިއެކު އަހަރެންގެ ލޮލަށް އުފާވެރިކަމުގެ ކަރުނަ ޖަމާވިއެވެ. އެކަރުނަތައް އޭގެ މަގާމު ދޫކޮށް ވެއްޓިއްޖިއްޔާ ވެއްޓޭނީ އަހަރެންގެ އުނގަށެވެ. އަހަރެން ހަލުވިކޮށް އެސްފިޔަ ޖަހާލަމުން އެކަރުނަތައް ވެއްޓުނަނުދީ ހިފެހެއްޓީމެވެ. އަހަރެންގެ އުނގުތެރޭގައި ނީދާފައިވާ އަހަރެންގެ ލޯބިވާ ދަރިފުޅަށް އޭގެއިން ޖެހޭކަށް އަހަރެން ބޭނުންނުވާތީއެވެ. އެއީ އެކަރުނަތިކިންވެސް އޭނާޔަށް އަނިޔާއެއް ލިބިދާނެހެން ހީވާތީއެވެ.\nއަހަރެން ވޭތުކުރަމުން ދިޔައީ އުފާވެރި ދުވަސްކޮޅެކެވެ. ލަންޑަނުގައި ހަފްތާއެއް ހޭދަވިއިރު އަހަންނަށް ހީވީ އެތައްހާސް ދުވަހުގެ އުފާ އަހަންނަށް ލިބުނު ހެންނެވެ. އަހަރެން ކުޑަ ލާރާއާއި މަޖާކޮށް ވާހަކަދައްކާއިރު އޭނަގެ އެހުންނަ މަޖާ ހުނުމުގެ ސަބަބުން އަހަރެން ހުންނަނީ ވަރަށް އުފާވެފައެވެ. އަބަދުވެސް އަހަރެން ވަގުތު ހޭދަކުރަނީ އޭނަޔާއި އެކީގައެވެ. އެލެކްސް އަބަދުވެސް އުޅެނީ އޭނަގެ އޮފީސް ކަންތަކުގައި ބިޒީވެގެންނެވެ. ޗުއްޓީގައި މިކޮޅުގައި ހުންނައިރުވެސް އޭނަ އަބަދު އުޅެނީ މިކޮޅުގެ އޮފީސް މަސައްކަތުގައި މަސްޣޫލުވެގެންނެވެ. ވޭތު މިދިޔަ ހަފްތާ ތެރޭގައި އަހަންނަށް ވަރަށްގިނަ އެއްޗެހި އެނގުނެވެ. އެލެކްސްއަށް ޕޯލީގެ ފަރާތުން އެއްވެސް އުފަލަކާއި ހިންހަމަޖެހުމެއް ނުލިބޭކަމެވެ. އެއްތަނެއްގައި އުޅުނަސް އެދެމީހުންގެ ގުޅުން ރަނގަޅުނޫންކަމެވެ. ޕޯލީ އުޅެނީ އަބަދުވެސް ބޭރުގައެވެ. ރައްޓެހިންނާއިއެކު އުފަލާއި މަޖާކުރުމުގައެވެ. އޭނާޔަށް ފިރިމީހާއަކީ މާމުހިންމު މީހެއްނޫނެވެ. އަހަރެން އެކަމާއިމެދު ވަރަށް ދެރަވެއެވެ. އެލެކްސްއަށްވެސް ރަނގަޅު އަންބެއްގެ އޯގާތެރިކަން ބޭނުންވާނެކަން އަހަންނަށް އިޙުސާސް ކުރެވެއެވެ. އަހަރެން އެމަގާމުގައި ހުރިނަމަ އެލެކްސްއަށް އެއްވެސް ހިތްދަތިކަމެއް އިޙުސާސް ވިޔަކަ ނުދޭނަމެވެ. އެހާވަރަށް ލޯބިދޭނަމެވެ.\nވަގުތަކީ މެންދުރު ވަގުތެވެ. ގޭގައި އަހަންނާއި އެލެކްސް އަދި ބޭބީ ފިޔަވައި އިތުރު މީހަކު ނޫޅެއެވެ. އަހަރެން ބޭބީ ނިންދަވާލާފައި ބޭރަށް ނުކުތް ވަގުތެވެ. ގޭގައި މީހަކު ނޫޅޭކަން އަހަންނަށް އެނގެއެވެ. އެހެންވެ އަހަރެން މިސްރާބުޖެހީ އެލެކްސްގެ ކޮޓަރިޔާއި ދިމާލަށެވެ. ނަސީބަކުން ދޮރުވެސް ހުރީ ހުޅުވާފައެވެ. އަހަރެން ދޮރުކައިރިޔަށް ހުއްޓިހުރެ އެތެރެއަށް ނަޒަރުހިންގާލީމެވެ. އެލެކްސް ފެނޭތޯއެވެ. އެވަގުތު އެލެކްސް އުޅެނީ ފާޚަނައިގައިކަން އަހަންނަށް އެނގުނެވެ. އަހަރެން އެތެރެއަށް ވަނީމެވެ. ވަނުމާއިއެކު އަހަރެންގެ ލޮލުގައި އަޅައިގަތީ ފާރުގައި ހަރުކޮށްފައިހުރި ފޮޓޯތަކެވެ. އަހަންނާއި އެލެކްސްގެ ކުޑައިރުގެ ފޮޓޯތަކެވެ. މުޅި ކޮޓަރީގައިހުރީ އަހަރުމެންގެ ފޮޓޯތަކެވެ. އަހަރެން ވަކިންހުރި ފޮޓޯތައްވެސް ވަރަށްގިނައެވެ. އަހަރެން ވަރަށް އުފާވިއެވެ. ކޮންމެ ފޮޓޯއަކަށްވެސް ބަލާލުމާއިއެކު އެހަނދާންތައް މަންޒަރުތަކެއް ފަދައިން ލޯމަތިން ސިފަވަމުންދިޔައެވެ. އަހަރެން ސިހުނީ އެލެކްސް ފާޚަނާއިން ނުކުތުމުންނެވެ. އަހަރެން ވަރަށް ލަދުގަތެވެ. ދާން ހިނގައިގަތްތަނާ އެލެކްސް މަޑުކޮށްލުމަށް އެދުނެވެ. އޭނާ އަހަންނަށް ބަލާލި ވަގުތު އޭނާގެ ކަޅި ހުއްޓުނީ އަހަރެންގެ މޫނުގައި އިން މަލަން ކޮޅަށެވެ. އޭނާގެ ސުވާލަކަށްވީ އެމަލަންކޮޅެވެ. އަދިވެސް ރަނގަޅު ނުވަނީހޭ އަހާލުމުން އަހަރެން ކުރުކޮށް ޖަވާބުދިނުމަށް އާއެކޭ ބުނީމެވެ. އަހަރެން އެލެކްސްއާއި ފޮޓޯތަކާއި ބެހޭގޮތުން ސުވާލުކުރީމެވެ. އޭނާގެ ހުރިހާ ޖަވާބެއް މިފަހަރު އަހަންނަށް ލިބުނެވެ. ލިބުނީވެސް އަހަރެން ބޭނުންވީ ގޮތަށެވެ. އޭނާ އަހަރެން ކުރިމަތީގައި ހުރެގެން އަހަރެންދެކެ ލޯބިވާވަރު ހާމަކުރިއެވެ. ހަގީގަތުގައިވެސް އަހަންނަކީ ލާރާކަން އޭނަޔަށް އެނގޭނަމަ ކިހާރަނަގަޅުހޭ އެވަގުތު ހިތަށްއެރިއެވެ. އެއީ ވަގުތުވެސް ރަނގަޅުވީމައެވެ.\nއެލެކްސް އޭނާ އަހަންނާއިނުލައި ވޭތުކުރި ޙަޔާތް ކުރުގޮތަކަށް ކިޔައިދިންއިރު އަހަރެންގެ ހިތަށް ވަރަށް އަސަރުކުރިއެވެ. އަހަރެން ހޯދުމަށް މިއަދުވެސް އޭނާވަނީ ނާކާމިޔާބުވެފައިކަން އޭނާ ބުންޏެވެ. އަދި މިހާރު އޭނާގެ އުންމީދު ފުސްވަމުންދާކަމަށްވެސް އޭނާ ބުންޏެވެ. އަދި އޭނާ ބޭނުންވަނީ ޕޯލީ އަބަދައްޓަކައި ދޫކޮށްލުމަށް ކަމަށް ބުނުމުން އަހަރެން ސިހުނެވެ. އެއީ ޕޯލީވެސް ބޭނުންވާގޮތް ކަމަށް އެލެކްސް އަހަރެންގާތު ބުންޏެވެ. ޕޯލީއަށް ލާރާއިބެހޭ ހުރިހާ ހަގީގަތެއް އެނގޭނެކަމަށް އޭނާ ބުންޏެވެ. އަހަރެންއިނީ އެނދުގައި އިށީދެގެންނެވެ. އެލެކްސް އަހަރެން ކައިރިޔަށް އައިސް ދެކަކޫމައްޗަށް ތިރިވިއެވެ. އަހަރެން އިސްޖެހީމެވެ. އެވަގުތު އެލެކްސް އަހަރެންގެ ދެއަތުގައި ހިފިއެވެ. އޭނާ އަހަރެންގެ އުނގުގައި ބޯއަޅާލިއެވެ. އަހަރެންގެ ގައިން ހީބިހި ނަގައިގެންދިޔައެވެ. އެލެކްސްވަނީ މިއަދު ވަރުބަލިވެފައިކަމަށް ބުންޏެވެ. ލާރާހޯދުމަށް ދަތުރުކޮށްކޮށެވެ. އޭނާބޭނުންވަނީ ތަނެއްގައި މަޑުކޮށްލުމަށެވެ. ދިރިއުޅުމުގެ އުފަލާއި އަރާމު ހޯދުމަށެވެ. އޭނާ ބޭނުންވަނީ މީހެއްގެ އެހީއެވެ. އަހަރެން އެލެކްސްގެ އިސްތަށިގަނޑުގައި ފިރުމާލީމެވެ. އެވަގުތު އަހަރެން ހިތަށްއެރިއެވެ. އަހަންނަކީ ލާރާކަން އަހަރެން ސިއްރުކުރަންވީ ކީއްވެހެއްޔެވެ؟ މިއަދު އަހަރެންގެ ފިރިމީހާއެވަނީ އެކަނިވެފައެވެ. ޙަޔާތުގެ މައިދާނުގައި ބައިވެރިޔަކަށް ބޭނުންވެފައެވެ. ނަމަވެސް ސިކުޑި އެކަމާއި އެއްބަހެއްނުވިއެވެ. ޕޯލީއާއި ދެމީހުން ވަރިނުވަނީސް ބުނުމަކީ ރަނގަޅުކަމެއްކަމަށް އަހަންނަށް ނުފެނުނެވެ.\nއެލެކްސް އަދިވެސް އަހަރެންދެކެނީ ރައްޓެއްސެއްގެ ގޮތުގައެވެ. އެގޮތުން އަހަރެން އޭނަޔަށް އަޅާލަމެވެ ވަގުތު ތަންދޭގޮތުން އަހަރެންގެ ވާޖިބު އަދާކުރަމެވެ. އެއީ އެލެކްސްއަށް ޚިދްމަތްކުރުމުގައެވެ. އެލެކްސް އެގޮތަށް ކޮންމެފަހަރަކު އަހަންނާއި ކައިރިވުމުން އަހަރެންގެ އިޚްތިޔާރުން ބޭރުވާކަހަލައެވެ. އަހަރެންގެ ސިއްރު އަމިއްލައަށް ފަޅާއަރުވާލާނަމޭވެސް ހާސްފަހަރަކު ހިތަށްއަރައެވެ. ނަމަވެސް އެލެކްސް އަހަންނާއި ކައިރިވަނީ އަހަރެން ދެކޭ ނަޒަރަކުންނޫނެވެ. އަހަރެން އެލެކްސްއަށް އެވަގުތުވެސް ހިތްވަރުދިނީމެވެ. އެލެކްސް އެދުވަހު އަހަރެން ގެންދިޔައީ އަހަރެންގެ ގެއަށެވެ. ގޭގައި ބަޔަކު ނޫޅޭތީ، އޭނާ އޮފީހަށް ދާންޖެހުމުން ބޭބީއާއި އަހަންނާއި ދެމީހުން އެކަނިވާނެތީ އަހަރުމެން އެގެއަށް ގެންދިޔައީއެވެ. އަހަންނާއި ފުރަތަމަވެސް ދިމާވީ ގްރޭންޑްމާއެވެ. ގްރޭންޑްޕާ އެވަގުތު ފެންނާކަށްނެތެވެ. އެލެކްސް އަހަރެންގެ ވާހަކަ ގްރޭންޑްމާ ކައިރީގައި ކިޔައިދިނެވެ. އެއަށްފަހު އޭނާ އޮފީހަށްދިޔައީ އަހަރެން އެގޭގައި ބަހައްޓާފައެވެ. ގްރޭންޑްމާ ވަރަށްބަލިކަށިއެވެ. މުސްކުޅިއެވެ. ގްރޭންޑްމާ އަހަރެން އަތުން ބޭބީ ނެގިއެވެ. އަހަރެންހުރީ ބަސްހުއްޓި ކަޅިހުއްޓިފައެވެ. އެގެއަކީ އަހަރެން ދިރިއުޅުމުގެ އެއްބައި ހޭދަކުރިގެއެވެ. އަހަރެން ވަށައިގެން ބަލާލީ މަންމަޔާއި ބައްޕަގެ ހިލަމެއްވޭތޯއެވެ. ނަމަވެސް އެގެއެކޭ ފަޅުގެއެކޭ އެއްވަރެވެ. މުޅި ގޭތެރޭގައިވަނީ ހަމަހިމޭންކަމެވެ. ކުރީގެ ހަލަބޮލި މާހައުލުވަނީ މުޅިން ބަދަލުވެފައެވެ.\nގްރޭންޑްމާ ބޭބީ ގޮވައިގެންގޮސް ކޮޓަރީގައި ބޭއްވިއެވެ. ބޭބީއޮތީ ހޭލާއެވެ. ނަމަވެސް ރޯލެއް މަދުކަމުން ގެންގުޅެން އެންމެނަށްވެސް ވަރަށްފަސޭހައެވެ. ގޭތެރޭގެ ވަރަށް ގިނަތަންތާގައި މަންމަޔާއި ބައްޕަގެ ފޮޓޯތައް ހުއްޓެވެ. އަދި އަހަންނާއި، މަންމަޔާއި ބައްޕަގެ ބޮޑު ފޮޓޯއެއް ގޭގެ ސިޓިންރޫމުގައި ހުއްޓެވެ. އަހަރެންގެ ހިތުގައި އެދެމީހުންނާއިމެދު ރޯވި އަލިފާންގަނޑު އަދިވެސް ނުނިވެއެވެ. އެކަމަކު ގްރޭންޑްމާ ފެނުމުން ވަރަށް ބައްދާލާ ހިތްވިއެވެ. މާމަގެ ބަލިކަން ހިތަށްއެރުމުންނެވެ. މާމަ އަހަންނާއިމެދު ސުވާލުކުރިއެވެ. އަދި މާމަގެ ދަރިއަކު ރާއްޖޭގައި ވީކަމަށް ބުންޏެވެ. އަހަރެން މަންމަޔާއި ބައްޕަގެ ފޮޓޯއަށް ނަޒަރުހިންގައި އެއީ ކޮންބައެއްތޯ އަހާލީމެވެ. އަހަރެންގެ ސުވާލުން މާމަގެ މޫނުމަތީގައިހުރި ހިނިތުންވުން ގެއްލުނެވެ. މާމަ އެއީ ކޮންބައެއްކަން ބުނެދިނެވެ. މާމަގެ އަޑުގައި ހުރީ ނުތަނަވަސްކަމާއި މަޑުމޮޅިކަމެވެ. ދެން މާމަގެ ދުލުން ނުކުތް ޖުމްލައިން އަހަންނަށް ހީވީ ފައިދަށުން ބިންގަނޑު ދެމިގެން ދިޔަހެންނެވެ. މުޅިދިނިޔެ ބަންޑުންޖެހުނުހެންނެވެ. މާމަބުނީ މީގެ އެތަކެއް އަހަރު ކުރީގައި ދިމާވި އެކްސިޑެންޓެއްގައި އެދެމީހުން ނިޔާވެފައިވާ ވާހަކައެވެ. އަހަރެންގެ ގައިން ވަރުދޫވިކަހަލައެވެ. އަހަރެން ގޮޑިއަށްވެއްޓުނެވެ. ފެންކަޅިވެފައިވާ ދެލޮލުން ހޯސްލާފައި ކަރުނަ ފައިބައިގަތުމާއިއެކު ރޮއެގަނެވިއްޖެވެ. ގްރޭންޑްމާ ހާސްވިއެވެ. އަހަންނަކީ ކާކުހޭ އެހީ ދެނެވެ. އަހަރެން ފަސްޖެހުމެއްނެތި މިއީ މާމަގެ ލާރާކަމަށް ބުނީމެވެ. އަހަރެންގޮސް މާމަގެ އުނގުތެރެއަށް ވެއްޓި ރޮއެގަތީމެވެ. ބާރަށެވެ. އޭރު މާމަގެ ހަށިގަނޑު ތުރުތުރު އަޅަމުންދިޔައެވެ. މާމަ އަހަރެންގެ ގައިގައި އޮޅުލާފައި ބޮސްދެމުންދިޔައެވެ. ……………………… (ނުނިމޭ)\nނޭނގޭހެ ހާދަ ލޯބިވޭ 23\nހާޞިލް ނުވި ލޯބި\nހިތާމަ ލޯބި November 2, 2016


SunOnline: China gai Muslimun hayyaru kurun 22 gaumakun kuvverikoffi\nޗައިނާގައި މުސްލިމުން ހައްޔަރު ކުރުން 22 ގައުމަކުން ކުށްވެރިކޮށްފި\nރުގިއްޔާ މުހައްމަދު މޫސާ 11 Jul 2019, 11:01\nއދ.ގެ މާހިރުންނާއި އިންސާނީ ހައްގުތަކަށް މަސައްކަތް ކުރާ ޖަމްއިއްޔާތަކުން ބުނާ ގޮތުގައި ޗައިނާއިން ވަނީ އެއް މިލިއަނަށް ވުރެ ގިނަ މުސްލިމުން ގައިދުހާނާތަކުގައި ހައްޔަރުކޮށްފަ -- ފޮޓޯ: ރޮއިޓާސް\nއދ. (ޖުލައި 11): ޗައިނާގެ ޝިންޖިއަންގުގައި އުއިގޫރު މުސްލިމުން ހައްޔަރު ކުރާ މައްސަލަ އދ.ގެ އިންސާނީ ހައްގުތަކާ ބެހޭ މަޖިލީހުގައި 22 ގައުމަކުން ކުށްވެރިކޮށްފި އެވެ.\nއދ.ގެ މާހިރުންނާއި އިންސާނީ ހައްގުތަކަށް މަސައްކަތް ކުރާ ޖަމްއިއްޔާތަކުން ބުނާ ގޮތުގައި ޗައިނާއިން ވަނީ އެއް މިލިއަނަށް ވުރެ ގިނަ މުސްލިމުން ގައިދުހާނާތަކުގައި ހައްޔަރުކޮށްފަ އެވެ.\nޗައިނާއިން ބުނާ ގޮތުގައި އެއީ މީހުން ހައްދުފަހަނައަޅާފައިވާ ފިކުރުން ދުރުކޮށް، ތަފާތު ހުނަރުތައް ދަސްކޮށްދިނުމަށް ހަދާފައިވާ މަރުކަޒުތަކެކެވެ. ނަމަވެސް އެހެން ފަރާތްތަކުން ތުހުމަތު ކުރާ ގޮތުގައި އެމީހުން ހައްޔަރު ކުރަނީ ބުރުގާ އެޅުމާއި ނަމާދު ކުރުން ފަދަ ދީނީ ކަންތައްތައް ކުރުމުންނެވެ.\nއިނގިރޭސިވިލާތާއި ޖަޕާނާއި ކެނެޑާ ހިމެނޭ ގޮތަށް ބާވީސް ގައުމުގެ ސަފީރުން ސޮއިކޮށްފައިވާ އެސިޓީގައިވަނީ ޝިންޖިއަންގަށް ވަނުމަށް އދ.އަށާއި މިނިވަން އިންޓަނޭޝަނަލް އޮބްޒާވަރުންނަށް ފުރުސަތު ދިނުމަށް ގޮވާލާފަ އެވެ.\nއެސިޓީގައި ސޮއި ކުރެއްވި ސަފީރުން ވަނީ އެއީ އިންސާނީ ހައްގުތަކާ ބެހޭ ކައުންސިލްގެ ރަސްމީ ލިޔުމެއްގެ ގޮތުގައި ކަނޑައަޅަން އެދިފަ އެވެ. ޑިޕްލޮމެޓުން އެގޮތަށް ހުޅުވާލެވިފައިވާ ސިޓީއެއް ފޮނުވުމަކީ އާއްމު ކަމެއް ނޫނެވެ. ނަމަވެސް އެގޮތަށް ސިޓީއެއް ފޮނުވަން ޖެހުނީ، ރަސްމީ ގަރާރެއް ހުށަހެޅި ނަމަ، އެގަރާރު ބޭރުކޮށްލަން ޗައިނާއާ އެއްކޮޅަށް ވޯޓު ދޭނެ މެމްބަރު ގައުމުތައް ގިނަ ވާނެތީ ކަމަށް ރޮއިޓާސްގައިވެ އެވެ.\nމިދިޔަ ހަފްތާގައި ބީބީސީން ރިޕޯޓުކުރި ގޮތުގައި ޗައިނާއިން ދަނީ ގައިދުހާނާތަކުގައި މީހުން ހައްޔަރު ކުރުމަށް ފަހު، އެމީހުންގެ ދަރިން މުސްލިމް މުޖުތަމައާ ދުރުކުރުމަށްޓަކައި އެކުދިން ހާއްސަ ބޯޑިން ސްކޫލުތަކަށްލަމުންނެވެ. ނަމަވެސް ޗައިނާއިން ވަނީ އެތުހުމަތުތައް ދޮގުކޮށްފަ އެވެ.


Anhenunnah gon'di khaassa kurun qaanoon asaasee aa khilaaf: Qasim - vNews.mv\nޖޭޕީއާ އަލަށް ގުޅުނު މެމްބަރުންގެ ފޯމުތަކާ ގާސިމް އިބްރާހީމް ހަވާލުވެވަޑައިގަންނަވަނީ\nއަންހެނުންނަށް ގޮނޑި ޚާއްސަކުރުން ގާނޫނުއަސާސީއާ ޚިލާފު: ގާސިމް\nޙައްވާ މިންހާ Male' | 04 December 2019, 14:59\nލޯކަލް ކައުންސިލް މެމްބަރުންގެ ތެރެއިން ވަކި އަދަދެއްގެ މެމްބަރުންނަކީ އަންހެނުންގެ ގޮތުގައި ކަނޑައެޅުމަށް ނިންމުމަކީ ގާނޫނުއަސާސީއާ ޚިލާފުކަމެއް ކަމަށް މާމިގިލީ ދާއިރާގެ މެމްބަރު އަދި ޖުމްހޫރީ ޕާޓީގެ ލީޑަރު ގާސިމް އިބްރާހީމް ވިދާޅުވެއްޖެއެވެ.\nޖޭޕީއަށް މެމްބަރުން އިތުރުކުރުމަށް ކުރިއަށްގެންދާ ސިލްސިލާ ހަރަކާތުގެ ތެރެއިން ރޭ ބޭއްވި ބައްދަލުވުމުގައި ވާހަކަފުޅު ދައްކަވަމުން ގާސިމް ވިދާޅުވީ ގާނޫނުތަކަށް ގެނެވޭ އިސްލާހު ވާން ވާނީ ރަނގަޅު އިސްލާހަކަށް ކަމަށެވެ. އިންސާނުންގެ ކިބައިގައި އަމިއްލަ އެދުންވެސް ހުންނާނެ ކަމަށާއި އެހެންނަމަވެސް އެއަށްވުރެ ބޮޑަށް އެންމެންގެ މަސްލަހަތަށް ވިސްނަންވާނެ ކަމަށް ގާސިމް ވިދާޅުވިއެވެ.\nކައުންސިލް ގޮނޑިތަކުގެ ތެރެއިން ވަކި އިންސައްތައެއް އަންހެނުންނަށް ދޭންޖެހޭ ގޮތަށް ގެނެވޭ އިސްލާހަކީ ސީދާ ގާނޫނުއަސާސީގެ އަސާސީ ހައްގުތަކާއި މިނިވަންކަމުގެ ބާބާ ކަނޑައެޅިގެން ޚިލާފުކަމެއް ކަމަށް ގާސިމް ވިދާޅުވިއެވެ. ގާސިމް ވިދާޅުވީ ގާނޫނުއަސާސީގައި ބުނެފައިވަނީ ވަކި ޖިންސަކަށް، ކުލައަކަށް، ނަސަބާއި ހަސަބަކަށް ނުބަލައި ހުރިހާ އެންމެނަށް ހަމަހަމަކަމާއެކު ކަންކަން ކޮށްދިނުމަށް ކަމަށެވެ. އެހެންކަމުން ދެޖިންސުގެ ތެރެއިން ވަކި ޖިންސަކަށް ގޮނޑި ހޯދައިދޭން އުޅުމަކީ އެންމެ ރަނގަޅު ގޮތެއް ނޫން ކަމަށް ގާސިމް ވިދާޅުވިއެވެ. އެގޮތަށް އެކަން ކޮށްފިނަމަ އަންހެނުންނަށް، ފިރިހެނުންގެ ހައްގުތައް "އޯވަރ ރައިޑް" ކުރެވޭނެ ކަމަށް ގާސިމް ވިދާޅުވިއެވެ.\nއެހެންވީމަ އަޅުގަނޑު ދަންނަވަން ބޭނުުންވަނީ އެއީ އެންމެ ކަމުދާ ގޮތެއް ނޫނޭ. ވޯޓު ލައިގެން އެންމެ މަތީ ނަތީޖާ ހޯދާ މީހުންނަށް އާދެވޭ ކަމަށް ވަންޏާ، އަންހެން ބޭފުޅުންވެސް ނުކުމެ އެވަރަށް މަސައްކަތް ކުރަންވީ! ކީއްވެތޯ ކައުންސިލް އެކަނި؟ ރައްޔިތުންގެ މަޖިލިސްވެސް ހަމަ އެހެން ބާއްވަންވީ ނޫންތޯ؟ ރައީސް ކަމަށްވެސް ފިިރިހެން ބޭފުޅަކު ދެދައުރު އިންތިޚާބު ވެއްޖިއްޔާ ހަމަ އަންހެނުނަށްވެސް އެވަރު ދޭންވީ ނޫންތޯ؟\nމާމިގިލީ ދާއިރާގެ މެމްބަރު އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް\nމިހާރު އޮތްގޮތުން ނަމަ ކައުންސިލް ގޮނޑިތަކުގެ 100 އިންސައްތަވެސް ނެގުމުގެ ބާރު އަންހެނުންނަށް އެބައޮތް ކަމަށް ގާސިމް ވިދާޅުވިއެވެ. އަދި ރައްޔިތުންގެ މަޖިލީހުގައިވެސް 100 އިންސައްތަ އަންހެނުން ތިއްބެވުމުގެ ބާރު އެބައޮތް ކަމަށް ގާސިމް ވިދާޅުވިއެވެ. ނަމަވެސް މިބަދަލު ގެނެސްފިނަމަ، ވަކި ޖިންސަކަށް "ލިމިޓް" ކުރެވުނީ ކަމަށް ގާސިމް ވިދާޅުވިއެވެ. ގާސިމް ވިދާޅުވީ އެހިސާބުން އަސާސީ ހައްގުތަކާ މިނިވަންކަމުގެ ބާބުތަކާ ޚިލާފުވެގެންދާ ކަމަށެވެ.\nގާސިމް ވިދާޅުވީ ބުނާ ބަސްތަކާއި ކުރާ އަމަލުތަކާ ދިމާވާންޖެހޭ ކަމަށެވެ. މިއީ "ފްރީ ސޮސައިޓީ" އެއް ކަމަށާއި ހިތްވަރާއެކު މަސައްކަތް ކޮށްފިނަމަ ކޮންމެ ކަމެއްވެސް ކާމިޔާބު ވާނެ ކަމުގައި ގާސިމް ވިދާޅުވިއެވެ.\nއަދި މިހާރުގެ ޑިފެންސް މިނިސްޓަރ މާރިޔާ އަހުމަދު ދީދީ، މެމްބަރު އީވާ އަބްދުﷲ، މެމްބަރު ރޮޒައިނާ އާދަމް އަދި އަލްއުސްތާޛާ ދިޔާނާ ސައީދު ފަދަ ކަނބަލުންނަަކީ އެފަދަ މިސާލުތައް ކަމަށް ގާސިމް ވިދާޅުވިއެވެ. އެބޭފުޅުންނަށް ކުރެއްވިފައި ނުވަނީ ކޮން ކަމެއްތޯ ގާސިމް ވަނީ ސުވާލު ކުރައްވާފައެެވެ. އަދި އެބޭފުޅުންނަކީ ކުރިމަތިވި ކޮންމެ ގޮންޖެހުމެއް ކަޑައްތުކޮށް ކޮންމެ ކަމެއްގައިވެސް ކާމިޔާބު ހާސިލްކުރައްވާފައިވާ ބައެއް ކަމުގައި ގާސިމް ވިދާޅުވިއެވެ.\nލޯކަލް ކައުންސިލް ސިޔާސީ ޤާސިމް އިބްރާހިމް


MDP Dhookoh, Nilandhoo Councilor Shiyaam JP Ah - Vaguthu\nއަދިވެސް އެންމެ ގޯސްހާލަތުގައި ޔޫރަޕް - 12 ގަޑިއިރު ކުރިން\nފ. ނިލަންދޫ ކައުންސިލް މެންބަރު އަޙްމަދު ޝިޔާމާއި ޖޭޕީގެ ރައީސް\nވެރިކަން ކުރާ މައިޕާޓީ އެމްޑީޕީއަށް ގިނަ ދުވަސްތަކެއް ވަންދެން ތާއީދުކުރި، ފ. ނިލަންދޫގެ ކައުންސިލް މެންބަރު އަޙްމަދު ޝިޔާމް (ޝިޔަންޓޭ) ޖުމްހޫރީ ޕާޓީ (ޖޭޕީ) އާއި ގުޅިވަޑައިގެންފިއެވެ.\nޝިޔާމް އަކީ ސިޔާސީ ޕާޓީތަކަށް ބަލާއިރު، އެންމެ ފުރަތަމަ އެމްޑީޕީއަށް ތާއިދުކޮށްގެން ހުރި ނަޝީދުގެ ވެރިކަމެއްގައި ކައުންސިލަރަކަށް ވެސް އައްޔަން ކޮށްފައިވާ ބޭފުޅެކެވެ. އެހެން ނަމަވެސް ބަޣާވާތުގެ މައްސަލައިގައި އެމްޑީޕީ މަތިން ފޫހިވެ، ޕާޓީން ވަކިވާން ނިންމި ކަމަށް ޝިޔާމް ވިދާޅުވިއެވެ.\n"ވަގުތު" އާއި ވާހަކަ ދައްކަވަމުން ޝިޔާމް ވިދާޅުވީ، އެމްޑީޕީން ވަކިވީ، ރައްޔިތުން ނިންމި ނިންމުން ދޫކޮށް ރައީސް ނަޝީދު ވެރިކަމުން އިސްތިއުފާ ދެއްވި ހިސާބުން ކަމަށެވެ. އެފަހަރު އެމްޑީޕީގައި ހުރެގެން ވަކި އުފަލެއް ނުލިބޭނެ ކަމަށް ގަބޫލުވި ކަމަށް ޝިޔާމް ވިދާޅުވިއެވެ.\nއެމްޑީޕީ ދޫކުރައްވައި ޖޭޕީއާއި ގުޅިވަޑައިގަތް ސަބަބެއްގެ ގޮތުގައި ޝިޔާމް ވިދާޅުވީ، ރާއްޖޭގައި އުފެދިފައި ހުރި ސިޔާސީ ޕާޓީތަކުގެ ތެރެއިން ރާއްޖެއަށް ވެސް އަދި ރަށްފުށުގެ މީހުންނަށް ވެސް އެންމެ ރަނގަޅު އުސޫލުތަކެއް ގެންގުޅޭ ޕާޓީއަކީ ޖުމްހޫރީ ޕާޓީކަން އޭނާ ގަބޫލު ކުރައްވާ ކަމަށާއި އެޕާޓީގެ ރައީސް ގާސިމް އިބްރާހިމަކީ ރައްޔިތުންނަށް އެހީތެރިކަން ފޯރުކޮށްދެއްވާ ގައުމު ދެކެ ލޯބިވާ މީހަކަށްވާތީ ކަމަށެވެ.\n"ގިނަ ދުވަސް ވަންދެކަށް ހުރިން ޕާޓީއަކާއި ނުގުޅި. އެފަހަރު ޕީޕީއެމް ވެސް އެމްޑީޕީ ވެސް އަދާލަތުން ވެސް އައި ސޮއި ކުރުވަން. އެކަމަކު ނުކޮށް ހުރެފައި ޖޭޕީއާއި މި ގުޅިވަޑައިގަތީ" ޝިޔާމް ވިދާޅުވިއެވެ.\nޝިޔާމް ޖޭޕީއަށް ސޮއިކުރައްވައި، ފޯމު ޕާޓީގެ ލީޑަރު ޤާސިމް އިބްރާޙީމާއި ހަވާލު ކުރެއްވީ މިއަދުއެވެ.\nޖޭޕީންވެސް ރަށްރަށަށް ދަތުރުތައް ފަށަނީ\nސެޕްޓެމްބަރު 18, 2021 21:40\nއަމިއްލައަށް މިބުނަނީ ތިމަންނަ "ގުޅިވަޑައިގަތީ" ޔޯ. އަމިއްލަ ނަފުސަށް މާތްބަހުން މުޚާޠަބުކުރާ މީހެއްދޯ.\nސެޕްޓެމްބަރު 18, 2021 21:51\nތީ ހަމަ ލާރިކޮޅެއް ދިނީ.. ފޮނިވާހަކަ ދައްކަނީ\nސެޕްޓެމްބަރު 18, 2021 21:55\nމަވެސް ސޮއިކުރީމުސް ގާސިމާ އިދެވޭނަމަ......\nސެޕްޓެމްބަރު 18, 2021 22:12\nދުވާލު އެއް ޕާޓީގައި ހުންނަ މީހާ އިރުއޮއްސޭއިރު ހުޅަނގު ފަރާތުން އެ ދައްކާ ކުލަތަކާއި އެކު އަނެއް ކުލަޔަށް. އިރުއޮއްސޭއިރު ރަންރީނދޫ ކުލައިގައި ހުންނަ މީހާ ފަތިހުގެ އިރުމަތި ފަރާތު އުދަރެހުން އެ ދައްކާ ކުލަތަކާއި އެކު އަނެއް ކުލަޔަށް ތަބާވަނީ. ދެ އިރަށް ދެ މޫނު. މިކަމާ ކައިރިކުރާ ޙަދީސް ބަސްފުޅެއް އަޑުއެހިން. އެކަމާ ގުޅުން ހުރި ވާހަކަ ދެއްކުމަކީ އަޅުގަނޑުގެ ދާއިރާ ނޫންކަމުން ތަފްސީލު ހޯއްދެވުން ކިޔުންތެރިންނަށް ދޫކޮއްލަން. ވައްސަލާމް......\nސެޕްޓެމްބަރު 19, 2021 05:48\nސޭލް އަޅުވައިގެން ނީނަން ކިޔާ ގޮޅިތަށްވެސް މާރުކޭޓުން ލިބޭނެ !


އިމާމުގެ ފަހަތުގައި ނަމާދަށް ތިބޭމީހުންގެ ކުރިކެނޑުމުގެ ޙުކުމް | Vaikaradhoolive އިމާމުގެ ފަހަތުގައި ނަމާދަށް ތިބޭމީހުންގެ ކުރިކެނޑުމުގެ ޙުކުމް – Vaikaradhoolive\nقول النبي صَلَّى اللَّهُ عَلَيْهِ وَسَلَّمَ: “لو يعلم المار بين يدي المصلي ماذا عليه من الإثم لكان أن يقف أربعين خيراً له من أن يمر بين يديه”. متفق عليه. (1)\nރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ނަމާދަށް ހުންނަމީހާގެ ކުރިކަނޑާމީހާއަށް އޭނާގެ މައްޗަށްހުރީ ފާފަ އެނގޭނަމަ އޭނާ ނަމާދަށްހުރިމީހާގެ ކުރިކެނޑުމުގެ ބަދަލުގައި ސާޅީސް ވަންދެން ހުއްޓިހުރުން އޭނާގެ މައްޗަށް ހެޔޮކަން ބޮޑުވެގެންވެއެވެ.” وأخرجه البزار (2) بلفظ: “لكان أن يقف أربعين خريفاً ” އަލްބައްރާޒު މިލަފުޒުން ރިވާކުރައްވާފައިވެއެވެ. ”ސާޅީސް އަހަރުވަންދެން ހުއްޓިހުރުން”.\nމާނައަކީ ހުއްޓިހުރުން ސާޅީސް އަހަރުވަންދެން ހުއްޓި ހުރުން ހޮޔެވެގެންވެއެވެ. އެހެންކަމުން ޙަދީޘްގެ ޢާއްމު މާނައަށް ބަލާފައި ކުރިކެނޑުން (ޖަމާޢަތުގައި އިމާމަށް ތަބާވެގެން ތިބޭ މީހުންގެ) ހުއްދަވެގެން ނުވާކަމަށް ޢިލްމުވެރިން ވިދާޅުވެއެވެ.\nނޯޓު: އެކަނި ނަމާދުކުރަން ތިބޭ މީހުންނާއި ޖަމާޢަތުގެ އިމާމުގެ ކުރިކެނޑުން ހުއްދައެއްނޫނެވެ. މަސްޖިދުލް ޙަރާމް ފިޔަވައެވެ. މިލިޔުމުގައި އެވަނީ ޖަމާޢަތުގައި އިމާމުގެ ފަހަތުގައި ތިބޭ މައުމޫމުންގެ ކުރިކެނޑުމާއި ބެހޭގޮތުންނެވެ.


ބިލާލް ފިލްޕްސްއަކީ ހަރުކަށި ފިކުރުގެ މީހެއް: އީވާ – Dhen.mv\nބިލާލް ފިލްޕްސްއަކީ ހަރުކަށި ފިކުރުގެ މީހެއް: އީވާ\nFebruary 18, 2020 - 2:43 pm\nމަޝްހޫރު ދީނީ ޢިލްމުވެރިޔާ ޑރ. ބިލާލް ފިލްޕްސްއަކީ ހަރުކަށި ފިކުރުގެ މީހެއް ކަމަށް މަޖިލީހުގެ ނައިބު ރައީސް އަދި ގަލޮޅު އުތުރުދާއިރާގެ މެންބަރު އީވާ ޢަބްދުﷲ ވިދާޅުވެއްޖެއެވެ.\nޔޫތް މިނިސްޓްރީގެ ދައުވަތަކަށް ބިލާލް ރާއްޖެ ވަޑައިގަންނަވާ ގޮތަށް ހަމަޖެހިފައިވާ ކަމަށް ޔޫތް މިނިސްޓަރު އަހުމަދު މަހްލޫފް މިއަދު ވަނީ އިއުލާން ކުރައްވާފައެވެ. އެގޮތުން އޭނާ ރާއްޖެ ވަޑައިގަންނަވަނީ އަންނަ މަހުގެ 12 އިން 18 ވަނަ ދުވަހުގެ ނިޔަލަށެވެ.\nމަހްލޫފްގެ މި ވާހަކަ އަށް ރައްދުދެއްވައި އީވާ ކުރެއްވި ޓްވީޓެއްގައި ވިދާޅުވި ބިލާލް ފިލްޕްސްއަކީ ޞުލްޙައާއި ހަމެޖެހުމާއި ތަޙައްމަލުކުރުމުގެ ވާހަކަދައްކަވަން ރަނގަޅު ބޭފުޅާ ނޫންކަން ގޫގުލްގެ ކުޑަ ސާޗަކުންވެސް ފެންނާނެއެވެ.\nއީވާ ވިދާޅުވީ ބިލާލު ފިލިޕްސްއަކީ ހަރުކަށި ފިކުރާއި އަނިޔާވެރި ޢަމަލުތަކަށް ގޮވައިލައްވާ ބޭފުޅެކެވެ. އަދި އަންހެނުންނަށް އަނިޔާވެރިވުމަށް ބިލާލް ފިލިޕްސް ބާރުއަޅުއްވާ ކަމުގައިވެސް އީވާ ތުހުމަތުކުރައްވާފައިވެއެވެ. އަދި އޭނާ އަކީ ޑިމޮކްރަސީއާމެދު ފަނާކުރުވަނިވި ފިކުރެއް ގެންގުޅުއްވާ ބޭފުޅެއް ކަމުގައިވެސް އީވާ ތުހުމަތުކުރައްވާފައިވެއެވެ.\nއީވާގެ އިތުރުން މާފަނުން އުތުރު ދާއިރާގެ އެމްޑީޕީ މެމްބަރު އިމްތިޔާޒް ފަހުމީ ވެސް ވަނީ ބިލާލް ޕިލިޕްސް ރާއްޖެ ގެންނަން ނުފެންނަ ކަމަށް ވިދާޅުވެފައެވެ.\nއިންތި ވިދާޅުވީ ރަނގަޅު އިލްމުވެރިއެއް ނޫން ކަމަށާއި އޭނާގެ ހަރުކަށި ފިކުރުގެ ވިސްނުމުގެ ސަބަބުން، ވަރަށް ގިނަ ގައުމުތަކުން އޭނާ ދިއުން މަނާ ކޮށްފައިވާ ކަމަށެވެ.\nކޮވިޑް-19: މާފުށިން ފަތުރުވެރިންތަކެއް ފައްސި ވެއްޖެ\nމޫސުން ގޯސްވެ، އައްޑޫސިޓީއާއި ފުވައްމުލަކު ސިޓީއަށް ރީނދޫ ސަމާލު ނެރެފި\nގައްދޫން މިރޭ ނިޔާވީ ފިނޭންސް މިނިސްޓަރު އަމީރުގެ މާމަ\nކޮވިޑް-19: އެޗްއީއޯސީން6މީހަކު ފައްސިވެއްޖެ\nހަމައެކަނި މި އުއްމަތަށް ރަމަޟާން މަހުގައި ދެވިފައިވާ ފަސް ކަމެއް


Adheeb ge mahchah kuri dhauvaa thah baathil kurun isthunaaf kohffi – Iru\nއަދީބު މައްޗަށް ކުރި ދައުވާތައް ބާތިލުކުރުން އިސްތިއުނާފު ކުރަނީ\nކުރީގެ ނައިބް ރައީސް އަހުމަދު އަދީބު މައްޗަށް ކުރި ދައުވާތައް ބާތިލުކުރި މައްސަލަ އިސްތިއުނާފުކުރަން ދައުލަތުން ނިންމައިވާ ކަމަށް ޕްރޮސެކިއުޓާ ޖެނެރަލް (ޕީޖީ) ހުސެއިން ޝަމީމު ވިދާޅުވެއްޖެއެވެ.\n7 ދައުވާ ބާތިލްކުރުމާއެކު އަދީބު ވަނީ މިނިވަންވެފަ އެވެ. އޭނާގެ މައްޗަށް މިހާރު ޖަލު ހުކުމެއް ނެތްއިރު ބަންދުގައި ހުރީ ކުރިމިނަލް ކޯޓުގައި އޮތް ދައުވާތަކާ ގުޅިގެންނެވެ. ދައުވާތަކުގެ ތެރޭގައި މަނީ ލޯންޑްރިން ފަދަ ސީރިއަސް ބޮޑެތި ދައުވާތައް ހިމެނެ އެވެ.\nނަމަވެސް މައްސަލާގެ ޝަރީއަތް ކުރިއަށް ގެންދިޔުމަކާ ނުލައި ކުރިމިނަލް ކޯޓުން މިއަދު ނިންމީ ދައުވާތައް ބާތިލްކުރުމަށެވެ. އެއީ އެ ދައުވާތަކަކީ ޖިނާއީ އިޖުރާއަތުގެ ގާނޫނުގައި ބުނާ މުއްދަތުގައި ހުށަހަޅާފައިނުވާ ދައުވާތަކަކަށްވުމާއި މައްސަލާގައި ގޯސްކޮށް އަދީބާއެކު އިއުތިރާފު އެއްބަސްވުމެއް ހަދާފައިވާތީ އެވެ. އޭރު ޕީޖީގެ މަގާމުގައި ހުންނެވީ އައިޝަތު ބިޝާމެވެ.\nމި މައްސަލައިގައި މިދިޔަ އާދިއްތަ ދުވަހު ބޭއްވި އަޑުއެހުމުގައި މައްސަލަ ބެއްލެވި ގާޒީ އިސްމާއިލް ރަޝީދު ވަނީ އެފަދަ އެއްބަސްވުމެއް ހަދިދާނެ ތޯއާއި، ގާނޫނީ ހަމަތަކުގެ މަތިން އެފަދަ މާއްދާތަކެއް ހިމަނާ އެކަން ކުރެވިދާނެތޯ ސުވާލު އުފައްދަވާފައެވެ. އަދި މިއަދު ޝަރީއަތް ބާއްވަވާނެ ކަން އިއުލާން ކުރެއްވުމަށް ފަހު މިއަދު ބޭއްވި އަޑުއެހުމުގައި އޭނާ ނިންމަވާފައި ވަނީ އަދީބާއެކު ދައުލަތުން ހެދި އެއްބަސްވުމަކީ ޖިނާއީ އިޖުރާއަތުގެ ގާނޫނުގެ ދަށުން ބާރު ލިބޭ އެއްބަސްވުމެއް ނޫން ކަމަށާއި، ދައުލަތުން އޭނާއަށް7ދައުވާ އުފުލާފައި ވަނީ ދައުވާ ކުރުމުގެ މުއްދަތު ހަމަވެފައި ވަނިކޮށް ކަމަށާއި އަދި ގާނޫނާވެސް ހިލާފަށް ކަމަށެވެ.\nއެގޮތުން އޭނާ ފާހަގަ ކުރެއްވި ބައެއް ކަންކަމުގެ ތެރޭގައި ބޭސް ފަރުވާއަށް މީހަކު ފޮނުވަން ޝަތުރު ކުރުމަކީ ޕީޖީ އޮފީހަށް ކުރެވޭނެ ކަމެއް ނޫން ކަމަށާއި، އެގޮތަށް އެކަން ކުރުމުން އެއީ “ޓޯޗާ” އެއްގެ ގޮތުގައިވެސް ބެލިދާނެ ކަމަށެވެ. އަދި އަދީބުގެ މައްޗަށް ހިންގި ޝަތީއަތްވެސް ބައިނަލްއަގުވާމީ މުއާހަދާތަކާ ހިލާފުކަމަށް އޭނާ ފާހަގަ ކުރެއްވިއެވެ.\nއިބްރާހިމް އުމަރު މަނިކުގެ އާއިލާއަށް ރައީސްގެ ތައުޒިޔާ\nމިއަދުގެ އެ ހުކުމާއެކު، ޝަރީއަތް ނިމެންދެން ބަންދު ކުރުމުގެ އަމުރެއްގައި ހުންނެވި އަދީބު އެއްކޮށް މިނިވަން ވީއެވެ. ކުރިން އޮތް 33 އަހަރުގެ ޖަލު ހުކުމްވެސް ބާތިލު ކޮށްފައި ވުމާއެކު މިހާރު އަހުމަދު އަދީބަކީ މިނިވަނެކެވެ.


India gai rahvehikamuge gaanoona dhekolhu muzaa\nއިންޑިއާގައި ރަށްވެހިކަމުގެ ގާނޫނާ ދެކޮޅު މުޒާހަރާގައި 23 މީހަކު މަރުވެއްޖެ\nއިންޑިއާގައި ރަށްވެހިކަމުގެ ގާނޫނާ ދެކޮޅަށް ކުރާ މުޒާހަރާތަކުގައި 23 މީހަކު މަރުވެއްޖެ އެވެ.\nއިންޑިއާއިން ރަށްވެހިކަމުގެ ގާނޫނަށް ގެނައި އިސްލާހުގައި ވަނީ އެގައުމަށް ގަވައިދާ ހިލާފަށް އެތެރެވާ އަފްޣާނިސްތާން، ޕާކިސްތާން އަދި ބަންގުލަދޭޝްގެ މުސްލިމު ނޫން މީހުންނަށް ރަށްވެހިކަން ލިބޭނެ ގޮތް ހަދައިފަ އެވެ.\nމި ގާނޫނާ ދެކޮޅަށް އިންޑިއާގެ އެކި ސްޓޭޓުތަކުގައި މުސްލިމުން ދަނީ މުޒާހަރާ ކުރަމުންނެވެ. އިންޑިއާ ގައި 200 މިލިއަނަށްވުރެ ގިނަ މުސްލިމުން ދިރިއުޅެއެވެ.\nމިމަހުގެ އެގާރައިގައި އިންޑިއާގެ ގާނޫނު ހަދާ މަޖިލީހުން ފާސްކުރި ސިޓިޒެންޝިޕް އެމެންޑްމެންޓް އެކްޓް (ސީއޭއޭ)އާ ދެކޮޅަށް އެގައުމުގެ އެކި ސަރަހައްދުތަކުގައި ކުރިއަށްގެންދާ މުޒާހަރާތަކުގައި އެންމެ ގިނަ އަދަދަކަށް މީހުން މަރުވެފައި ވަނީ އުއްތަރަ ޕްރަދޭޝްއިންނެވެ. އެސްޓޭޓުގެ މުޒާހަރާތަކުގައި ފަނަރަ މީހަކު މަރުވެފައިވާ ކަމަށް ފުލުހުންގެ ތަރުޖަމާނު ޕްރަވީން ކުމާރު މީޑިއާގައި ވިދާޅުވެފައި ވެއެވެ.\nއުއްތަރަ ޕްރަދޭޝްގެ އިތުރުން އައްސާމާއި ބިހާރާއި ކަރުނާޓަކާގެ މުޒާހަރާތަކުގައި ވެސް މީހުން މަރުވެފައިވެ އެވެ.\nއުއްތަރަ ޕްރަދޭޝް އާއި ދިއްލީ އާއި ކަރުނާޓަކާގެ ބައެއް ތަންތަނުގައި އެގާނޫނާ ދެކޮޅަށް މުޒާހަރާ ކުރުން މަނާ ކުރުމުން ފުލުހުންނަށް ވަނީ ގިނަ ބައެއްގެ ފާޑު ކިޔުން އަމާޒުވެފަ އެވެ. ނަމަވެސް ފުލުހުން ބުނެފައިވަނީ މުޒަހަރާ ރޫޅައިލުމަސް ބޭނުންކުރަނީ ހަމައެކަނި ކަރުނަ ގޭސް ކަމަށެވެ.\nނަމަވެސް ބައެއް މީހުން މަރުވެފައިވަނީ ބަޑި ޖަހައިގެން ކަމަށް މީޑިއާތަކުން ރިޕޯޓުކޮށްފައި ވެއެވެ. މުޒާހަރާތަކުގައި ހައްޔަރު ކުރި މީހުންގެ އަދަދު މިހާރު 2000 ކައިރި ކުރާނެ ކަމަށް މީޑިއާތަކުން ބުނެއެވެ.\nމުޒާހަރާތައް ހޫނުވެ ބައެއް ސަރަހައްދުތަކުގައި ދަނީ ބޮޑެތި ހަމަނުޖެހުންތައް ހިނގަމުންނެވެ.\nއިންޑިއާގެ ގާނޫނު ހަދާ މަޖިލީހުން ފާސްކުރި އެބިލަށް ފާޑު ކިޔާ ފަރާތްތަކުން ވަނީ އެއީ ސަރުކާރުން ގެންގުޅޭ ހިންދޫ ވަތަނީ އެޖެންޑާގެ ދަށުން އެގައުމުގެ 200 މިލިއަނަށް ވުރެ ގިނަ މުސްލިމުން އެކަހެރި ކުރުމަށް ފާސް ކުރި އިސްލާހެއްގެ ގޮތުގައި ސިފަކޮށްފަ އެވެ.\nއިންްޑިއާގެ އެޗް.ސީކި.އު ބޭސް ކޮރޯނާއާއި ދެކޮޅަށް މަސައްކަތް ނުކުރޭ: ކޮލަމްބިއާ ޔުނިވާރސިޓީ02 months ago\nޗައިނާގެ ބޮޑު އެހީއަށް ރައީސްގެ ޝުކުރެއް ނެތް. އިންޑިއާގެ އެހީތަކަށް ރައީސް ޞާލިހް ޝުކުރު އަދާކުރައްވައިފި02 months ago


Laptop Camera mathee Keekkuraa Tape kolheh? | Mihaaru\nޓެކްނޮލޮޖީ / ހެކްކުރުން\nލެޕްޓޮޕް ކެމެރާމަތީގައި ކީއްކުރާ ޓޭޕްކޮޅެއް؟\nލެޕްޓޮޕް ކެމެރާމަތީގައި ޓޭޕްކޮޅެއް: ލެޕްޓޮޕް ގިނައިރު ޖައްސާފައި ބަހައްޓާ ނަމަ ކެމެރާ ނިވައިކޮށްފައި ބެހެއްޓުމަކީ ބުއްދިވެރި ކަމެއް ކަމަށް ބެލެވޭ\n05 ސެޕްޓެމްބަރ 2016 - 06:35\nއެކި މީހުން އިންޓަނެޓް ބޭނުންކުރަނީ އެކި ބޭނުމުގަ އެވެ. އޭގެ ތެރޭގައި ވައްކަޅިން ބަލައި ފާރަވެރިވާން ޖެހޭ ދެ ބައިގަނޑެއް ހިމެނެ އެވެ. އެއީ ފައިސާ ހޯދަން އިންޓަނެޓް ހާވާ މީހުންނާއި ޝަހުވަތްތެރި ބޭނުންތަކަށް އިންޓަނެޓަށް ވަންނަ މީހުންނެވެ. ހަގީގަތުގައި ބޭއަދަބީ ހުރިހާ ހަރަކާތެއް ނިމެނީ ފައިސާއާ ހިސާބުންނެވެ.\nއިންޓަނެޓާ ގުޅިފައި އަބަދު ހުންނަ ނަމަ ލެޕްޓޮޕް އަދި ޓެބްލެޓްގެ ކެމެރާ ނިވައިކޮށްފައި ބެހެއްޓުމަކީ ރަނގަޅު އާދައެކެވެ. ޚާއްސަކޮށް ނެޓްވޯކްގެ ރައްކާތެރިކަން ހުރި މިންވަރު ނޭނގޭ ނަމަ އެވެ. ކުޑަކުދިން ގެންގުޅޭ ލެޕްޓޮޕް އަދި ޓެބްލެޓާ މެދު ނުހަނު ސަމާލުވުމަކީ ބުއްދިވެރިކަމެކެވެ. އަދި އެ ގޮތަށް ކަންތައް ކުރަން ޖެހެނީ ކީއްވެކަން އެ ކުދިންނަށް ކިޔައިދިނުން ވެސް މުހިންމެވެ.\nވަގުތު ގިނަވެގެން އުޅޭ ހެކަރުން އަބަދު ވެސް އިންޓަނެޓް ސްކޭންކުރެ އެވެ. ބަލިކަށި ނެޓްވޯކެއް ފެނިއްޖެ ނަމަ ލަސްތަކެއް ނުވެ ދެމިގަނެ އެވެ. ވެބްކެމް ނުވަތަ ލެޕްޓޮޕް ކެމެރާ އަތުޖެއްސުމަށްޓައި ހެކަރުން ވަރަށް ގިނަ މަޅިޖަހަ އެވެ. އޭގެ ތެރޭގައި ގޭމް ކުޅުވުން ވެސް ހިމެނެ އެވެ. އިންޓަނެޓްގައި ނަގާ ވޯޓެއް ނުވަތަ އަރަތެއް ގޮތުގައި ވެސް އެ ކަހަލަ މަޅިތައް ހުރެ އެވެ.\nކޮމްޕިއުޓަރު ކައިރީގައި އިންނަ މީހާ އަށް ވާނުވާ ނޭނގި، "އޯކޭ"، "އޯކޭ" އަށް ފިތަމުން ދާއިރު، ހަގީގަތުގައި ކޮމްޕިއުޓަރު ލައްވައި އެ ކުރުވަނީ ވެބްކެމް އޮންކުރުމަށް ކުރަން ޖެހޭ މަސައްކަތް ކަމަށް ވެދާނެ އެވެ. އޭގެ ކުރީގައި، ވެބްކެމް ޖެހިފައި ހުރިކަން އަންގައިދޭ ލެޑް ނުވަަތަ ބޮކި ވެސް ނިއްވާލަ އެވެ.\nއެހާ ހިސާބުން ހެކަރުންގެ ލޯ ކޮޓަރި ތެރެ އަށް ފޯކަސްކުރެ އެވެ. ކެމެރާ ކުރިމަތީގައި އިންނަ މީހާ އަށް ވުރެ ބޮޑަށް ފަހަތުގައި ހިނގާ ހަރަކާތްތަކަށް އަމާޒުކުރެ އެވެ. ފޮޓޯ ނަގައި ނުވަަތަ ވީޑިއޯ ކުރާނީ އެހެން މީހުންނަށް ފެންނަން ބޭނުން ނުވާ ހާލަތުގަ އެވެ. އަދި އެ ފޮޓޯ ބޭނުންކޮށްގެން ބްލެކްމެއިލްކޮށް ފައިސާ ހޯދަން ހެކަރުން އަވަސްވެގަނެ އެވެ.\nވިޔަފާރި ކުންފުނިތަކަށް ވެސް ހެކަރުން ކަޅިއަޅަ އެވެ. އެ ގޮތުގައި ވެބްކެމްގެ އިތުރުން ސީސީ ޓީވީ ނެޓްވޯކަށް ވަދެގަތުން ހިމެނެ އެވެ. ފޯނާއި ކޮމްޕިއުޓަރުގެ މައިކް ޖައްސުވައި ވިޔަފާރި ބައްދަލުވުންތަކުގައި ދައްކާ ވާހަކަ ރެކޯޑްކޮށް ވާދަވެރިންނަށް ވަރަށް ބޮޑު އަގުގައި ވިއްކަ އެވެ.\nބޭނުންތެރި ލިޔުމެއް، ވާހަކަ ތަކަށް ސަޕޯޓް ކުރުމުގެ ގޮތުން ހިގާފައިވާ ކަންކަމުގެ މިސާލު ތަކެއް ގެނެސް ދިންނަމަ މި ލިޔުން މުއްސަނދި ވެފައި ބުނަން އުޅޭ ވާހަކަ އެންމެ އާދައިގެ ކިޔުން ތެރިންޔާ އަށް ވެސް ދޭހަވާން ފަސޭހަ ވީސް. ސަބަބަކީ މި ލިޔުން ކިޔާނީ ހަމަ އެކަނި އެބް ކެމް ކިޔާ މީހުން ނޫން ކަމަށް ވާތީ.\nތިޔަކަހަލަ ކަންކަން ދިމާވަނީ ވާނުވާ ނޭނގި ޓެކްނޮލޮޖީގެ ބައެއް ވަސީލަތްތައް އަލަށް ބޭނުންކުރާ މީހުނަށް. ދާދިފަހުންވެސް ދެ އަންހެނަކު ތިޔަގޮަތަށް ދެއްކި އެހެން މީހަކަށް އިވުން ނޭދޭ ޒާތުގެ ވާހަކަތަކެއް ފޯނުން އިވުނު. އެތަނުން އެކަކަށް "ނުބައި ނަންބަރަކަށް" ގުޅާފަ ފޯނު ކަނޑާނުލެވި ވާހަކައައިގެން ކުރިއަށް ދެވުނީ.\nމަކަރުން ފުރިފައި އޮތް ދުނިޔެއެއް...\nވެބްކެމް ކީ ކަހާނީގެ މަތިން ހަނދާންވެއްޖެ. ހަނދާން ނެތިފައި ހުއްޓައި ހަނދާންކޮށްދިނީތީ ޝުކުރިއްޔާ!\nއޭގެވައްތަރެއް އެއީ 2009 2010 2011 މި އަހަރުތަކުގައި އަމިއްލައަށް ހޭބަލިވުން. އޭރުގެ ވެރިންނޯ އެއީ


Covid ge suvaalu: furaanaah nurakkalee kihaa varakah?\nކޮރޯނާވައިރަހުގެ ބަލިމަޑުކަން ދުނިޔެއަށް ކުރިމަތިވިތާ ހަ މަސް ދުވަހަށް ވުރެ ގިނަ ދުވަސް ވެއްޖެ އެވެ. އަދި 11 މިލިއަނަށް ވުރެ ގިނަ މީހުންނަށް ބަލި ޖެހި 525،000 މީހުން މި ބަލީގައި މި ދުނިޔެ ދޫކޮށްފައިވާ ކަމަށް ރެކޯޑްތަކުން ދައްކަ އެވެ.\nބަލި ޖެހޭ މީހުންގެ އަދަދާއި މަރުވާ މީހުންގެ އަދަދު ދުވަހަކަށް ވުރެ ދުވަހެއް އިތުރުވަމުންދާއިރު ސައިންސްވެރިންނަކަށް އަދިވެސް ކަނޑައެޅިގެން މި ބަލީގެ ނުރައްކާ ހުރި މިންވަރު ޔަގީންކޮށް ބުނާކަށް ނޭނގެ އެވެ. މިއީ ކިހާ ވަރެއްގެ ނުރައްކާތެރި ބައްޔެއް ހެއްޔެވެ؟ މި ސުވާލުގެ ޖަވާބު ޔަގީންކަމާއެކު ދޭކަށް ސައިންސްވެރިންނަކަށް އަދިވެސް ނުކެރެ އެވެ.\nނިއު ޔޯކް ޓައިމްސްގައިވާ މި ރިޕޯޓުގައިވާ ގޮތުން އެކި ގައުމުތަކުގެ ސަރުކާރުތަކުން ކުރަނީ ހަމައެކަނި އަންދާޒާ ތަކެކެވެ. ވައިރަސް ކޮންޓްރޯލް ނުވި ފެތުރިއްޖެނަމަ އެ ގައުމަކުން ބަލި ޖެހޭނެ މީހުންގެ އަދަދާއި މަރުވާނެ މީހުންގެ އަދަދު ލަފާކޮށްފައި ހަދާ ހިސާބު ތަކެކެވެ. އިންޑިޔާ، ބްރެޒީލް އަދި ނައިޖީރިޔާ ފަދަ ފަގީރުން ގިނަ އާބާދީ އިންތިހާއަށް ބޮޑެތި ގައުމުތަކުގައި މި ބަލި ފެތުރުމުން ގިނަ އަދަދެއްގެ މީހުން މަރުވެދާނެ ކަމަށް ލަފާ ކުރެވުނަސް މި ބަލީގެ ނުރައްކާތެރިކަން ހަގީގަތުގައި އަދިވެސް އެއްވެސް މީހަކަށް ބުނެދޭކަށް ނޭނގެ އެވެ.\nއެންމެ ފަގީރު ގައުމުތަކުގައި ހިމަބިއްސާއި މެލޭރިއާ ފަދަ ބަލިތަކަކީ ވެސް ގިނަ އަދަދެއްގެ މީހުން މަރުވަމުންދާ ބަލި ތަކެކެވެ. އެހެންވީމާ އެ ގައުމުތަކަށް މި ބަލީގެ ނުރައްކާ ހުރީ އެހެން ބަލިތަކަށް ވުރެ ބޮޑަށް ތޯ އެހެން ހުރިހާ ބައްޔަކަށް ރައްކާތެރިވުމުގެ ފިޔަވަޅުތައް ލުއިކޮށްފައި މި ބައްޔަށް ބޭނުންވާ އޮކްސިޖަން ކޮންސެންޓްރޭޝަން ނުވަތަ ވެންޓިލޭޓާ ހޯދަން ގިނަ އަދަދަކަށް ފައިސާ ޚަރަދުކުރަންވީތޯ ވެސް މިއީ ބަހުސް ކުރަން ޖެހިފައިވާ ސުވާލެކެވެ. ނަމަވެސް މިއަށް ވެސް ގޮތެއް ނިންމޭނީ ކޮވިޑް-19ގެ ހަގީގީ ނުރައްކާ އެހެން ބަލިތަކަށް ވުރެ ބޮޑުތޯ ނޫންތޯ ޔަގީން ކުރެވިގެންނެވެ.\nމި ސުވާލުގެ ޖަވާބު ހޯދަން އެމެރިކާގެ ސެންޓާޒް ފޯ ޑިޒީޒް ކޮންޓްރޯލް އެންޑް ޕްރިވެންޝަން އަށް މިދިޔަ މަހު މާ ބޮޑަށް އުނދަގޫވި އެވެ. ސަބަބަކީ އެ ގައުމުގައި ކޮވިޑް-19 ޖެހުނު މީހުން ރެކޯޑް ކުރެވިފައިވާ މިންވަރަށް ވުރެ އެވްރެޖްކޮށް 10 ވަރަކަށް ކޭސް އިތުރަށް ރެކޯޑް ނުކުރެވި ގޮސްފައިވާ ކަން އެނގުމުންނެވެ. މިހެން ދިމާވަނީ ބަލި ޖެހުނަސް އަލާމާތްތައް ނުފެނި ހުރެ ރަނގަޅުވާތީ އެވެ.\nމިގޮތަށް ބަލިޖެހުނަސް ބަލީގެ އަލާމާތްތައް ނުފެނި ރަނގަޅުވެފައިވާ މީހުން އެހާ ގިނަ ނަމަ ހަގީގަތުގައި މި ބަލީގެ ނުރައްކާ މިންވަރު ކުޑަވެގެން ދާނެ އެވެ. ނަމަވެސް މި ހިސާބުތައް ހެދުމަކީ ވެސް އިންތިހާއަށް އުނދަގޫ ކަމެކެވެ. ބަލީގެ އަލާމާތްތައް އެއްގޮތަކަށް ވެސް ނުފެންނަ މީހުން ދެނެގަންނަން އެންމެން ޓެސްޓް ކުރަން ޖެހޭނެ އެވެ. އަދި މިއީ އާބާދީ ބޮޑެތި ގައުމުތަކުގައި އެއްގޮތަކަށް ވެސް ކުރެވޭ ވަރުގެ ކަމަކަށް ނުވާނެ އެވެ.\nމިދިޔަ ބުރާސްފަތި ދުވަހު ޑަބްލިޔުއެޗްއޯ އިން ވަނީ ދެ ދުވަހުގެ މުއްދަތަށް އޮންލައިން ބައްދަލުވުންތަކެއް ބާއްވާފަ އެވެ. މި ބައްދަލުވުމުގައި ދުނިޔޭގެ އެންމެ ނަގާކިޔާ ސައިންސްވެރިންގެ ތެރެއިން 1،300 މީހުން ބައިވެރިވި އެވެ.\nޑަބްލިޔުއެޗްއޯގެ ޗީފް ސައިންޓިސްޓް ޑރ. ސޯމްޔާ ސްވާމީނާތަން ވިދާޅުވީ މިހާރު ޖަހާފައިވާ ހިސާބުތަކަށް ބަލާއިރު ކޮވިޑް-19 ޖެހިގެން މަރުވުމުގެ ނުރައްކާ އޮތީ އެންމެ ޕަސެންޓަކަށް ވުރެ ވެސް ދަށުގަ އެވެ. އެއީ ދުނިޔޭގެ 0.6 ޕަސެންޓަކީ 47 މިލިއަން އެވެ. އަދި އެމެރިކާގެ އާބާދީގެ 0.6 ޕަސެންޓަކި ދެ މިލިއަން މީހުންނެވެ. މިހާ މީހުންނަށް ބަލި ޖެހުމުން މަރުވާނެ ކަމަށް ލަފާ ކުރާ އަދަދަށް ބަލާފަ އެވެ.\nނަމަވެސް މި އަދަދުތައް ވެސް އެހާ ބޮޑަށް ދިމާވާނެ ކަމަކަށް ނުބެލެވެ އެވެ. ސަބަބަކީ އެކި ގައުމުތަކުގައި ބަލި ޖެހޭ މީހުންގެ ނިސްބަތުން މަރުވާ މީހުންގެ ނިސްބަތުގައި ވަރަށް ބޮޑު ތަފާތު ތަކެއް ހުރީމަ އެވެ.\nއެންމެ ގިނައިން މީހުން މަރުވެފައިވަނީ އެންމެ ގިނަ ދުވަހު ބަލި އުޅެފައިވާ ގައުމުތަކުގަ އެވެ. މި ހިސާބުތަކަށް ބަލާއިރު އެންމެ ކުރިން ބަލި ފެނުނު ޗައިނާގައި ބަލި ޖެހުނު މީހުންގެ އަދަދު 90،294 ގައި އުޅޭއިރު މަރުވި މީހުންގެ އަދަދު އުޅެނީ 4،634 ގައެވެ. އެހެންވީމާ އެ ގައުމުން މަރުވެފައިވަނީ ބަލި ޖެހުނު މީހުންގެ ފަސް ޕަސެންތެވެ. އަނެއްކޮޅުން އެމެރިކާގައި ބަލި ފެތުރެން ފެށީ މާ ލަހުންނެވެ. އެ ގައުމުގެ 2،811،477 މީހުންނަށް މިހާރު ބަލި ޖެހިފައިވާއިރު 129،403 މީހުން މަރުވެފައި ވެއެވެ. އެހެންވީމާ އެ ގައުމުގައި މަރުވި ޕަސެންޓޭޖަކީ 4.6 އެވެ.\nމި އަދަދުތައް ހޯދަން ދިމާވާ އަނެއް ދައްޗަކީ ބަލީގެ ކުރީކޮޅު މަރުވި އެންމެން ކޮވިޑް-19 އަށް ޓެސްޓްކޮށްފައި ނެތުމެވެ. އެހެންވީމާ އެ ދުވަސްވަރު މަރުވި ގިނަ އަދަދެއްގެ ބަޔަކަށް މި ބަލި ޖެހިފައި ހުރުމަކީ އެކަށީގެންވާ ކަމެކެވެ. ނަމަވެސް އެއްވެސް ރެކޯޑަކުން އެކަން އެނގޭކަށް ނޯންނާނެ އެވެ.\nދުނިޔޭގެ އެންމެ ބޮޑެތި ގައުމުތަކުގައި ކޮވިޑް-19 އަށް ޓެސްޓްކުރާ ރޭޓް އާބާދީ ނިސްބަތުން ވަރަށް މައްޗެވެ. ނަމަވެސް އެކި ގައުމުތަކުގައި ބަލި ޖެހިގެން މަރުވާ ރޭޓް ވަރަށް ތަފާތެވެ. މިސާލަކަށް އައިސްލެންޑުން މަރުވެފައިވަނީ ބަލި ޖެހުނު މީހުންގެ ނިސްބަތުން އެއް ޕަސެންޓަށް ވުރެ ވެސް މަދު މީހުންނެވެ. ނިއުޒިލެންޑުން މަރުވީ އެއް ޕަސެންޓް މީހުންނެވެ. އިޒްރޭލުން ދެ ޕަސެންޓް މީހުންނެވެ. އަނެއްކޮޅުން ބެލްޖިއަމުން 16 ޕަސެންޓް މީހުން މަރުވި އެވެ. އަދި އިނގިރޭސި ވިލާތުން 14 ޕަސެންޓް މީހުން މަރުވި އެވެ.\nމިހާތަނަށް ކޮވިޑް-19 ފެތުރުނު ގިނަ ގައުމުތަކުގައި ބަލި ޖެހުނު މީހުންގެ ތެރެއިން 20 ޕަސެންޓް މީހުންނަށް އޮކްސިޖަން ދޭން ޖެހުނެވެ. މި މީހުންގެ ތެރެއިން ސަލާމަތްވާނީ ކިތައް މީހުންތޯ އަންދާޒާ ކޮށްލެވެނީ އެމީހުންގެ އުމުރާއި އިތުރުބަލިތައް އެމީހުންގެ ހަށިގަނޑުގައި ހުރިތޯ އާއި އަދި އެމީހުންނަށް ދެވޭ ސިއްހީ ޚިދުމަތުގެ ފެންވަރުގެ މައްޗަށް ބިނާކޮށެވެ.\nއާބާދީގައި ޒުވާނުން ގިނަ ގައުމުތަކުގައާއި ފަލަ މީހުން ނިސްބަތުން މަދު ގައުމުތަކުގައި ކޮވިޑް-19ގެ ސަބަބުން މަރުވާ ރޭޓް ދަށްވާނެކަމަށް ލަފާ ކުރެވެ އެވެ. މިފަދަ މީހުން އެންމެ ގިނައިން ތިބެނީ ފަގީރު ގައުމުތަކުގަ އެވެ. ނަމަވެސް މި ގައުމުތަކުގެ ތެރެއިން ވެސް މާ ބޮޑަށް ފަގީރުވުމުގެ ސަބަބުން އޮކްސިޖަން ޓޭންކާއި ވެންޓިލޭޓާ އަދި ޑައިލެސިސް މެޝިން ފަދަ އެއްޗެތި މަދު ގައުމުތަކުގައި މީހުން މަރުވާ ރޭޓް އިތުރުވާނެ ކަމަށް ވެސް ވަނީ ބެލެވިފަ އެވެ.\nކޮވިޑް-19 ޖެހި އެންމެ ހާލުބޮޑުވާ މީހުންގެ ތެރޭގައި ގިނައީ ބްލަޑް ގްރޫޕް އޭ ގެ މީހުން ކަމަށް މިހާރު ގިނަ ސައިންސްވެރިންގެ ދިރާސާތަކުން ދައްކަ އެވެ. އެހެންވީމާ މި ގްރޫޕްގެ މީހުންނަކީ އެންމެ ނުރައްކާ ބޮޑު މީހުންނެވެ. ނަމަވެސް އޭ ބްލަޑް ގްރޫޕަކީ ވެސްޓް އެފްރިކާ އާއި ސައުތު އޭޝިއާ އަދި ސައުތު އެމެރިކާގެ ގަބީލާތަކުގެ މީހުންގެ ގައިގައި ވަރަށް މަދުން ނޫނީ ހުންނަ ބްލަޑް ގްރޫޕެއް ނޫނެވެ. ވީމާ މި ސަރަހައްދުތަކުގެ މީހުންނަށް މި ބަލީގެ ނުރައްކާ އެހާ ބޮޑު ނޫންކަމަށް ބެލެވިދާނެ އެވެ.\nކޮންމެއަކަސް މި ހުރިހާ ހިސާބުތަކަކާއި އަންދާޒާތަކެއް ކޮށް ސައިންސްވެރިންގެ ސިކުނޑި ސުމަކަށް ދާއިރުވެސް ހަގީގަތުގައި މި ބަލީގެ ނުރައްކާ އަދި ހަމަ ދެނެއެއް ނުގަނެވެ އެވެ. އެހެން ބަލިތަކަށް ވުރެ މި ބައްޔަށް ބޮޑު ސަމާލުކަމެއް ދޭން ޖެހޭތޯ ނުވަތަ ނޫންތޯ ވެސް ނުނިންމެ އެވެ. ސަބަބަކީ ބަލި ފެތުރޭ މިންވަރު އެކި ގައުމުތަކުގައި ތަފާތުވުމާއި މަރުވާ މީހުންގެ އަދަދުތަކުގައި ވެސް ބޮޑެތި ތަފާތުތައް ހުރުމެވެ.


Sea Gear ge "Odi Sale" roadha mahuge niyalah ithuru koffi | Mihaaru\nމިދިޔަ މަހު 15 ގައި ފެށި ސީގިއާ "އޮޑި ސޭލް" ރޯދަ މަހުގެ ނިޔަލަށް ވަނީ އިތުރުކޮށްފައި\nސީގިއާގެ "އޮޑި ސޭލް" ރޯދަ މަހުގެ ނިޔަލަށް އިތުރުކުކޮށްފި\n18 މެއި 2017 - 10:40\nސީގިއާ އިން ކުރިއަށް ގެންދާ، ދޯނި ފަހަރަށް ހާއްސަ "އޮޑި ސޭލް"ގެ މުއްދަތު އަންނަ މަހުގެ 24ގެ ނިޔަލަށް އިތުރު ކޮށްފި އެވެ.\nފަސް ލައްކަ ރުފިޔާގެ އިނާމާ އެކު ކުރިއަށް ގެންދާ ޕްރޮމޯޝަނުގައި ބައިވެރިވެވެނީ އެ ފިހާރައިން ކުރާ ކޮންމެ ވިޔަފާރިއަކަށް ލިބޭ ކޫޕަންތައް ހުށަހަޅާ ފަރާތްތަކަށެވެ. ކޫޕަން ހުށަހަޅާ މީހުންގެ މެދުގައި ގުރުއަތުލައިގެން ހާއްސަ ތިން އިނާމެއް ދޭނެ އެވެ.\nއެއް ވަނަ ލިބޭ ނަސީބުވެރިޔާ އަށް 10 ފޫޓުގެ ފައިބަ ލޯންޗެއް ލިބޭނެ އެވެ. ދެ ވަނަ އިނާމަކީ މެރިން ރެފްރިޖަރޭޓަރެކެވެ. އަދި ތިން ވަނަ އަށް އިލެކްޓްރިކް އައުޓްބޯޑް އިންޖީނެއް ލިބޭއިރު މި ތިން ވަނައިގެ އިތުރަށް ވެސް ކޮންމެ ދުވަހަކު ނަސީބު ވެރިއެއް ހޮވައި އެކި އިނާމުތައް ހޯދުމުގެ ފުރުސަތު އޮންނާނެ އެވެ. އޭޕްރީލް 15 ގައި ފެށި މި ޕްރޮމޯޝަނަށް އޮޑިވެރިންގެ ބޮޑު ތަރުހީބެއް ލިބެމުން އަންނަ ކަމަށް ސީގިއާގެ މެނޭޖަރު އަހުމަދު ނިޔާޒް ވިދާޅުވި އެވެ. ރޯދަޔާ ދިމާކޮށް އޮޑި އެހެލައި މަރާމަތުކުރާ އިރު، އޮޑިވެރިންނަށް ބޭނުންވާނޭ ހުރިހާ އެއްޗެއް ސީގިއާ ފިހާރައިން އަގުހެޔޮކޮށް ލިބެން ހުންނާނެ ކަމަށް އޭނާ ވިދާޅުވި އެވެ. މި ޕްރޮމޯޝަނުގައި އޮޑިދޯނި ފަހަރަށް ބޭނުންވާ ތަފާތު އެކި ވައްތަރުގެ ސާމާނުން 80 ޕަސަންޓާ ހަމައަށް ޑިސްކައުންޓް ލިބޭނެ އެވެ.\n"އޮޑި ސޭލް" ގައި ސީގިއާ އިން 80 ޕަސަންޓާ ހަމައަށް ޑިސްކައުންޓް ލިބޭނެ\nކަނޑު އުނޅަދު ފަހަރަށް ބޭނުންވާ ފެންވަރު ރަނގަޅު ސާމާނު ފޯރުކޮށްދޭ މަޝްހޫރު ކުންފުންޏެއް ކަމަށްވާ ސިލްވާ ސޭންޑްސް އިން ސީގިއާ ފިހާރަ ހުޅުވީ 2014 ވަނަ އަހަރު އެވެ. ނަން މަޝްހޫރު މޮޅު ބްރޭންޑްތަކުގެ ގިނަ އުފެއްދުން ރާއްޖެ އެތެރެކޮށް ސީގިއާ އިން އާންމުންނަށް ފޯރުކޮށްދެ އެވެ. ކަނޑު އުޅަނދުފަހަރަށް މޮޅު ސީޖެޓް ބްރޭންޑްގެ އެންޓި ފޯލިން، ސުޕާ ފިލްޓާ، ރޮބްލައިން ބްރޭންޑުގެ މޮޅު ވައު އަދި ޔޮޓިކޯން ފަދަ ބްރޭންޑްތަކުގެ ގިނަ އުފެއްދުންތައް އެ ފިހާރައިން ލިބެ އެވެ.\nއިތުރު ލިޔުންތައް މަސް ދޯނި ވިޔަފާރި ޕްރޮމޯޝަން ސީ ގިއާ ރޯދަމަސް 2017\nޑޫސާން ޑައިވޫ އިންޖީނާ އެކު ދެ ލައްކަ ރުފިޔާގެ ތަކެތި


BREAKING: Beyruthereygai ulhey iru Mask elhu majuboorukoffi | Mihaaru\nމާލޭގެ މަގުމަތީގައި ބަޔަކު ދުއްވާފައި ދަނީ.\n30 ޖުލައި 2020 - 18:04\nމިގޮތަށް ނިންމީ ކޮވިޑް-19 އާ ގުޅިގެން އުފައްދާފައިވާ ނެޝަނަލް ޓާސްކްފޯހުގެ މިއަދުގެ ބައްދަލުވުމުގަ އެވެ.\nރައީސް އިބްރާހިމް މުހައްމަދު ސޯލިހު އިސްވެ ހުންނަވައިގެން، އޮންލައިންކޮށް ބޭއްވި އެ ބައްދަލުވުމަށް ފަހު ރައީސް އޮފީހުން ކުރި ޓުވީޓެއްގައި ބުނީ، އަމިއްލަ މީހާ އާއި އެހެން މީހުންގެ ރައްކަލަކަށްޓަކައި، ބޭރުތެރޭގައި އުޅޭއިރު މާސްކް އެޅުން މިހާރު މަޖުބޫރު ކަމަށެވެ.\nރައީސް އޮފީހުން ބުނީ، މި މަހުގެ 1 ން ފެށިގެން ލޮކްޑައުން އަށް ދިން ލުއިތަކާ އެކު، ކޮވިޑް-19 ޖެހޭ މީހުންގެ އަދަދު މިދިޔަ ދެ ހަފުތާގައި މާލެ ސަރަހައްދުގައި އިތުރުވަމުންދާ ކަމަށެވެ. އެހެންވެ، ދެވަނަ ލޮކްޑައުންއަކަށް ނުގޮސް ވާނެ ގޮތަކަށް ކަންކަން ކުރުމަކީ އެންމެންނާ ގުޅިފައިވާ ކަމެއް ކަމަށް ވެސް ރައީސް އޮފީހުން ބުންޏެވެ.\nރައީސް އޮފީހުގެ ޓުވީޓުގައި ވަނީ، ތަންތަނަށް ދިއުން މަދުކުރުމާއި ސޯޝަލް ޑިސްޓެންސިން އަދި ކޮންމެހެން ގޭގައި ތިބެގެން އޮފީސް މަސައްކަތް ކުރުމަށާއި އަތްދޮވުމަށް ސަމާލުކަން ދިނުމަށް އިލްތިމާސްކޮށްފަ އެވެ.\nރާއްޖެ އިން މިދިޔަ މާޗް7ގައި ކޮވިޑް ޖެހުނު ފަހުން މިދިޔަ އަންގާރަ ދުވަހު ވަނީ ރެކޯޑް އަދަދަކަށް ދިވެހިންނަށް އެ ބަލި ޖެހިފަ އެވެ. އެ ދުވަހު 137 މީހަކަށް ކޮވިޑް ޖެހުނުއިރު ދިވެހިންގެ އަދަދަކީ 92 އެވެ. އެއީ މިހާތަނަށް އެންމެ ގިނަ އަދަދަކަށް ދިވެހިންނަށް އެ ބަލި ޖެހުނު ދުވަހެވެ.\nރާއްޖެ ޓީވީގެ "ފަލަ ސުރުޚީ" ގައި ރޭ ވާހަކަ ދައްކަވަމުން ހެލްތު މިނިސްޓަރު އަބްދުﷲ އަމީން ވިދާޅުވީ، ކޮވިޑް-19 އިން ރައްކާތެރިވުމުގެ ފިޔަވަޅެއްގެ ގޮތުން މާސްކު އެޅުން މަޖުބޫރު ނުކުރަންވީ ސަބަބެއް މިހާރު ނެތް ކަމަށެވެ. އެހެންވެ، ކަމާ ގުޅޭ ފަރާތްތަކާ އެކު މަޝްވަރާ ކުރެއްވުމަށް ފަހު، އެކަމަށް ގޮތެއް ނިންމަވާނެ ކަމަށް އޭނާ އޮތީ ވިދާޅުވެފަ އެވެ.\nއަމީން ވެސް ވަނީ ކޮވިޑުން ރައްކާތެރިވުމަށް މާސްކުގެ ބޭނުންތެރިކަން ބޮޑު ނަމަވެސް މާލޭގައި މާސްކު ނާޅާ އުޅޭ މީހުން މަގުމަތިން ފެންނަލެއް ގިނަ ކަމުގެ ކަންބޮޑުވުން ރޭގައި ފާޅުކުރައްވައިފަ އެވެ.\nފޭސް މާސްކް ސިއްހަތު ބަލިތައް ރައީސް އޮފީސް ރައީސް އިބްރާހިމް މުހައްމަދު ސޯލިހް ދިވެހި ސަރުކާރު\n51 ކޮމެންޓް, 105 ރިއެކްޝަންސް\nސޯސަލް ޑިސްޓެންސް ބެހެއްޓުމައްޓަކާ ސައިކަލު ފަހަތައް މީހުން އަރުވާގެން ދިއުންވެސް މަނާކުރަން އެބަޖެހޭ\nސައިކަލް ފަހަތަށް އަރުވަނީ ނުދަންނަ މީހުނެއް ނޫން. ސޯޝަލްޑިސްޓެންސް ނުބެހެއްޓޭ ހާ ގާތް މީހުން އަރުވަނީ.\nވާނެހާ އެއްޗެއް ވީމަ އެ މަޖްބޫރުކުރީ. ކުރިންވެސް މަޖްބޫރު ކުރަން ޖެހޭ ކަމެއް. އެއީ ކަމަުގެ ބިރުބޮޑު ކަމުން އަދި އެހާ ފަސޭހައިން އަރާ ބައްޔެއް!\nވާނުވާ ނޭނގެންޏާ މޮޅު ވާހަކަ ނުދައްކާ ހުރޭ. ދުނިޔޭގެ ހުރިހާ ގައުމެއްގައިވެސް ލޮކްޑައުންއަށް ފަހު ލުއިތައްދިން. އަދި ލުއިތަކާއެކީ މީހުންނަށް އުޅޭވޭތޯވެސް ބެލި. ބަލާފައި އެކަން ނުކުރެވޭނަމަ އަނެއްކާވެސް ފިޔަވަޅުތައް ހަރުކަށި ކުރި. އާންމު ދިރިއުޅުމުގައިވެސް ހަމަޔާ އުސޫލެއް ނުގެންގުޅޭ މީހުންނަށް މިފަދަ ކަންކަމެއް ދޭހައެއް ނުވާނެ. އެއީ މައްސަލައެއް ނޫން.\nމާލޭގައި ބަލި ފެތުރުން ކޮންޓްރޯލްކުރަން ފުރަތަމަ ޖެހެނީ މާލެއިން މީހުން މަދުކުރަން! މިނޫން ގޮތަކަށް މާލޭގައި ބަލިތަކާއި ރޯގާތައް ފެތުރުން ކޮންޓްރޯލް ކުރަން ވަރަށް އުދަގޫވާނެ! އެކަމަކު މާލެއިން މީހުން މަދުކުރުމުގެ ވިސްނުމެއް ސަރުކާރުގެ ފަރާތުން ނުގެންގުޅޭ! ބިދޭސީ މަސައްކަތު މީހުންނާއި މާލޭގައި ދިިރިއުޅޭ ދިވެހިން ތޮއްޖެހިގެން ދިރިއުޅޭތީ މާލެ އޮންނަނީ އަބަދުވެސް ގޮވަން ކައިރިވެފައިވާ ޓައިމް ބޮމެއްގެ ގޮތުގައި!\nއާނ. ކަލޭގެ ރަށަށް ދާންވީދޯ. ބަލަގަ މާލެޔަށްވުރެން މާގައިގޯޅި މާ ތޮއްޖެހިގެން އުޅޭ ސަރަހައްދުތައް އެހެން ގައުމުތަކުގައިވެސް ހުރޭ. އެކަން ފާހަގަ ނުކުރެވެނީ ހުސްބިންތައް ހިމަނައިގެން ބިން މިންކުރާތީ. ލަންކާ ތައިލެންޑްގައިވެސް ހުރޭ މާތޮއްޖެހިގެން އުޅޭ ތަންތަން. އިންޑިޔާ ތަންތާގައިވެސް އެތައްމިލިޔަން ދިރިއުޅޭ ކުދިކުދި ސަރަހައްދުތައްހުރޭ. ތަފާތަކީ ގާނޫނާއި ގަވައިދާއި އުސޫލުތަކަށް އެތަންތާގައި އިހުތިރާމް ކުރާކަން.\nވަރަށް ރަގަޅު ނިންމުމެއް.... ފިހާރަ، ކެފޭ، ރެސްޓޯރަންޓްތަކަށް މާސްކް ނާޅާ ވަދޭ... މަގުމަތީގަ ވެސް ނުލާހިކު ކައިރި ކައިރީގަ މާސްކް ނާޅާ ތިބެގެން ކެއްސާ ހަދާ.... ވަރަށް ނުރައްކާ ކަންތަށް.... މާސްކް އަޅަން މަޖުބޫރި ކުރި ކަން އެއީ ވަރަށް ރަގަޅު ކަމެއް\nހުރިހާކެފޭ ހޮޓާތަކެއް ބަންދުކޮށްބަލަ. ހަމައެކަނި ޓޭކްއަވޭ ނޫނީ ޑެލިވަރީއަށް ހަދާބަލަ.\nބޭރުމަގުގަ ދުވަންދާ މީހުން މިގަވައިދުން އިސްތިސްނާ ކުރަން ފެނޭ. އިނގޭ މިހެންބުނީމަ މިތާގަ އުޅޭ އަތުންފައިން އެއްވެސް ކަސްރަތެއް ނުކޮށް ތިބޭ މީހުންނަށް ވަރަށް ބާރުކުރާނެކަން. މިކަން އިހުސާސް ކުރެވޭނީ މިގޮތައް ކަސްރަތު ކޮށް އުޅޭ ބަޔަކަށް.\nމިގައުމު ހިންގަން ޖެހެނީ ވަކިމީހަކު ދުރުގަހުރެފަ ބުނާގޮތަށްތަ? ..ވެރިމީހާ އެއީ ރަމްޒީ މަގާމަކަށްވެއްޖެ..އޭނަ އެއްބަސްވެގެންނޫނީ ލޮކްޑައުންއަކަށް ދެވެންނޯންނާނެ.\nކޮވިޑް ކަންތަކާ ޖެހި ނަޝީދުގެ އަސްލު ސޫރަ ފާޅުވެ އަގު ވެއްޓުނު ފަހުން ހަދާނެ ގޮތް ހުސްވެފައި ހުއްޓާ އެއްކަލަ އަދުރޭ ބުޅީގައި ޖެހިއްޖެއެވެ. މިހާރު އަދުރޭ ސްކޭޕްގޯޓަކަށް ހަދާފައި ނަޝީދު ބޭނުންވާ ކުޅިވަރެއް ކުޅުވަނީ އަދުރޭމެން ލައްވައެވެ. އަދުރޭމެން ބޮލުގައި ތެތްކަމެއް ނެތުމުގެ ސަބަބުން އެމީހުން މި ބުޅީގައި ޖެހި ރައްޔިތުން ކުރިމަތީގައި ފަޟީހަތް ވަނީއެވެ. ނުވިސްނެއެވެ. އަދިވެސް ނުވިސްނެއެވެ. ނަޝީދަށް މުޒާހަރާ ކޮށްދެނީއެވެ.\nމި ގައުމުގައި މި ނޫން ގޮތަކަށް އެއްވެސް ކަމެއް ނުވޭ. ބޭރު ޔުނިވާސިޓީއެއްގައި ކިޔާވާ ނިންމާފައި އެނބުރި ރާއްޖެ އަންނަ މީހާގެވެސް ނުހުރޭ އެއްވެސް ޒިންމާއެއް ނެގުމުގެ ހަރުދަނާ ކަމެއް. އަބަދުވެސް ކޮންމެވެސް މީހެއް ބޮލުގައި ކަންކަން އަޅުވާ ކަންކަމުން ރެކުމުގެ ސަގާފަތް އޮތް ތަނެއްގައި މިގޮތް ހަމަ އޮންނާނީ.\nތިގަވައިދު ވާނީ ހޮޓާހޮޓަލުގައި ސިނގިރޭޓުނުބޯން ހެދި ގަވައިދުފަދަ ގަވައިދަކާ. ޚާއްސަކޮށް ބޭފުޅުންގެ މައްޗަށް ތިގަވައިދު ނުހިނގާނެ. މިހާރުވެސް އަތިރިމައްޗަށް އޮންނަ ތޮށިގަނޑުމަތީގައި ބޭފުޅުން ދަތްދޮޅީގައި މާސްކް އަޅުއްވައިގެން ތިއްބަވައި ސައްލާކުރައްވަމުން ސިނގިރޭޓްބައްލަވަން ތިއްބަވަނީ. ހިނގަންދާއިރު އެބޭފުޅުންގެ ދޭތެރެއިންލާފައި ހިނގަންޖެހެނީ. މިގޮތަށް ތޮށިގަނޑުމަތީ ސައްލާކުރައްވަން ތިއްބަވަނީ ބޭފުޅުން. ދިވެހީންނެއް ނޫން.\n+ ވާ ނަމްބަރު ތަކުން މާސްނާލާ އުޅެނީ ކޮންބައެއްކަން އެބަ އިނ ގޑ


SunOnline: Dhagandey aai Sentey gengos Valancia gadha baarakah\nޢަބްދުﷲ އައިމަން 01 Dec 2020, 08:41\nއަލީ އަޝްފާގު ވެލެންސިއާއަށް ސޮއި ކުރުމަށް ބޭއްވި ބައްދަލުުމުގެ ތެރެއިން --- ފޮޓޯ//އަޝްފާގު\nރާއްޖެ މިހާތަނަށް ދުއް އެންމެ މޮޅު ފުޓްބޯޅަ ކުޅުންތެރިޔާ އަލީ އަޝްފާގު (ދަގަނޑޭ) އާ އެކު ތަޖުރިބާކާރު ފޯވާޑް އަލީ ފާސިރު (ސެންޓޭ) ކުލަބު ވެލެންސިއާއަށް ސޮއިކޮށްފިއެވެ.\nކުރިއަށް އޮތް ސީޒަނަށް ތައްޔާރުވުމަށް ކުޅުންތެރިން ގަނެ ވިއްކުމުގެ ސުންގަޑި ހަމަވާން ކައިރިވެފައިވަނިކޮށް ވެލެންސިއާއިން އެކުލަބަށް މީގެ 15 އަހަރު ކުރިން ކުޅުނު އަޝްފާގު ސޮއި ހޯދުމަކީ ގިނަބަޔަކަށް ހައިރާންކަން ގެނުވާނެ ކަމެކެވެ. މިފަހަރު އަލަށް ކޮލިފައިވި ސަސްއަށް ދަގަނޑޭ ކުޅޭނެ ކަމަށް ގިނަބަޔަކަށް ހީވެފައި އޮތް އިރު، މިފަހުން ސަސްގެ ބައެއް ޕްރެކްޓިސްތަކުގައި ވެސް ދަގަނޑޭ ވަނީ ބައިވެރިވެފަ އެވެ.\nދަގަނޑޭގެ އިތުރުން މިދިޔަ ސީޒަނުގައި ކްލަބް އީގަލްސް އަށް ކުޅުނު އަލީ ފާސިރު (ސެންޓޭ) ވެސް ވަނީ ކްލަބް ވެލެންސިއާ އަށް ބަދަލުވަން އެއްބަސްވުމުން އޭނާގެ ނަން ވެސް ވަނީ އެ ޓީމުގައި ހިމަނައިފަ އެވެ. މިއީ ދަގަނޑޭ އާއި ސެންޓޭ އެކުގައި ނިއު ރޭޑިއަންޓް ނޫން ޓީމެއްގައި އެކުގައި ކުޅޭނެ ފުރަތަމަ ފަހަރެވެ. މީގެ ކުރިން ދަގަނޑޭ އާއި ސެންޓޭ ވަނީ 2013، 2017، 2018 ވަނަ އަހަރު ނިއު އަށް ކުޅެފަ އެވެ.\nރާއްޖޭގައި މިހާތަނަށް އުފެދުނު އެންމެ މޮޅު ކުޅުންތެރިޔާ އަޝްފާގުގެ ފުޓުބޯޅައިގެ ބިންގާ ކަމަށްވާ ވެލެންސިއާއަށް އޭނާ ކުޅެން ނިންމާ، އެއްބަސްވުމުގައި މިރޭ ވަނީ ސޮއިކޮށްފަ އެވެ. މިދިޔަ ސީޒަނުގައި ޓީސީ ސްޕޯޓްސް ކުލަބަށް ކުޅުނު ދަގަނޑޭ ފުޓްބޯޅަ ކެރިއަރު ފެށީ އުމުރުން 16 އަހަރުގައި 2001 ވަނަ އަހަރުގެ ޕޮމިސް ކަޕުގައި ރަން ރީންދޫ ކުލައިގެ ވެލެންސީއިންނެވެ.\nކުޅުނު ފުރަތަމަ މުބާރާތުގައި ވެސް ތަފާތު ދެއްކި ދަގަނޑޭ ވަނީ 2005 ވަނަ އަހަރުގެ ނިޔަލަށް ވެލެންސިއާ އެކު ދިވެހި ލީގު ހަތަރު ފަހަރު، ކަޕްވިނާސް ކަޕް ދެ ފަހަރު އަދި އެފްއޭ ކަޕް އެއް ފަހަރު ހާސިލްކުރި އެވެ. ދަގަނޑޭ ވަނީ ވެލެންސިއާ އަށް ކުޅެދިން 109 މެޗުން 104 ގޯލު ޖަހައިފަ އެވެ.\nމީގެ ތިން އަހަރު ކުރިން ދެވަނަ ޑިވިޝަނަށް ރެލިގޭޓްވި ވެލެންސިއާ އަލުން ކޮޅަށް ނަގައި މިދިޔަ ސީޒަނުގެ ދެވަނަ ޑިވިޝަންގެ ޗެމްޕިއަންކަމާ އެކު ފުރަތަމަ ޑިވިޝަނަށް ކޮލިފައިވި އިރު، ވެލެންސިއާ ވަނީ ކުރިއަށް އޮތް ސީޒަނާ ދިމާކޮށް ވަރުގަދަ ޓީމެއް އެކުލަވާލައިފަ އެވެ. މުހައްމަދު އާތިފް (އާތީ)ގެ ކޯޗުކަމުގައި މި ސީޒަނުގައި ކުޅޭ ވެލެންސިއާ އިން ވަނީ ފުރަތަމަ ޑިވިޝަނުގައި ކުޅެފައިވާ ފެންވަރު ރަނގަޅު ކުޅުންތެރިން އެ ޓީމަށް ގެނެސްފަ އެވެ.\nއެގޮތުން ގައުމީ ޓީމުގެ ކެޕްޓަން އަކުރަމް އަބްދުލް ގަނީ (އަކޫ) އާއި މިދިޔަ ސީޒަނުގައި ދެ ވަނަ ޑިވިޝަނުގައި ވެލެންސިއާ އަށް ކުޅުނު އަބްދުﷲ މިދުހަތު ފަހުމީ (ބިޗަޑް) އާއި ހުސެއިން ނިޔާޒް މުހައްމަދު (ބޮކުރީ) އާއި ނަސޫހު ރަޝީދު (ޕިލާ) އާއި މިިދިޔަ ސީޒަނުގައި މާޒިޔާ އާއި ޓީސީން ފެނުނު މުހައްމަދު ސާމިރު ފަދަ ހުނަރުވެރި ގިނަ ކުޅުންތެރިންތަކެއް ވަނީ ވެލެންސިއަށް ސޮއިކޮށްފަ އެވެ.


Addu Maaraamaree Gai Zahamkohli Zuvaana Ge Haalu Serious, Faruvaa Dhenee Ventilator - Vaguthu\nއައްޑޫ މާރާމާރީގައި ޒަހަމްކޮށްލި ޒުވާނާގެ ހާލު ސީރިއަސް، ފަރުވާ ދެނީ ވެންޓިލޭޓަރުގައި\nއައްޑޫ ސިޓީ ގައި ފުލުހުން ހަރަކާތްތެރިވަނީ –\nއައްޑޫ ސިޓީ މަރަދޫގައި ރޭ ދެ ގްރޫޕެއްގެ ދެމެދުގައި ހިންގި މާރާމާރީއެއްގައި ޒަހަމްކޮށްލި ޒުވާނާގެ ހާލު ސީރިއަސް ކަމަށާއި އޭނާ އަށް ފަރުވާ ދެމުން ގެންދަނީ ހިތަދޫ ރީޖަނަލް ހޮސްޕިޓަލްގައި އެޑްމިޓް ކޮށްގެން ވެންޓިލޭޓަރުގައި ބާއްވައިގެން ކަމަށް މައުލޫމާތު ލިބިއްޖެއެވެ.\nރޭ 23:00 ހާއިރު ހިންގި މާރާމާރީގައި ޒަހަމްވެ ފަރުވާ ދެމުންދަނީ މަރަދޫ، ބޯޅަދަނޑިގެ، މުހައްމަދު އީވާން (22އ)އެވެ.\nއޭނާގެ ބުރަކަށީގެ ހަތް ތަނަކަށް ތޫނު އެއްޗަކުން ހަމަލާދީފައިވާ އިރު ކަރަށްވެސް ޒަހަމްތަކެއް ލިބިފައިވާ ކަމަށް "އައްޑޫލައިވް" ގައި ބުނެފައި ވެއެވެ. އީވާންގެ ފުއްޕާމެއަށް ގެއްލުން ލިބި އިތުރު ފަރުވާއަށް މާލެ ގެންދިއުމަށް ޑޮކްޓަރުވަނީ އިރުޝާދު ދީފައި ކަމަށް ވެސް އެނޫހުގައި ބުނެފައި ވެއެވެ.\nއޭނާ މާލެ ގެންދިއުމުގެ މަސައްކަތް އާސަންދަ މެދުވެރިކޮށް ކުރަމުން އައި ނަމަވެސް ފުރުވާލެވޭނީ ހަވީރު އޮންނަ ފްލައިޓަކުންކަމަށް ޚަބަރު ލިބެއެވެ.\nއީވާންގެ ހާލަތާއި ގުޅޭ ގޮތުން ހިތަދޫ ރީޖަނަލް ހޮސްޕިޓަލުން ރަސްމީ ޖަވާބެއް ލިބިފައި ނުވެއެވެ.\nރޭގެ މާރާމާރީގައި އިތުރު ޒުވާނަކުވެސް ވަނީ ޒަހަމްވެފައެވެ. ނަމަވެސް އޭނާގެ ހާލު ސީރިއަސް އެއް ނޫނެވެ.\nރޭގެ މާރާމާރި އާއި ގުޅިގެން އަދި މީހަކު ހައްޔަރު ކުރިކަމަށް ފުލުހުން ވިދާޅުވެފައެއް ނުވެއެވެ.\nފަހަކަށް އައިސް އައްޑޫގައި ވަނީ ގްރޫޕް މާރާމާރީތައް އިތުރުވެފައެވެ.\nއައްޑޫސިޓީ މާރާމާރީ: ޒަހަމްވި ޒުވާނާގެ ހާލު ރަނގަޅު\nއައްޑޫ މާރާމާރީތަކާއި ގުޅިގެން އަދިވެސް މީހަކު ހައްޔަރެއް ނުކުރޭ!\nއޮކްޓޯބަރ 7, 2018 09:00\nކޯޅޭސަންވެރިކަން ފެށުމުގެ ކޮޅުމަތި!\nއޮކްޓޯބަރ 7, 2018 12:30\nކޮންމެ ކަމެއް ސިޔާސީ ކުރާނީ ކީއްވެގެން... ނަފީސް ދެން ހަޖަމް ކުރޭ\nއޮކްޓޯބަރ 7, 2018 09:10\nއަދިވެސް ރައީސަކީ ޔާމީނު.. ކީއްވެ ނުހުއްޓުވެނީ.. ފަހު ދުވަސްކޮޅު ކަމަށް ވެދާނެކަމަށް ވެސް ހުއްޓުވަބަލަ.. އޭރަށް ދެންވެސް މަގޭ ވޯޓުލިބޭނީ.. އަނެއްކާ ލާންޖެހުނަސް.. މިބުނީ ހަމަ ވަރަށް ރީތިކޮށް.. މިހެންވީމަ އޭ މަމެންބަލިވީ!!\nއޮކްޓޯބަރ 7, 2018 09:20\nދައްކަވަން ހުރި އެއްޗެއް ދައްކަވާފަ ގެންދާނީ!\nއޮކްޓޯބަރ 7, 2018 09:25\nމިފަހަރު މައްސަލަޔަކީ ޓީޝާޓެއްނޫން، މައްސަލަޔަކީ ނަން، "އީވާން" ކިޔާތީ މައްސަލަޔަކީ.\nއޮކްޓޯބަރ 7, 2018 10:02\nއިންތިޚާބީ ރައީސް ވެރިކަމަށް އަންނަންދެން ތިކަހަލަ ޚަބަރުތަށް އަރާނެ ނޫސްތަކަށް އޭގެފަގުން ގައުމު އަމާންވީ ހުރިހާވެސް މައްސަލައަކީ ޔާމީން ކަމަށް ރައްޔިތުން ބުނަނީ\nއޮކްޓޯބަރ 7, 2018 10:51\nޖަޒީރާ އައްޑޫ ތިޔަ ދައްކަވާ މަރުހަބާއަށް ޘުކުރިއްޔާ. ޒިންމާ ވާންޖެހޭނީ މިސަރުކާރުން ރައީސް ޔާމީން. - ޑރ އިޔާޒް\nއޮކްޓޯބަރ 7, 2018 11:03\nމިހާރު އެންމެހާ ބޯއިސް އޯކޭވާނެ. ޒުވާނުންގެ ޒަމާން ނިމިއްޖެ. ދެން މިގައުމުގައި ގިނަވާނީ ބޯއިސް ދޯ މާރީ ދައްތާ؟\nއޮކްޓޯބަރ 7, 2018 11:51\nއައްޑޫއަކީ ކުށުގެވެއްޓެއް، ކުށުގެ ހާއްޔެއް، ކުށުގެ ސިޓީއެއް\nއޮކްޓޯބަރ 7, 2018 12:05\nތިހިރީ ޒުވާނުން. މިހާރުގެ ޒުވާނެއް.ދ ި ގައުމަށް އަގު ނުކުރެވޭ ވަރުގެ ހިދުމަތް ކޮއްފައިވާ ޒުވާނެއް . ޢޭނާ ގެއްލިގެން ދިޔުމުން ގައުމަށް ފުނުބެދޭ ވަރުގެ ގެއްލުމެއް ލިބޭނެ.\nއޮކްޓޯބަރ 7, 2018 12:18\nމިހާރުމިސަރުކާރުން އެއްވެސްކަމެއްކުރުމަކީ މަނާކަމެއްކަމަށް ޝާހިދު ވިދާޅުވިއަޑުނާއްސަވަމުތޯ\nއޮކްޓޯބަރ 7, 2018 13:32\nއަދި މިމީހުންނަށް ވެސް އާސަންދަ ދޭން ޖެހޭ ތަ.\nއޮކްޓޯބަރ 7, 2018 19:52\nކަލެޔަށް ތިއޮތީ ވަރަށް ރަނގަޅަށް އައްޑޫ އެގިފަ


88 Kilo In 65 Kilo Ah Luivi Dhivehseh, Sirrakee Coffee - Vaguthu\n"ލޭންސްލޭ ސްލިމިން ކޮފީ" ގެ ހަ ކޮފީ ޕެކެޓު ހިފައިގެން ސައިކަލްގައި ގޮސް މަޑުކޮށްލީ ކޮފީ ބޭނުންވި މީހާ ބުނި ހިސާބެއްގައެވެ. އެއީ ހުޅުމާލޭގައި އާންމުކޮށް މީހުން އުޅޭ ސަރަހައްދާ އެހާ ކައިރި ހިސާބެއް ނޫނެވެ. އެތަނުގައި މަޑުކޮށްލުމަށް ފަހު، އަނެއްކާ ވެސް ގުޅާލީމެވެ. އޭގެ މިނިޓެއްހާ އިރު ފަހުން ބަލާލި އިރު، މިއީ އާންމުކޮށް ދިވެހިން ތިބޭ "ސައިޒާ" އެއްވަރުގެ ސައިޒްގެ އަންހެނެއް ނޫނެވެ.\n"މި ބޮއެގެން އަހަރެންގެ ހަށިގަނޑަށް އެއްވެސް ބަދަލެއް އަންނާނެތަ؟ އަހަރެން ހިކިދާނެތަ؟ ކަލޭމެން ހަމަ އެއްޗެއް ގެނެސްފައި ވިއްކަނީ ދޯ؟ މިއިން އަހަރެންގެ ހަށިގަނޑަށް ލުއި ވެދާނެ ކަމަކަށް ގަބޫލެއް ނުކުރަން. އެކަމަކު އަހަރެން މި ކޮފީގެ އަޖުމަ ބަލަން ބޭނުން،" އާދައިގެ ކޮތަޅަކަށް ލާފައި އޮތް ހަ ކޮފީ ޕެކެޓު ދިވެހި އަންހެން މީހާ އަށް ދިއްކޮށްލުމާ ގުޅިގެން އޭނާގެ ފަރާތުން އަހަރެންނަށް މި ސުވާލުތައް އަމާޒު ކުރުވިއެވެ.\nމާލެ އަށް އުފަން ހައްވާ މުނާ 35، އަތަށް މިދިޔަ މާޗް މަހު ފުރަތަމަ އެ ކޮފީ ޕެކެޓުތައް ދިން އިރު، ބަރުދަނަކީ 88 ކިލޯއެވެ. އެކަމަކު، މީގެ ދެ ދުވަހެއް ވަރު ކުރިން މުނާއާ ބައްދަލުވި އިރު، އޭނާގެ ބަރުދަނުގައި ހުރީ 65 ކިލޯއެވެ. އެންމެ ހަތް މަސް ތެރޭގައި 23 ކިލޯ ލުއިވީއެވެ. އެހާ ކުރު މުއްދަތެއްގެ ތެރޭގައި ހަށިގަނޑު އެހާ ބޮޑަށް ލުއިވި ސަބަބާ މެދުގައި ހުރީ ވަރަށް ބޮޑަށް ހައިރާންވެފައެވެ. އެހާ ބޮޑު ބަދަލެއް އަތުވެދާނެ ކަމަކަށް، އޭނާގެ ރައްޓެހިން ގަބޫލެއް ވެސް ނުކުރެއެވެ. މުނާ ސިފަ ކުރާ ގޮތުގައި މިއީ ހަޔާތުގައި ވެސް ހޯދުނު އެންމެ ބޮޑު ކާމިޔާބެވެ.\nމުނާ ކިޔައި ދިން ގޮތުގައި، މިއީ "ލިބޭ" އިން ވިއްކަމުން އަންނަ ލޭންސްލޭ ސްލިމިން ކޮފީގެ ހުރި ބާރެވެ. މުނާގެ އެންމެ ބޮޑު ވާހަކައެއްގެ ގޮތުގައި ފާހަގަ ކުރީ، ކޮފީ ބޮއެގެން ކެއުމަށް އަންނަ އާދަޔާ ހިލާފު ބަދަލުތަކެވެ. ކޮފީ ބޮއެގެން ކެއުން ބަދަލު ކުރަން އެވާ މަޖުބޫރެވެ. ހަމައެގޮތަށް ގަވައިދުން ދުވަން ގޮސް، ކަސްރަތުކޮށް ހެދުމަކީ ވެސް މުނާގެ އާދައިގައި ހަރުލި، އެހާ ފަސޭހަ އިން ކާމިޔާބު ހޯދި ކަމެކެވެ.\n"އަހަރެން ހަމަ އަންތަރީސްވެފައި މި ހުންނަނީ. ދުވަހަކު ވެސް އުންމީދެއް ނުކުރަން މިހާ ލުއި ވާނެ ކަމަކަށް،" މުނާ ބުންޏެވެ.\nއެއީ ބޮޑު ހަގީގަތެކެވެ؛ މުނާ ކޮފީ ބޮއެ، ކެއުމަށް ބަދަލު ގެނެސް، ކަސްރަތުކޮށް އުޅެން ފެށުމުގެ ކުރިން އޭނާ ހޭދަ ކުރީ އުނދަގޫ ދުވަސްތަކެކެވެ. ހަމަ ނިދި ނުލިބި އެތައް ދުވަހެއް ވަންދެން އެނދުގައި ފުރޮޅި، އޮންނަން ޖެހިފައިވެއެވެ. ނިދިން ހޭލާ އިރު، ދެފައިގައި ރިއްސައެވެ. ތެދުވާން އަމިއްލަ ތަގްދީރު ދެކޮޅު ހަދައެވެ. ތެދުވެ ރަނގަޅަށް ހިނގައިގަނެވޭނީ ނިދިން ހޭލެވޭތާ އިރުކޮޅެއް ފަހުންނެވެ. ބޮލުގައި އެހާ ވަރަށް ރިހެއެވެ.\nހަށިގަނޑު އެހާ ބޮޑަށް ފަލަވުމުގެ ސަބަބުން މީހާ ހެލިފެލިވެ އުޅުމަކީ ބޮޑު ބުރައެކެވެ. މުނާ އޭރު ބޭނުންވީ އަބަދުވެސް އެނދުގައި އޮވެ ކަންކަން ކުރާށެވެ. އެއީ ކެއުމާއި ބުއިން ކަމުގައިވިޔަސް، އެނދުގައި އޮވެ ނިންމާލަނީއެވެ. ފޮނި އެއްޗެހި ކެއުމަށްހުރީ ދެވި ހިފާފައެވެ. ސިއްހަތަށް ފައިދާ ހުރި ކާނާ ކެއުމަށް އެއްވެސް ވަރަކަށް ޝައުގުވެރިކަން ނުހުންނަނީއެވެ. އާފަލެއް ނޫނީ އޮރެންޖެއް ދިއްކޮށްލިއަސް ބުނަނީ ނޫނެކޭއެވެ.\nއެކަމަކު އެއީ މިހާރު މާޒީއެވެ.\nކަމެއް ކުރުމަށް އަޒުމް ކަނޑައަޅައިފި ނަމަ، އެކަމެއް ކާމިޔާބު ކަމާއެކީ ހާސިލްވާން އެހާ ގިނަ މުއްދަތެއް ނުނަގާނެއެވެ. ބޭނުން ވަނީ ހިތްވަރެވެ. ފަރުވާތެރިކަމާ އެކު ކެއުންބުއިމުގެ އާދަތައް ގެންގުޅެ، ކަސްރަތުކޮށް ހަދާ ނަމަ، މިއީ އެއްވެސް މީހަކަށް ނުވާނެ ކަމެއް ނޫނެވެ.\n"ހަގީގަތުގައި ކެއުމަށް ބަދަލު އައުމުގެ މައިގަނޑު އަސްލަކީ ކޮފީ. އަހަރެން ހީކުރީ، ކޮފީ ބޮއެގެން ކެއުމާއި ބުއިމުގެ އާދަތަކަށް ބަދަލު ނާންނާނެ ކަމަށް. އަދި އެންމެ ގިނަ ވެގެން އަހަރެންގެ ބަރުދަން ވެއްޓޭނީ އެންމެ 10 ވަރަކަށް ކިލޯއަށޭ. މި ހުރިހާ ކަމެއް ބަދަލުވުމުގެ އަސްލަކީ ކޮފީ،" މުނާ ބުންޏެވެ.\nމުނާ ބުނި ގޮތުގައި ކަސްރަތު ކުރުމަށް އެންމެ ބޮޑު ހިތްވަރެއް ދިން ބަޔަކީ އާއިލާގެ މެމްބަރުންނެވެ. އެމީހުން ހިތްވަރު ނުދިން ނަމަ، މި ބަދަލު އޭނާގެ ހަށިގަނޑު ފެނިގެން ހިނގައިދާނެ ކަމަކަށް މުނާ ގަބޫލެއް ވެސް ނުކުރެއެވެ. މަސައްކަތްކޮށްފި ނަމަ އެފަދަ ނަތީޖާއެއް ހޯދުމަކީ ނުވާނެ ކަމެއް ނޫން ކަމަށް އޭނާ ބުންޏެވެ. މުނާ ކިޔައި ދިން ގޮތުގައި ކޮންމެ މީހަކު ވެސް އެމީހަކު އަޒުމް ކަނޑައަޅާ ކަމަކަށް ކުރިމަތިލާންވީއެވެ.\nމުނާ މިހާރު ފެންނަނީ ސިއްހީ ގޮތުން ދުޅަހެޔޮ މީހެއްގެ ގޮތުގައެވެ. ކޮފީ ބުއިމާއި ކަސްރަތު ކުރުން ފަދަ ކަންކަން ކުރަން ފެށުމާ އެކީގައި މުނާގެ ކެއުން ބުއިމަށް ބަދަލުތަކެއް އައިސްފައިވެއެވެ. އެގޮތުން އާދައިގެ ހަނޑުލާއި ރޮށި ކެއުން ހުއްޓާލިއެވެ. އޭގެ ބަދަލުގައި ކަމުން އަންނަނީ ބްރައުން ރައިސް އާއި ބްރައުން ޕާސްތާ ފަދަ އެއްޗިއްސެވެ. އެއަށް ފަހު ހަށިގަނޑު ފައިދާ ހުރި ތަރުކާރީ އާއި މޭވާއެވެ.\nމުނާ ކެއުން ގެންގުޅޭ ގޮތް:\n- މެންދުރު: ބްރައުން ރައިސް ތަރުކާރީ ހިމަނައިގެން، އަދި ކުޑަ ކުކުޅު ކޮޅެއް\n- ރޭގަނޑު: ބްރައުން ރައިސް ކުކުޅު ކޮޅަކާ އެކު، ކޮފީ\n- ގަވައިދުން މޭވާ ބޭނުން ކުރޭ. އެއީ ހެނދުނާއި މެންދުރާއި ހަވީރާއި ރޭގަނޑު.\nކޮންމެ ދުވަހަކު ދެ ފަހަރު ކެއުމުގެ 20 މިނެޓު ކުރިން މުނާ ބުއި މި ކޮފީއަކީ ކުރިން ސުރެ އޭނާގެ ކިބާގައި ހުރި ބޮޑު އާދައަކާ އެގޮތަށް ދުރަށް ދާން ޖެހުނު މައިގަނޑު ސަބަބެވެ. މިއީ އަޖުމަ ބެލުމަށް ގަތް ކޮފީގެ ސަބަބުން މުނާގެ ހަށިގަނޑަށް ލިބުނު ފަރުވާއެވެ.\nއޮކްޓޯބަރ 29, 2020 13:39\nމުނާގެ ފޮޓޯއެއް ޖޖޖ ޖަހާލިނަމަ ސަޅިވީސް\nއޮކްޓޯބަރ 30, 2020 05:31\nހަމަ ތިގޮތަށް ހަށިގަނޑު ފަލަކޮށްދޭނެ ކަހަލަ ޕްރޮޑަކްޓެއްވެސް ގެނެސްބަލަ ދޯ\nއޮކްޓޯބަރ 30, 2020 09:04


ކޮވިޑްޖެހިގެން ފަރުވާ ހޯދަމުންދަނިކޮށް ކޮށްޔަ ހަސަން ނިޔާވެއްޖެ | Sandhaanu\nކޮވިޑްޖެހިގެން ފަރުވާ ހޯދަމުންދަނިކޮށް ކޮށްޔަ ހަސަން ނިޔާވެއްޖެ\nމަޝްހޫރު ފިލްމީ ތަރި ހަސަން އަލީ މަނިކު ( ކޮށްޔަ ހަސަން) ކޮވިޑް-19 ބަލީގައި ފަރުވާ ހޯދަމުންދަނިކޮށް މިއަދު ނިޔާވެއްޖެ އެވެ.\nގިނަ ފިލްމަތަކާއި ޑްރާމާތައް ކުޅުއްވެވި ހަސަން 1989 ވައަހަރުން ފެށިގެން ފިލްމީދާއިރާގައި މަސައްކަތް ކުރަމުންއައި މީހެކެވެ.\nމަޝްހޫރު ގިނަ ފިލްމުތަކެއްގައި އެކްޓްކޮށްފައިވާ ހަސަން ވަނީ ފިލްމް ބޮސް،ދެރިޔާ، އެ ބައްޕަ ފަދަ މަޝްހޫރުކަން ހޯދައިފައިވާ ގިނަ ފިލްމުތަކެއްގައި މަސައްކަތްކޮށްފައެވެ.\nފިލްމީ ދާއިރާގެ އިތުރުން ނިއުރޭޑިއަންޓްގެ ހާއްސަ ސަޕޯޓަރެއްގެ ގޮތުގައި މަޝްހޫރު ކަމެއް ހޯދާފައި ހަސަން އަލީ މަނިކު ނިޔާވީ އުމުރުން 67 އަހަރުގައެވެ.\nހަސަން މަރުވީ ސަރުކާރުގެ މައި ހޮސްޕިޓަލް ދަރުމަވަންތައިގައި އެޑްމިޓްކޮށް ފަރުވާ ދެނިކޮށެވެ.\nހަސަންގެ މަރާއެކު މިއީ ފާއިތުވި 24 ގަޑިއިރު ތެރޭ ރާއްޖޭގައި ކޮވިޑް ޖެހިގެން މަރުވި ދެވަނަ މީހާ އެވެ. އެއާއެކު ކޮވިޑް ޖެހިގެން މަރުވި މީހުންގެ އަދަދު ވަނީ 60 އަށް އަރައިފަ އެވެ.\nރާއްޖޭގައި ކޮވިޑް-19 ޖެހުނު މީހުންގެ އަދަދު 18،467 އަށް އަރާފައިވާ އިރު މިވަގުތު 2،446 މީހަކަށް ދަނީ ފަރުވާ ދެމުންނެވެ.\nއޭގެ ތެރެއިން 159 މީހުނަކީ ހޮސްޕިޓަލުގައި ފަރުވާ ދެމުންދާ މީހުންނެވެ.\nމުޙައްމަދު ޒާހިރު ފެބްރުއަރީ 20, 2021 At 5:03 ޕމ\nހިތް ހެޔޮ މިޒާޖެއްގެ އަޚެއް. އިންޝާﷲ، ޙަސަންއަށް ސުވަރުގޭގެ ދާއިމީނިޢުމަތް ލިބިދެއްވާށިއެވެ. އާމީން!\nހައިދަރުބެ ފެބްރުއަރީ 21, 2021 At 7:21 ޕމ\nކޮންމެ މީހެއްވެސް މަރުވެގެން ދުނިޔެދޫކޮށް ދާންޖެހޭނެއެވެ. އެއީ 100% ޔަގީން ކަމެކެވެ. ވީއިރު ދުނިޔޭގައި އުޅޭއިރު އެހެން މީހުނަށް ފުރަށްސާރަކުރުން ދޫކޮށްލާށެވެ. ޙަސަނަކީ އަސްލުވެސް ހެޔޮމިޒާޖެއްގެ ރަނގަޅު ފުރެންޑެކެވެ. ހިތާމަޔާއެކު މި ނިއުސް ލިބުނީ. އެހެނަސް މާދަމާ އެއީ މަގޭ ދުވަސްކަމުގައި ވެދާނެއެވެ. ވީމާ އިލާޙީ ނިންމުތަކަށް ޝުކުރުކޮށް ހެޔޮދުޢާކޮށެ ހެޔޮ ޢަމަލު ކުރުމުގައި ދެމިތިބޭމާހިނގާށެވެ. އިންޝާﷲ ކޮވިޑްގެ ވަބާވެސް ލަހެއްނުވެ ނިމިދާނެއެވެ. އާމީން.


6 Rashehgai Bainalagvaamee Fenvaruge Badminton Hall Alhanee - Vaguthu\nހަ ރަށެއްގައި ބައިނަލްއަގުވާމީ ފެންވަރުގެ ބެޑްމިންޓަން ހޯލް އަޅަނީ\n2 އަހަރު ކުރިން ( ޑިސެމްބަރު 23, 2019 )\nއައްޑޫ ސިޓީ ހިތަދޫގައި ގާއިމު ކޮށްފައިވާ އިންޑޯ ބެޑްމިންޓަން ހޯލް-- ފޮޓޯ: މީސްމީޑިއާ\nހަ ރަށެއްގައި ބައިނަލްއަގުވާމީ ފެންވަރުގެ އިންޑޯ ބެޑްމިންޓަން ހޯލެއް އެޅުމަށް ބަޔަކު ހޯދަން އިއުލާން ކޮށްފިއެވެ.\nމިނިސްޓަރ އޮފް ޔޫތް އެންޑް ސްޕޯޓްސް އަހުމަދު މަހުލޫފު ކުރެއްވި ޓްވިޓެއްގައި ވިދާޅުވެފައިވަނީ ރައީސް ޞާލިހުގެ ސަރުކާރުން ރާއްޖޭގައި ބެޑްމިންޓަން ކުރިއެރުވުމަށް ބުރަ މަސައްކަތެއް ކުރައްވާ ކަމަށެވެ. އެގޮތުން އައްޑުގައި ގާއިމު ކޮށްފައިވާ އިންޑޯ ބެޑްމިންޓަން ހޯލުގެ އިތުރުން6ރަށެއްގައި ކޯޓު ގާއިމު ކުރުމަށް ނިންމާފައިވާ ކަމަށްވެސް މިނިސްޓަރ ކުރެއްވި ޓްވިޓުގައި ވިދާޅުވިއެވެ.\nއެ ރަށްތަކުގެ ތެރޭގައި ހިމެނެނީ ހދ. ކުޅުދުއްފުށި، ޅ. ނައިފަރު، ލ. ގަން، ދ. ކުޑަހުވަދޫ، ގދ. ތިނަދޫގެ އިތުރުން ޏ. ފުވައްމުލަކެވެ.\nކޮންމެ މަޝްރޫއެއްގެ ބިޑް ސެކިއުރިޓީގެ ގޮތުގައި 40،000 ރުފިޔާ ދައްކަން ޖެހޭނެ ކަމަށް އިއުލާނުގައިވެއެވެ. ބިޑް ސެކިއުރިޓީގެ މުއްދަތަކީ ބިޑް ހުޅުވާލާ ތާރީހުން ފެށިގެން 148 ދުވަހުގެ މުއްދަތު ކަމަށް އެ އިއުލާނުގައި ވެއެވެ. ބިޑް ހުޅުވުން އޮންނާނީ އަންނަ ޖެނުއަރީ މަހުގެ ނުވަތަ ދުވަހުގެ ހެނދުނު 11:00 ގައި ފިނޭންސް މިނިސްޓްރީގެ ނޭޝަނަލް ޓެންޑާގެ ޖަލްސާ ކުރާ މާލަމުގައެވެ.\nއައްޑޫ ސިޓީ ހިތަދޫގައި ގާއިމު ކޮށްފައިވާ އިންޑޯ ބެޑްމިންޓަން ހޯލުގައި ދާދި ފަހުން ވަނީ ސާކްގެ 21 އަހަރުން ދަށުގެ ބެޑްމިންޓަން މުބާރާތެއްވެސް ބާއްވާފައެވެ. ބެޑްމިންޓަނަކީ ރާއްޖޭގެ އެކި ހިސާބުތަކުގައި ގިނަ ފަރާތްތަކެއް ފޯރިއާއި އެކު ކުޅެމުން އަންނަ ދުވަސްވީ ކުޅިވަރެކެވެ.\nއެމްޓީސީސީ އާއި ކަސްޓަމްސް ޗެމްޕިއަންކަން ހޯދައިފި


ޗައިނާއާއެކު އޮންނަނީ ގާތް ގުޅުމެއް: އުތުރު ކޮރެއާ\nއުތުރު ކޮރެއާގެ ރައީސް ކިމް ޖޮންއުން: ޗައިނާއަކީ ގާތް ގައުމެއް ކަމަށް ވިދާޅުވި\nއުތުރު ކޮރެއާގެ ލީޑަރު ކިމް ޖޮންއުން ޗައިނާއަށް ވަރަށް ބޮޑަށް ތައުރީފު ކުރައްވައި ހެޔޮ ބަސް ވިދާޅުވެއްޖެ އެވެ. އޭނާ ވިދާޅުވީ ދެ ގައުމުގެ ދެމެދުގަައި އޮތް ޒަމާންވީ ގުޅުން މިއަދާ ހަމައަށް އެއްވާނެއްގައި ދެމެހެއްޓިފައި އޮތީ ޗައިނާގެ ބުރަ މަސައްކަތުން ކަމަށެވެ.\nކިމް ޖޮންއުން އަކީ އެމެރިކާއަށް އިންޒާރު ދެއްވުން ފިޔަވައި ނޫސްތަކަށް މާގިނަ ބަސް ވިދާޅުވާ ބޭފުޅެއް ނޫނެވެ. އެތައް ދުވަސްތަކެއް ވަންދެން ފެނިވަޑަނުގެން އުޅުއްވައި ޖަލްސާއެއްގައި ބައިވެރިވެ ވަޑައިގަތުމަށް ނުކުމެ ވަޑައިގެން ވެސް އެންމެ ފުރަތަމަ އިންޒާރު ދެއްވަނީ އެމެރިކާއަށެވެ.\nޗައިނާގެ ރައީސް ޝީ ޖިންޕިންގެ ހާއްސަ ސިޓީފުޅެއް ކިމްއަށް ލިބިވަޑައިގެންފައިވާ ކަމަށް ކޮރެއަން ސެންޓްރަލް ނިއުސް އޭޖެންސީ ބުނެ އެވެ. ނިއުސް އޭޖެންސީ ބުނާ ގޮތުން ކިމް ހުންނެވީ މިކަމާ ވަރަށް އުފަލުންނެވެ.\nއުތުރު ކޮރެއާއަކީ ޗައިނާއަށް ވަރަށް އިތުބާރުކުރާ ގައުމެކެވެ. މި ދެ ގައުމާ ބެހޭ ގޮތުން ދުނިޔެއަށް އެނގިފައި އޮންނަނީ ޗައިނާއިން ނޫނެކޭ ބުނެފި ނަމަ އުތުރު ކޮރެއާއިން އެކަމެއް ނުކުރާނެ ކަމެވެ. އަދި ދެ ގައުމުގެ ދެމެދުގައި ދައްކާހާ ވާހަކައެއް އާންމު ނުވި ނަމަވެސް ދެ ލީޑަރުންނަކީ ވަރަށް ގިނައިން މަޝްވަރާ ކުރައްވާ ދެ ލީޑަރުން ކަމެވެ.\nކޮވިޑް ވެކްސިންގެ މުއްދަތު ހަމަވާ ތާރީހަށް އިތުރު ތިން މަސް އިތުރުކުރުމަށް ދިރާސާ ފަށައިފި\nދުނިޔެއަށް ފެތުރިގަތް ކޮވިޑްގެ ހާލަތުގައި އުތުރު ކޮރެއާއަށް އެންމެ ބޮޑަށް އަޅާލި ގައުމަކީ ޗައިނާ އެވެ. އުތުރު ކޮރެއާއަށް ބޭނުންވާ ކާބޯތަކެއްޗާއި ބޭހުގައި ވެސް ޗައިނާގެ ހިއްސާ ވަރަށް ބޮޑެވެ.


Maumoonaai Fandiyaarunge macchah dhauva kuran fonuvaifi | Mihaaru\nމައުމޫނާއި ފަނޑިޔާރުންގެ މައްޗަށް ދައުވާކުރަން ފޮނުވައިފި\n28 ފެބުރުއަރީ 2018 - 19:14 80 comments\nފުލުސް އޮފީހުން ބުނީ މި ބޭފުޅުން ފުލުހުންގެ ތަހުގީގަށް ބޭނުންވާ ހެކި ނައްތާލި މައްސަލަ ތަހުގީގުކޮށް ނިންމައި، ދައުވާ ކުރުމަށް މިއަދު ޕީޖީއަށް ފޮނުވާފައިވާ ކަމަށެވެ. އަދި ފުލުހުންގެ އިދާރާއަށް ހާޒިރުވާން އެންގުމުން، ޖުޑީޝަލް އެޑްމިނިސްޓްރޭޓާ ހަސަން ސައީދު ފިލައިގެން އުޅުނު މައްސަލަ ވެސް ޕީޖީއަށް ފޮނުވާފައިވާ ކަމަށް ފުލުހުން ބުންޏެވެ.\nރައީސް މައުމޫނާއި ފަނޑިޔާރުން އަދި ހަސަން ސައީދު ވެސް ފުލުހުން ހައްޔަރުކޮށްފައިވަނީ، މި މަހު ފަސް ވަނަ ދުވަހު ރައީސް އަބްދުﷲ ޔާމީން ނެރުއްވި ކުއްލި ނުރައްކަލުގެ ހާލަތުގެ ދަށުންނެވެ. އެ ހަތަރު ބޭފުޅުން ވެސް ހައްޔަރު ކުރީ ރިޝްވަތު ދީގެން، ގާނޫނީ ސަރުކާރު ވައްޓާލަން މަސައްކަތް ކުރި ކަމުގެ ތުހުމަތުގަ އެވެ.\nމި ބޭފުޅުންގެ އިތުރުން، ހަމަ އެ ތުހުމަތު އިތުރު ހަ މީހެއްގެ މައްޗަށް ކުރެ އެވެ. އޭގެ ތެރޭގައި ރައީސް މައުމޫންގެ ދަރިކަލުން ފާރިސް މައުމޫނާއި ދަރިކަނބަލުން ޔުމްނާ މައުމޫންގެ ފިރިކަލުން މުހައްމަދު ނަދީމާއި ފަނޑިޔާރު އަލީ ހަމީދުގެ އަނބިކަނބަލުން ވެސް ހިމެނިވަޑައިގަންނަވަ އެވެ.\nކުރިން ބޭއްވި ނޫސްވެރިންގެ ބައްދަލުވުމެއްގައި ފުލުހުން ވަނީ މައުމޫނާއި ފާރިސް އާއި ނަދީމް ސުޕްރީމް ކޯޓުގެ ފަނޑިޔާރުންނަށް ރިޝްވަތު ދީގެން، ގާނޫނީ ސަރުކާރު ވައްޓާލަން މަސައްކަތް ކުރި ކަމުގެ ހެކި ލިބިފައި ކަމަށް ބުނެފަ އެވެ. މީގެ އިތުރުން، އެ ތިން ބޭފުޅުން އިސްވެ ތިއްބަވައިގެން، ރައްޔިތުންގެ މަޖިލީހުގެ މެމްބަރުންތަކަކަށް ރިޝްވަތު ދީގެން ވެރިކަން ވައްޓާލުމަށް ޖުލައި 24، 2017 ގައި މަސައްކަތް ކުރި ކަމުގެ ހެކި ވެސް އެބަހުރި ކަމަށް ވެސް ފުލުހުން ބުނެފައި ވެ އެވެ.\nއޭގެ އިތުރުން އުއްތަމަ ފަނޑިޔާރާއި އަލީ ހަމީދުގެ އިތުރުން ހަސަން ސައީދު ރާއްޖޭން ބޭރުން ފްލެޓު ބައްލަވައިގަންނަވަން، ރާއްޖޭގެ ބޮޑު ކުންފުންޏަކުން ގިނަ އަދަދެއްގެ ޑޮލަރުތަކެއް، ތުހުމަތުތަކެއް އެކުލެވޭ ގޮތަށް ދީފައިވާ ކަމަށާއި އެކަމުގެ ޑޮކިއުމެންޓްރީ ހެކި ލިބިފައިވާ ކަމަށް ފުލުހުން ބުނެފައި ވެ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ފުލުހުން ކުރީގެ ފަނޑިޔާރު އަލީ ހަމީދު ކުއްލި ނުރައްކަލުގެ ހާލަތު ކުރީގެ އުއްތަމަ ފަނޑިޔާރު އަބްދުﷲ ސައީދު ރިޝްވަތު ސުޕްރީމް ކޯޓް ޕްރޮސެކިއުޓާ ޖެނެރަލް ޕީޖީ އޮފީސް


O level hadhaa dharivarunge dhathithakah hallu hoadhan Cambridge aaeku mashvaraa kuranee | Mihaaru\nއެޑިއުކޭޝަން މިނިސްޓްރީން މީގެ ކުރިން ބޭއްވި ނިއުސް ކޮންފަރެންސްގައި ޑީޕީއީ ހިންގުމާ ހަވާލުވެހުންނެވި އެޑިއުކޭޝަންގެ ޑެޕިއުޓީ މިނިސްޓަރު އިހުސާން ބައިވެރިވެވަޑައިގަންނަވަނީ.-- ފޮޓޯ: އަހުމަދު އަވްޝަން އިލްޔާސް/ މިހާރު\nއޯލެވެލް ހަދާ ދަރިވަރުންގެ ދަތިތަކަށް ހައްލު ހޯދަން ކެމްބްރިޖާ އެކު މަޝްވަރާކުރަނީ\n01 އެޕްރީލް 2020 - 14:152comments\nޑީޕީއީ ހިންގެވުމާ ހަވާލުވެ ހުންނެވި އެޑިއުކޭޝަން މިނިސްޓްރީގެ ޑެޕިއުޓީ މިނިސްޓަރު މުހައްމަދު އިހުސާން ވިދާޅުވީ، ކޮވިޑް-19 ގެ ސަބަބުން ސްކޫލުތައް ބަންދުކޮށްފައި ހުރުމުން އެކަމުގެ އަސަރު އެންމެ ބޮޑަށް ކުރާނީ މަތީ ގްރޭޑުތަކުގެ ދަރިވަރުންނަށް ކަމަށެވެ. އޭގެ ތެރެއިން ވެސް މި އަހަރު ފައިނަލް އިމްތިހާނު ހަދާ ދަރިވަރުންނަށް އޭގެ އަސަރު ބޮޑުވާނެ އެވެ.\nކެމްބްރިޖް ޔުނިވާސިޓީން ވަނީ އެ ތަނުގެ މެއި އަދި ޖޫން މަހުގެ އިމްތިހާނުތަކާއި އެޑެކްސެލްގެ މެއި އަދި ޖޫން މަހުގެ އޭ ލެވެލް އިމްތިހާނު ފަސްކޮށްފަ އެވެ. ނަމަވެސް ސްކޫލުތައް ނުހުޅުވި ދިގުލައިގެން ހިނގައްޖެ ނަމަ އޯ ލެވެލް އިމްތިހާނު ފަސްކުރަން ޖެހޭނެ ކަމަށް، ތައުލީމީ ދާއިރާގައި މަސައްކަތްކުރައްވާ ބައެއް ބޭފުޅުން ވަނީ ވިދާޅުވެފަ އެވެ.\nއެކަމާ ގުޅިގެން އިހުސާން "މިހާރު" އަށް ވިދާޅުވީ އޯ ލެވެލް އިމްތިހާނު ހަދާ ދަރިވަރުންނަށް ދިމާވާނެ ދަތިތަކަށް ކަމާބެހޭ ފަރާތްތަކާ އެކު މަޝްވަރާކުރަމުން އަންނަ ކަމަށެވެ. އޭގެ ތެރޭގައި، ބީޓެކް އިމްތިހާނު ދޭ އެޑެކްސެލް ވެސް ހިމެނެ އެވެ.\n"ދަތިތަކުން އެޅިދާނެ ފިޔަވަޅުތަކާ އެކު މިހާރު މި މަޝްވަރާކުރަނީ. އެކަމާ ގުޅޭގޮތުން އަދި އެއްވެސް ކަމެއް ނުނިންމާ،" އިހުސާން ވިދާޅުވި އެވެ.\nކޮވިޑް-19 އިން ރައްކާތެރިވުމަށް ސަރުކާރުން ވަނީ ދެ ހަފުތާ އަށް އޮފީސްތައް ބަންދުކޮށް ސްކޫލުތަކާއި ކޮލެޖު/ޔުނިވާސިޓީތައް ވެސް ބަންދުކުރަން ނިންމައިފަ އެވެ. ނަމަވެސް ހާލަތަށް ބަލައި އެ މުއްދަތު އިތުރުކުރުމުގެ ފުރުސަތު އެބައޮތެވެ.\nއިހުސާން ވިދާޅުވިގޮތުގައި ސްކޫލުތައް ބަންދުކޮށް އޮންލައިންކޮށް ކިޔަވައިދިނުމުގައި އަދިވެސް ދަތިތަކެއް އެބަހުއްޓެވެ. އެއީ ހުރިހާ ދަރިވަރުންނަށް ފިލާވަޅު ފޯރުކޮށްދިނުމުގައި މައްސަލަތަކެއް އުޅޭތީ އެވެ. ނަމަވެސް ދިރާގާއި އުރީދޫން ވަނީ އެކަމުގައި އެހީތެރިކަން ފޯރުކޮށްދޭން ނިންމައިފަ އެވެ.\nއިތުރު ލިޔުންތައް ތައުލީމް އެޑިއުކޭޝަން މިނިސްޓްރީ ކިޔަވާކުދިން އޯލެވެލް އިމްތިހާން ޑީޕީއީ\nއޯލެވެލް ސެޓްފިކެޓްތައް ސެންޓަރުތަކަށް ފޮނުވަން ފަށައިފި


SunOnline: ACC ge thuhumathuthakugai evves asaaseh neiy: Alhaan\nއޭސީސީގެ ތުހުމަތުތަކުގައި އެއްވެސް އަސާސެއް ނެތް: އަލްހާން\nމުހައްމަދު އައުޒަމް 14 Mar 2019, 21:18\nއަލްހާން ފަހުމީގެ ކެމްޕޭން އިފްތިތާހު ކުރުމައް ބޭއްވި ރަސްމިއްޔާތުގެ ތެރެއިން -- ސަން ފޮޓޯ/ އަހުމަދު އަވްޝަން އިލްޔާސް\nކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ހެންވޭރު އުތުރު ދާއިރާ އަށް ވާދަކުރައްވާ އަލްހާން ފަހުމީއާ ދެކޮޅަށް އެންޓި ކޮރަޕްޝަން ކޮމިޝަން (އޭސީސީ) އިން މިހާރު ބަލަމުންދާ މައްސަލާގައި އެއްވެސް އަސާސެއް ނެތް ކަމަށް އޭނާ ވިދާޅުވެއްޖެއެވެ.\nމަޖިލިސް އިންތިހާބުގައި ވާދަކުރުމަށް ކުރިމަތިލައްވައި، ގާނޫނާ ހިލާފަށް ބޮޑެތި މުބާރާތްތައް ބާއްވައި ބޮޑެތި ފައިސާގެ އިނާމުތައް ދީފައިވާކަމަށް ބުނެ އާންމުންގެ މީހަކު ހުށަހެޅި މައްސަލައަކާ ގުޅިގެން އޭސީސީއަށް މިއަދު އަލްހާން ވަނީ ހާޒިރުކޮށް ސުވާލުކޮށްފައެވެ.\nއޭނާ ވަނީ އަލްހާން ސްޓްރީޓް ސޮކާ ކަޕްގެ ނަމުގައި މާލޭގެ ޒުވާނުންނަށް ހާއްސަކޮށްގެން ފުޓްސަލް މުބާރާތެއް ބާއްވައިފައެވެ. އެ މުބާރާތުގެ އެއްވަނައަށް 50،000 ރުފިޔާ އަދި ރަނަރަޕް ޓީމަށް 25،000 ރުފިޔާ ވަނީ ދީފައެވެ.\nއޭސީސީއަށް ހާޒިރުވުމަށްފަހު އަލްހާން ވިދާޅުވީ، އޭސީސީން ސުވާލުކުރީ އެ މުބާރާތުގެ އިނާމަކީ ރިޝްވަތުގެ އަމަލެއް ކަމަށް ތުހުމަތުކުރެވޭތީ ކަމަށެވެ.\n"އެކަމަކު މި ދަންނަވާ ރިއާޔަތްކުރެވޭ ގާނުނުތަކާއި ކޮރަޕްޝަނާ ރިޝްވަތުދިނުމާ ބެހޭ ގާނޫނުތަކުގައި މިކުށް ބަޔާން ކޮށްފައިވާ ގޮތާއި މި ބޭފުޅުން ހުށަހަޅާފައިވާ މައްސަލައަށް އަޅުގަނޑު ވަރަށް ބޮޑަށް އިންކާރުކުރަން،" އަލްހާން ވިދާޅުވިއެވެ.\nކެމްޕެއިންގެ ތެރޭގައި އެ މުބާރާތް ހިންގީ އިޖުތިމާއީ ހަރަކާތެއްގެ ތެރޭގައި އޭނާގެ ދާއިރާއަށް އެކަނި ހުޅުވާލައިގެން ނޫން ކަމަށާއި އަދި އެއީ މުޅި މާލެއަށް ހުޅުވާލައިގެން ހިންގި މުބާރާތެއް ކަމަށް އަލްހާން ވިދާޅުވިއެވެ.\n"އެ މުބާރާތެއްގައި އޭގެ ޗެމްޕިއަނުންނަށް ކަނޑައެޅިފައި އޮންނަ އިނާމަކީ ވަކި ފަރާތަކަށް ފައިދާ ހޯދައިދިނުމުގެ ގޮތުން ނުވަތަ ވަކި ޖަމާއަތަކަށް ފައިދާ ހޯދައިދިނުމުގެ ގޮތުން ނުވަތަ އަޅުގަނޑަށް ވޯޓުލާ ދާއިރާގެ މީހުންނަށް އެކަނި ފުރުސަތު އޮންނަ ގޮތަށް ބޭއްވި ކަމަކަށް ނުވާއިރު މީގެ އިނާމަކީ އަޅުގަނޑު ވޯޓުހޯދަން ބަޔަކަށް މަންފާ ހޯދައިދޭންވެގެން ކަނޑައެޅި އިނާމެއް ކަމަށް ގާނޫނީ ހަމަތަކުގެ މަތިން ގާނޫނީ ގޮތުން ބެލެވޭނެ އެއްވެސް އަސާސެއް ނެތް،" އަލްހާން ވިދާޅުވިއެވެ.\nއަލްހާން ވިދާޅުވީ ގައުމެއްގެެ ކޮރަޕްޝަން މައްސަލަތައް ބަލާ ކޮމިޝަން އޮޕަރޭޓްކުރަންވާނީ ވަރަށް ސީިރިއަސް ގޮތެއްގައި ކަމަށާއި މީހަކު މައްސަލައެއް ހުށަހަޅާއިރަށް އާދައިގެ ގޮތަކަށް ތަހުގީގު ހިންގުމަކީ އަބުރުގެއްލޭ ކަމެއް ކަމަށެވެ.\nއަލްހާން ވިދާޅުވީ އެ މުބާރާތުގެ ޗެމްޕިއަންކަން ލިބުނު ޓީމަކީ އޭނާގެ ދާއިރާއާ ގުޅުމެއް ހުރި ޓީމެއް ނޫން ކަަމަށެވެ. އަދި ރިޝްވަތުގެ ތުހުމަތުކޮށް އޭސީސީން އޭނައާ ސުވާލުކުރުމުން އެކަމާ ކަންބޮޑުވާ ކަމަށް އަލްހާން ވިދާޅުވއިެވެ.\nއަދި ވޯޓު ހޯދަން ވަކި މީހަކަށް މަންފާވާ ގޮތަށް އެއްވެސް މަސައްކަތެއް ނުކުރައްވާކަމަށާއި އެފަދަ ކޮރަޕްޝަނަށް ތުހުމަތުކުރެވޭ މައްސަލަތަކުގައި ފުރިހަމައަށް ޖަވާބުދޭން ތައްޔާރަށް ހުންނެވިކަމަށް ވެސް އަލްހާން ވިދާޅުވިއެވެ.\nދީބާޖާގެ 174 މިލިއަން އަލްހާންގެ ލޯ ފާމްއަށް!


Aailaa ah vaguthudheyn beynuvaathee Henry Montreal dhookollaifi | Mihaaru\nއާއިލާ އަށް ވަގުތު ދޭން ބޭނުންވާތީ އޮންރީ މޮންޓްރެއާލް ދޫކޮށްލައިފި\n26 ފެބުރުއަރީ 2021 - 09:25\nމޮންޓްރެއާލް، ކެނަޑާ (ފެބްރުއަރީ 26) - އެމެރިކާގެ މޭޖަ ލީގު ސޮކާ (އެމްއެލްއެސް)ގެ ކްލަބް ސީއެފް މޮންޓްރެއާލްގެ ކޯޗަކަށް ހުރި ފްރާންސްގެ ކުރީގެ ތަރި ތިއަރީ އޮންރީ އާއިލާ އަށް ވަގުތު ދޭން ބޭނުންވާތީ އެ ކްލަބްގެ ކޯޗުކަން ދޫކޮށްލައިފި އެވެ.\nކެނަޑާ އަށް ނިސްބަތްވާ މޮންޓްރެއާލްގެ ކޯޗުކަމާ ދެ އަހަރުގެ އެއްބަސްވުމެއްގެ ދަށުން އޮންރީ ހަވާލުވީ 2019 ވަނަ އަހަރުގެ ނޮވެމްބަރު މަހުގަ އެވެ. އޮންރީގެ ފުރަތަމަ ސީޒަނުގައި ވެސް ކޮވިޑް-19ގެ ހާލަތުގެ ސަބަބުން މޮންޓްރެއާލްގެ ގިނަ މެޗުތަކެއް ކުޅެން ޖެހުނީ އެމެރިކާގަ އެވެ.\nއޮންރީ އޭނާގެ ރަސްމީ ޓްވިޓާގައި ހިއްސާކުރި ބަޔާނުގައި ބުނެފައިވަނީ މޮންޓްރެއާލް ދޫކޮށްލުމަކީ އޭނާ ނިންމަން ޖެހުނު ވަރަށް އުނދަގޫ ނިންމުމެއް ކަމަށާއި އެކަމަކު މި ވަގުތަށް އެންމެ މުހިއްމީ އާއިލާ އަށް އިސްކަން ދިނުން ކަމަށްވާތީ އެ ޓީމާ އެކު ކުރިއަށް ދެވެން ނެތް ކަމަށެވެ.\n"އަހަރެންގެ އަމިއްލަ ނަފްސަށް ވެސް މިދިޔަ އަހަރަކީ ވަރަށް އުނދަގޫ އަހަރެއް. އެއީ މި ޕެންޑަމިކް (ކޮވިޑް-19ގެ ހާލަތު) ގެ ސަބަބުން އަހަންނަށް އަހަރެންގެ ދަރިން ގާތަށް ވެސް ނުދެވުނު. އަނެއްކާ ވެސް ކޮވިޑްގެ ހާލަތު ގޯސްވެ މެޗުތައް ކުޅެން އެތައް މަސްތަކެއް ވަންދެން އެމެރިކާ އަށް ދާން ޖެހިފައި މި އޮތީ. އެ ހާލަތު އަވަހަކަށް ބަދަލުވާނެ ހެން ހީނުވާތީ އަހަރެން ނިންމީ ކްލަބް ދޫކޮށްލަން. މި ހުރިހާ ކަމަކަށް ވިސްނާފައި އަހަރެން ނިންމީ ލަންޑަންްގައި ތިބި އަހަރެންގެ އާއިލާ ކައިރިއަށް ދާން. މި ވަގުތު އާއިލާ ގާތުގައި ހުރުން މުހިއްމު،" އޮންރީ ބުންޏެވެ.\nމޮންޓްރެއާލްގެ ޗީފް އެގްޒެކްޓިވް ކެވިން ގިލްމޯ ވިދާޅުވީ އެ ކްލަބްގެ ވިސްނުން ހުރީ ދިގު މުއްދަތަކަށް އޮންރީއާ އެކު ކުރިއަށް ދިއުމަށް ކަމަށާއި އޭނާ ދިއުމަކީ ކްލަބަށް ލިބޭނެ ގެއްލުމެއް ކަމަށެވެ. އެކަމަކު މި ވަގުތުގެ ހާލަތަށް ވިސްނާއިރު އޮންރީގެ ނިންމުން ގޯސް ކަމަށް ބެލެވެން ނެތް ކަމަށް ގިލްމޯ ވިދާޅުވި އެވެ.\nއޮންރީގެ ކޯޗުކަމުގައި މޮންޓްރެއާލް އިން ކުރިއެރުންތަކެއް ހޯދި އެވެ. އެމްއެލްއެސްގެ ޕްލޭއޮފްސްގައި ވާދަކުރި އެވެ. އަދި އުތުރު އެމެރިކާގެ ޗެމްޕިއަންސް ލީގުގެ ކުއާޓާ ފައިނަލަށް ދަތުރުކުރި އެވެ. އޮންރީގެ ކޯޗުކަމުގައި މޮންޓްރެއާލުން ވަނީ ފެންވަރު ރަނގަޅު ކުޅުންތެރިން ވެސް އެ ޓީމަށް ގެނެސްފަ އެވެ. އޭގެ ތެރޭގައި ޓޮޓެންހަމާއި ސައުތެމްޓަން އަދި ސެލްޓިކަށް ކުޅުނު މިޑްފީލްޑަރު ވިކްޓަ ވަންޔާމާ އާއި ބާސެލޯނާ އަދި ސްޓޯކް ސިޓީން ފެނުނު ބޯޔާން ކާކިޗް ހިމެނެ އެވެ.\nދާދި ފަހުން ބޯންމައުތުގެ ކޯޗަކަށް އޮންރީ ގެންދިއުމުގެ ވާހަކަތަކެއް ދެކެވުނެވެ. އެކަމަކު ބޯންމައުތުން ވަނީ ޖޮނަތަން ވުޑްގޭޓް އެ ޓީމުގެ ކޯޗަކަށް ހަމަޖައްސައިފަ އެވެ.\nއާސެނަލް ޔޫތު ޓީމު ކޯޗެއްގެ ގޮތުގައި ކޯޗިން ކެރިއަރު ފެށި އޮންރީ ދެން ހަވާލުވީ ބެލްޖިއަމް ގައުމީ ޓީމުގެ އެސިސްޓަންޓް ކޯޗުކަމާ އެވެ. އެ ޓީމާ އެކު 2018 ވަނަ އަހަރުގެ ވޯލްޑް ކަޕްގެ ތިން ވަނަ ހޯދި އެވެ. އޭގެ ފަހުން އޮންރީ ހަވާލުވީ ފްރާންސްގެ މޮނާކޯއާ އެވެ. އެ ޓީމުގައި މަސައްކަތްކުރި ތިން މަސް ދުވަހު އެކަށީގެންވާ ނަތީޖާއެއް ނެރެވޭ ގޮތެއް ނުވި އެވެ. އޮންރީ މޮންޓްރެއާލާ ހަވާލުވުމުގެ ކުރިން ފުޓްބޯޅަ ކޮންސަލްޓަންޓެއްގެ ގޮތުގައި މަސައްކަތްތަކެއް ކުރި އެވެ.


vnews - MDP in masakayi kuranee baaruthah raheen kuran: Raees #Majlis14\nއެމްޑީޕީން މަސައްކަތް ކުރަނީ ބާރުތައް ރަހީނު ކުރަން: ރައީސް\nރައީސް ޔާމީން މިއަދު ގއ. ވިލިނގިލީ ރައްޔިތުންނާއި ބައްދަލު ކުރައްވާ ވާހަކަފުޅު ދައްކަވަނީ -- ފޮޓޯ: މުއާޒް އަލީ\nބާރުތައް ވަކި ކުރުމުގެ ނަމުގައި އެމްޑީޕީން ކުރާހާ ކަމަކީ ބާރުތައް ރަހީނު ކުރުން ކަމަށް ރައީސުލްޖުމްހޫރިއްޔާ އަބްދުﷲ ޔާމީން އަބުދުލް ގައްޔޫމް ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ ގއ. ވިލިނގިއްޔަށާއި، އައްޑޫސިޓީގެ ބައެއް ރަށްރަށަށް ކުރައްވާ ދަތުރުފުޅެއް ގައި މިއަދު ވިލިނގިއްޔަށް ވަޑައިގެން އެ ރަށުގެ ރައްޔިތުންނާއި ބައްދަލްކުރައްވާ ވާހަކަފުޅު ދައްކަވަމުނެވެ.\nރައީސް ޔާމީން ވިދާޅުވީ ބާރުތައް ވަކިކުރުމުގެ ވާހަކަ ދައްކާއިރު ބާރުތައް ވަކިކުރުމުގެ އެއްވެސް ސިފައެއް އެމްޑީޕީގެ ތެރެއިން ފެނިފައިނުވާ ކަމަށެވެ. އެއާއި ޚިލާފަށް އެމްޑީޕީގެ ތެރެއިން ފެނުނީ ބާރުތައް ރަހީނުކުރި މަންޒަރު ކަމަށެވެ.\nވިލިނގިލީގެ ތަަރައްގީ އާއި ގުޅޭގޮތުން ރައީސް ވިދާޅުވީ އެ ރަށުގެ މަގު ހެދުމުގެ މަސައްކަތް ކުރިއަށްދާ ކަމަށާ އެ ޕްރޮޖެކްޓްގައި 15 މަގެއް ހަދާނެ ކަމަށެވެ. ވިލިނގިލީގައި އަންނަ އާދިއްތަ ދުވަހު ފެން ޕްލާންޓެއް ބަހައްޓާނެ ކަމަށާ އެރަށުގެ އިންޖީނުގެ އެހެން ތަނަކަށް ބަދަލްކުރުމުގެ މަސައްކަތް މިއަހަރުކޮށް ނިމޭނެކަމަށް ވެސް ރައީސް ޔާމީން ވިދާޅުވި އެވެ.\n"މިއީ އިރާދަކުރެއްވިއްޔާ އަޅުގަނޑުމެން ކުރާނެ ކަންކަން. މި ސަރުކާރު އުފެދިގެން އައީ ގައުމު ތަަރައްގީ ކުރުމަށް،" ރައީސް ވިދާޅުވި އެވެ.\nވިލިނގިލީ ދާއިރާގައި ހިމެނޭ ކޮލަމާފުށީގެ ތަރައްގީ އާއި ގުޅޭގޮތުން ރައީސް ވިދާޅުވީ އެ ރަށުގައި ނަރުދަމާ އެޅުމުގެ މަސައްކަތް އަވަހަށް ފަށާނެ ކަމަށައި އެ ރަށައް ދިމާވެފައިވާ ކަަރަންޓްގެ މައްސަލަ ހައްލުކުރުމަށް ގެންނަ ޖަނަރޭޓަރު ވެސް ލަސް ނުވާނެ ކަމަށެވެ.


SunOnline: Alia Bhatt ge Follower ge adhadhu 50 Million ah\nއައިމިނަތު ލުބާ 25 Oct 2020, 08:03\nބޮލީވުޑްގައި ފިޔަޖަހަމުން އަންނަ ބަތަލާ އާލިއާ ބަޓްގެ އިންސްޓަގްރާމަށް 50 މިލިއަން ފޮލޯވަރުން ލިބިއްޖެ އެވެ.\nއޭނާ އަށް އިންސްޓަގްރާމުން 50 މިލިއަން ފޮލޯވަރުން ލިބުމާ ގުޅިގެން އޭނާ ވަނީ އިންސްޓަގްރާމުގައި ޕޯސްޓެއް ވެސް ހިއްސާކޮށްފަ އެވެ. އިންސްޓަގްރާމުގައި އާލިއާއަށް 50 ފޮލޯވަރުން ހަމަވުމާއެކު އޭނާ އަންނަނީ އޭނާގެ ފޭނުންނަށް ޝުކުރުއަދާކުރަމުންނެވެ. އާލިއާ ބުނީ ވޭތުވެދިޔަ ދުވަސްތަކުގައި އޭނާއަށް ވަރަށް މުހިއްމު ކަންތައްތަކެއް ސޯޝަލް މީޑިއާ މެދުވެރިކޮށް އެނގިއްޖެ ކަމަށާއި ސޯޝަލް މީޑިއާ އަކީ އެންމެން ގުޅުވައިދޭ ތަނެއް ކަމަށެވެ.\nއޭނާ ބުނީ އިންސްޓަގްރާމަށް 50ބމީހުންގެ ފޮލޯވަރުން ލިބުނު ދުވަހާއި 50 މިލިއަން ފޮލޯވަރުން ލިބުނު ދުވަހާ މިއަދު ވެސް ތަފާތެއް ނުވާކަމަށާއި އެދުވަހު ވެސް މިއަދު ވެސް އޭނާ އެކަމާ ވަރަށް އުފާވާ ކަމަށެވެ. އަދި ފޭނުންގެ ހިފެހެއްޓުމެއްނެތް ލޯތްބަށް ޝުކުރުއަދާކުރާ ކަމަށެވެ.\nބޮލީވުޑްގެ އެކްޓަރުން ތެރެއިން އިންސްޓަގްރާމުގައި އެންމެ ފޮލޯވަރުން ގިނައީ ޕްރިޔަންކާ ޗޯޕްރާގެ އެވެ. އޭނާއަށް 58 މިލިއަން މީހުން ފޮލޯކުރެ އެވެ. ދެވަނައިގައި ޝްރައްދާ ކަޕޫރު 56 މިލިއަނުގައި އޮތް އިރު ތިންވަނާގައި އޮތް ދީޕިކާ އަށް 52 މިލިއަން މީހުން ފޮލޯކުރެ އެވެ. ކުރިން ލިސްޓްގެ ދެވަނާގައި އޮތީ ދީޕިކާ އެވެ. ނަމަވެސް ޝްރައްދާ މިވަނީ ދީޕިކާ ވަށްޓާލުމަށް ފަހު ކުރިއަށް ޖެހިލާފަ އެވެ. ހަތަރުވަނަ އަށް އެންމެ ގިނަ މީހުން ފޮލޯކުރާ ތަރިއަކަށް އާލިއާ ވީއިރު އޭނާއާ އެންމެ ގާތް ކުރަނީ ޖެކަލީން ފާނަންޑޭޒް އެވެ.\nބަތަލާ އާލިއާ ދެން އެންމެ އަވަހަށް ފެނިގެންދާނީ އޭނާގެ ލޯބިވެރިޔާ ރަންބީރު ކަޕޫރާއެކު ބުރައްމަސްތުރާ އިންނެވެ.


vnews - Champions League ge squad gai Ibrahimovic ge nan himanaifi\nމެންޗެސްޓާ ޔުނައިޓެޑްގެ ޗެމްޕިއަންސް ލީގު ސްކޮޑުގައި އިބްރަހިމޮވިޗްގެ ނަން ހިމަނައިފި\nއިނގިރޭސި ކްލަބު މެންޗެސްޓާ ޔުނައިޓެޑްގެ ޗެމްޕިއަންސް ލީގު ސްކޮޑުގައި ޒްލަޓާން އިބްރަހިމޮވިޗްގެ ނަން ހިމަނައިފިއެވެ.\nމިއީ 35 އަހަރުގެ އިބްރަހިމޮވިޗަށް އޭޕްރީލް މަހު ލިބުނު ބޮޑު އަނިޔާއަށް ފަހު ޔުނައިޓެޑްގެ ސްކޮޑުގައި ހިމަނާފައިވާ ފުރަތަމަ ފަހަރެވެ. ގިނަ ދުވަސްތަކެއް ކުޅުމާއި ދުރުގައި ހުރުމަށްފަހު ޒްލަޓާން އިބްރަހިމޮވިޗް ވަނީ މި ޓްރާންސްފާ ބާޒާރުގެ ފަހު ކޮޅު މެންޗެސްޓާ ޔުނައިޓެޑާއެކު އައު އެއްބަސްވުމެއްގައި ސޮއި ކޮށްފައެވެ.\nމިދިޔަ އަހަރުގެ ހޫނު މޫސުމުގައި އިބްރަހިމޮވިޗް ޔުނައިޓެޑާއި ގުޅުނީ އެއް އަހަރު ދުވަހުގެ އެއްބަސްވުމެއްގެ ދަށުންނެވެ. އެ އެއްބަސްވުމުގެ މުއްދަތު މިދިޔަ ޖޫން މަހުގެ 30 ވަނަ ދުވަހު ވަނީ ހަމަވެފައެވެ. އަލަށް ސޮއިކުރި އެއްބަސްވުމާއެކު އިބްރަހިމޮވިޗް ޔުނައިޓެޑުގައި އިތުރު އެއް ސީޒަން ފުރިހަމަ ކުރާނެއެވެ.\nޗެމްޕިއަންސް ލީގު ސްކޮޑުގައި އިބްރަހިމޮވިޗްގެ ނަން ހިމެނި ނަމަވެސް ޔުނައިޓެޑްގެ ކޯޗު ހޯސޭ މޮރީނިއޯ ބުނީ އޭނާ އަދިވެސް ކުޅެން ތައްޔާރު ނޫން ކަމަށާއި އޭނާ ފެންނާނެ ކަމަށް ބެލެވެނީ ޖެނުއަރީ މަހު ކަމަށެވެ.\nއެކަމަކު އޮކްޓޯބަރު މަހު 28 ވަނަ ދުވަހުގެ ފެށޭ ޗެމްޕިއަންސް ލީގުގެ މެޗުތަކަަށް ޔުނައިޓެޑުން ފޮނުވި ސްކޮޑުގައި އޭނާގެ ނަން ހިމެނުމާއެކު، އިބްރަހިމޮވިޗް ކުރިން ހީކުރެވުނު ވަރަށްވުރެ އަވަހަށް އަނިޔާއިން ސަލާމަތްވެ ކުޅުމަށް އަންނަން ތައްޔާރުވެފައިވާ ކަމަށް ރިޕޯޓުތައް ބުނެއެވެ.\nއިބްރަހިމޮވިޗް ވަނީ ޔުނައިޓެޑަށް މިދިޔަ ސީޒަނުގައި ކުޅެދިން 46 މެޗުގައި 28 ގޯލު ކާމިޔާބުކޮށްދީ، އެ ކްލަބާއެކު ޔޫރޮޕާ ލީގު އަދި އިނގިރޭސި ލީގު ކަޕް ކާމިޔާބުކޮށްފައެވެ.


މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ ދަށުން ހިންގާ އޮފީސްތަކުގެ އޭސީތައް 01 (އެކެއް) އަހަރުދުވަހުގެ މުއްދަތަށް ސަރވިސްކޮށް ބަލަހައްޓައިދޭނެ ފަރާތެއް ހޯދުމަށް\nއިޢުލާން ނަންބަރު: IUL)471-CDS3/1/2019/112)\nމިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ ދަށުން ހިންގާ އޮފީސްތަކުގެ އޭސީތައް 01 (އެކެއް) އަހަރުދުވަހުގެ މުއްދަތަށް ސަރވިސްކޮށް ބަލަހައްޓައިދޭނެ ފަރާތެއް ހޯދުމަށް ކުރެވުނު ފުރަތަމަ ނަންބަރު (IUL)471-CDS3/1/2019/86 (20 ޖޫން 2019) އިޢުލާނާއި ގުޅިގެން އެކަށީގެންވާ ތަރުޚީބެއް ލިބިފައިނުވާތީ، މި މަސައްކަތްކޮށްދޭނެ ފަރާތެއް ހޯދުމަށް އަލުން އިޢުލާން ކުރަމެވެ. ވީމާ، މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\nމި މަސައްކަތަށް ޝައުޤުވެރިވެވަޑައިގަންނަވާ ފަރާތްތަކުން 2019 އޮގަސްޓް 05 ވާ ހޯމަ ދުވަހުގެ 12:00 އަށް މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ / އަމީނީމަގަށް ވަޑައިގެން އަގު ހުށަހެޅުއްވުން އެދެމެވެ.\nބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. އަދި، ސިޓީ އުރައިގެ ބޭރުގައި އިޢުލާން ނަންބަރު، ހުޅުވަން ކަނޑައެޅިފައިވާ ތާރީޚާއި، ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\nބީލަން ހުށަހަޅުއްވާއިރު، ބިލަމާއިއެކު ބިޑް ސެކިއުރިޓީގެ ގޮތުގައި 3,410.87ރ (ތިން ހާސް ހަތަރު ސަތޭކަ ދިހަ ރުފިޔާ އަށްޑިހަ ހަތްލާރި) ގެ ބިޑް ސެކިއުރިޓީއެއް 30 ދުވަހުގެ ވެލިޑިޓީ އާއިއެކު ހުށަހަޅުއްވަންވާނެއެވެ. އަދި ޕާފޯމަންސް ގެރެންޓީގެ ގޮތުގައި ހުށަހަޅަންޖެހޭނީ ކޮންޓްރެކްޓް އަގުގެ %5 އެވެ.\nމި އިޢުލާނާއި ގުޅޭގޮތުން އިތުރު މަޢުލޫމާތު ސާފުކުރައްވަން ބޭނުންފުޅުވެވަޑައިގަންނަވާނަމަ 2019 އޮގަސްޓް 04 ވާ އާދީއްތަ ދުވަހުގެ 14:00 ގެ ކުރިން fathimath.noora@planning.gov.mv އަށް މެއިލް ކޮށްދެއްވުން އެދެމެވެ.\n27 ޛުލްޤައިދާ 1440ހ.\n29 ޖުލައި 2019މ.


Highway gai accident ve3meehakah waniyaavejje. - vNews.mv\nހައިވޭގައި އެކްސިޑެންޓްވެ3މީހަކަށް އަނިޔާވެއްޖެ\nހުޅުމާލެ އާއި މާލެ ގުޅުވައިދޭ ހައިވޭގައި ސައިކަލެއް އޯވަޓޭކު ކުރަން އުޅުމުގެ ތެރޭގައި އެކްސިޑެންޓްވެ3މީހަކަށް އަނިޔާވެއްޖެއެވެ.\nފުލުހުން ބުނީ މިއެކްސިޑެންޓް ހިނގާފައި ވަނީ މިއަދު ހެނދުނު 9:15 ހާއިރު، ކަމަށެވެ. އެކްސިޑެންޓް ހިނގަން ދިމާވީ ހުޅުމާލެއިން މާލޭ ކޮޅަށް ދުއްވާފައި ދިޔަ ސައިކަލެއް އޯވަޓޭކް ކުރުމަށް ހަތަރުފުރޮޅުލީ އުޅަނދުތަކަށް ޚާއްސަކޮށްފައިވާ ލޭނަށް ވަނުމުން ފަހަތުން އައި ކާރެއްގައި ޖެހިގެންނެވެ. މި ހާދިސާގައި 100 ފޫޓަށް ވުރެ ދުރަަށް ސައިކަލް ކަހާލައި ވެއްޓުނު އިރު ސައިކަލު ލޭނުން ދުއްވަމުން ދިޔަ އެހެން ސައިކަލެއްގައި ޖެހި އެސައިކަލްގައި ތިބި ދެމީހުންނަށްވެސް ވަނީ އަނިޔާވެފައެވެ.\nފުލުހުން ބުނީ، އެކްސިޑެންޓްވި ސައިކަލު ދުއްވާފައި ވަނީ އުމުރުން 20 އަހަރުގެ ފިރިހެނެއް ކަމަށާއި، އޭނާގެ އަތުގައި ލައިސަސް ނެތްކަމަށް ވެސް ފުލުހުން ބުންޏެވެ. އަދި އޭނާގެ ގައިގެ ބައެއް ތަންތަން މަށައިގެން ގޮސް ޒަޚަމްވި އިރު، ސައިކަލު ކަހާލައިގެން ގޮސް ޖެހުނު އަނެއް ސައިކަލުގައި ތިބި ދެމީހުންނަށްވެސް ކުދިއަނިޔާތައް ވެފައިވާ ކަމުގައި ފުލުހުން ބުނެފައިވެއެވެ.\nހުޅުމާލޭ ހައިވޭގައި ދުއްވާއިރު ސައިކަލްތަށް ހަތަރު ފުރޮޅުލީ އުޅަނދުތަކަށް ޚާއްސަ ލޭނަށް ވަދެ އޯވަޓޭކް ކުރުމާއި ސައިކަލް ލޭނަށް ކާރުތައް ވަދެ އޯވަޓޭކް ކުރުން މިފަހަކަށް އައިސް އަންނަނީ އިތުރުވަމުންނެވެ.


މާސްކު ނާޅައިގެން ޖޫރިމަނާ ކުރި މީހުންގެ އަދަދު 151 އަށް! – Dhuvas Online\nކޯވިޑުން ރައާތެރިވުމަށް މާސްކު އެޅުމަށް އެޗްޕީއޭއިން ވަނީ އަންގާފައި ---\nމާސްކު ނާޅައިގެން ޖޫރިމަނާ ކުރި މީހުންގެ އަދަދު 151 އަށް!\nކޯވިޑް-19 ރައްކާތެރިވުމަށް މާލޭ ސިޓީގެ އާންމު ތަންތަނުގައި މާސްކު އެޅުން މަޖުބޫރި ކުރިތާ ފަސް ދުވަސް ތެރޭގައި 150 އަށްވުރެ ގިނަ މީހުން ގަވައިދާ ހިލާފުވެގެން ޖޫރިމަނާ ކޮށްފި އެވެ.\nއެޗްއީއޯސީން މައުލޫމާތު ދޭގޮތުގައި މިމަހުގެ އެއް ވަނަ ދުވަހުން ފެށިގެން އިއްޔެގެ ނިޔަލަށް އާންމު ތަންތަނުގައި މާސްކު ނާޅާ އުޅުނު 151 މީހަކު ޖޫރިމަނާކޮށްފައިވާ ކަމަށެވެ. އަދި 986 މީހަކަށް ނަސޭހަތް ދީފައިވާ ކަމަށެވެ.\nއާންމު ތަންތަނުގައި މާސްކު ނާޅާ މީހުން ޖޫރިމަނާ ކުރަން ޖެހޭ އަދަދު އެއްދުވަހުން އަނެއް ދުވަހަށް ދަނީ އިތުރު ވަމުންނެވެ. އެގޮތުން އިއްޔެ 19 މީހަކު ޖޫރިމަނާ ކުރި އިރު 120 މީހަކަށް ނަސޭހަތް ދީފައިވެ އެވެ.\nމާލޭ ސިޓީގެ އާންމުތަންތަނުގައި މާސްކު ނާޅާ ނަމަ 1،000 ރުފިޔާއިން ޖޫރިމަނާ ކުރާނެ އެވެ.\nމާލޭގެ އިތުރުން ޕޮސިޓިވް ކޭސްތައް ހުރި ރަށްރަށާއި އެއް ރަށުން އަނެއް ރަށަށް ދަތުރު ކުރާއިރު ދަތުރު މަތީގައި މާސްކު އެޅުން މިހާރު މަޖުބޫރެވެ. އަދި އާންމު ހާލަތުގައި ހުރި ރަށްރަށުގައިވެސް އާންމު ތަންތަނުގައި މާސްކު އެޅުމަށް އެޗްޕީއޭއިން އިލްތިމާސް ކުރެ އެވެ.\nމިހާތަނަށް ކޯވިޑަށް 4،500 އަށްވުރެ ގިނަ މީހުން ޕޮސިޓިވްވެފައިވާއިރު މިދިޔަ މަހުން ފެށިގެން ޕޮސިޓިވްވާ މީހުންގެ އަދަދު ވަނީ ކުއްލިއަކަށް އިތުރުވެފައި އެވެ. އެހެންވެ ކޯވިޑާއި ގުޅިގެން އަމަލު ކުރަން ފެށި އާ އާންމު ހާލަތުގައި ދީފައިވާ ބައެއް ލުއިތަކަށް ބަދަލު ގެނެސް ހަރުކަށިކުރަން ވަނީ ފަށާފައި އެވެ.


ހޯރަފުށީ ކައިރީގައި އެއާޕޯޓެއް އަޅަން މިއަހަރު ފަށާނަން: ރައީސުލްޖުމުހުރިއްޔާ — Ihavandhoo.com\n22 ފެބުރުއަރީ 20183ޢަބުދުﷲ ޙަމީދު\nރާއްޖޭގެ އެތެރޭގެ ވައިގެ ދަތުރުފަތުރުގެ ހިދުމަތް މިހާރަށްވުރެ ފުޅާކުރުމުގެ ގޮތުން މިއަހަރު ހއ. ހޯރަފުށީ ކައިރީގައި އެއާޕޯޓެއް އެޅުމުގެ މަސައްކަތް ފަށާނެ ކަމަށް ރައީސް އަބުދުﷲ ޔާމީން އަބުދުލްގައްޔޫމް ވިދާޅުވެއްޖެ އެވެ.\nރައްޔިތުން މަޖިލީހުގެ މިއަހަރުގެ ފުރަތަމަ ދައުރުގެ ފުރަތަމަ ޖަލްސާ ފެށުމަށް ބޭއްވި ޖަލްސާގައި ރައީސް ޔާމީން އިއްވެވި ރިޔާސީ ބަޔާނުގައި ވިދާޅުވީ، ރާއްޖޭގެ އެކި ހިސާބުތަކަށް ވައިގެ މަގުން ފަސޭހައިން ދަތުރުކުރެވޭނެ ފުރުސަތު ތަނަވަސްކޮށްދިނުމަށް ކުރަމުންދާ މަސައްކަތްތަކުގެ ދަށުން، މިއަހަރު ތެރޭގައި ހދ. ކުޅުދުއްފުއްޓާއި ށ. ފުނަދޫ އާއި ނ. މާފަރު އަދި ގދ. މާވާރުލުގައި ގާއިމް ކުރާ ޑޮމެސްޓިކް އެއާޕޯޓް ތަކުގެ މަސައްކަތް އެއްކޮށް ނިމިގެންދާނެ ކަމަށެވެ. އަދި ހޯރަފުށީ ކައިރީގައި އެއާޕޯޓެއް އެޅުމުގެ މަސައްކަތްވެސް މިއަހަރު ފަށާނެ ކަމަށެވެ.\nހޯރަފުށީ ކައިރީގައި އެއަރޕޯރޓެއް އެޅުމުގެ މަސައްކަތް މިއަހަރު ފަށާނެ ކަމަށް ރައީސުލްޖުމުހުރިއްޔާ ވިދާޅުވެފައިވާއިރު، މީގެ ކުރިންވެސް ވަނީ އެއަރޕޯޓު އަޅާނެ ކަމަށްބުނެ ތާރީހު ތަކެއް ދެއްވާފައެވެ. އެގޮތުން ހއ. ހޯރަފުށީގައި އެއާޕޯޓެއް އަޅަން ނިންމާ، އެކަން އިއުލާންކުރައްވާފައި ވަނީ، ރައީސްގެ ރިޔާސީ ދައުރަށް ދެބައިވުން ފާހަގަކުރުމަށް 2016 ވަނަ އަހަރުގެ މެއި މަހު ބޭއްވި "ފަހި ނުވައެއް ތޭރަ" ފެސްޓިވަލް ނިންމުމުގެ ރަސްމިއްޔާތުގައި ވާހަކަފުޅު ދައްކަވަމުން ރައީސް އަބްދުﷲ ޔާމީނެވެ.\nއެ ރަސްމިއްޔާތުގައި ވާހަކަފުޅު ދައްކަވަމުން ރައީސް ވިދާޅުވެފައި ވަނީ، ސަރުކާރުން އުތުރުގެ ތަރައްޤީއަށް ޓަކައި ހއ. ހޯރަފުށީގައި އެއާޕޯޓެއް އެޅުމަށް ނިންމާ ވަރަށް އިސްކަމެއްދީގެން އެ މަސައްކަތް މިހާރު ކުރެވެމުންދާ ކަމަށެވެ.\nއޭގެ ފަހުން 2016 ވަނަ އަހަރުގެ މެއި މަހުގެ 23 ވަނަ ދުވަހު ހއ. ހޯރަފުށީ ނަރުދަމާގެ ޚިދުމަތް އިފްތިތާހް ކޮށްދެއްވުމުގެ ގޮތުން އެރަށުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސް ޔާމިން ވިދާޅުވެފައި ވަނީ ދެހާސް އަށާރަ ވަނަ އަހަރުގެ ރިޔާސީ އިންތިހާބްގެ ކުރިން ރާއްޖޭގެ އެންމެ އުތުރުގެ ތިން އަތޮޅުގައި ޤާއިމްކުރާ އެއަރޕޯޓްތަކުގެ މަސައްކަތް ނިމި އެއަރޕޯޓުތަކަށް މަތިންދާބޯޓްތައް ޖައްސާނެކަމަށެވެ.\nހަބަރާ ނުގުޅޭ ފޮޓޯއެއް ތިޔަ އިނީ ޖަހައިފަ․․އެތަނަކުން ހޯރަފުއްޓެއްވެސް އަދި އެއަރޕޯތްއަލާ ސަރަހައްދެއްވެސް ނުފެނޭ․․\n– 22 ފެބުރުއަރީ 201830\nރައްޔިތުން ގުނބޯ ހައްދަން ނޫޅެ ބަލަ․ ހުވަހަންދޫގަ ކިތައްފަހަރު އެއާޕޯޓު އަޅާފިތަ؟\n– 23 ފެބުރުއަރީ 2018 1 1\nﷲ އިރާދަކުރެއްވިއްޔާ ވަަރަށް އަވަހަށް އެއަރޕޯރޓެއް ހޯރަފުށީ ކައިރިން ވެސް ފެންނާނެ ކަންނޭނގެ․ވަރަށް އުއްމީދު ކުރާ ކަމެއް އެއީ <br>\n– 25 ފެބުރުއަރީ 2018 1 0


Reygandu Keumah Fahu Hingumaky Hashigandah Faidha Huri Kameh - Vaguthu\nދިރިއުޅުމަށް އައިސްފައިވާ ބަދަލުތަކުގެ ސަބަބުން ހަށިގަނޑަށް އަޅާލެވެނީ ވަރަށް މަދު ފަހަރަކަށެވެ. ދުވާލުގެ ބުރަ މަސައްކަތުގެ ސަބަބުން ހަށިގަނޑަށް ފައިދާ ލިއްބައިދޭ ކަންކަމާ މެދު ވިސްނާކަށް ވަގުތެއް ނުވެއެވެ.\nއެހެންކަމުން އެފަދަ މީހުންނަށް އޮތް އެންމެ މޮޅު ހައްލަކީ ރޭގަނޑު ކެއުމަށް ފަހު ހިނގާލުމެވެ. ކައިގެން އިރުކޮޅެއް ކޮށްލާފައި ހިނގާލުމަކީ ސިއްހީ މާހިރުން ވެސް އިރުޝާދު ދެއްވާ ކަމެކެވެ.\nމިގޮތަށް ރޭގަނޑު ކެއުމަށް ފަހު ހިނގާލުމުން ލިބޭ ފައިދާތަކަކީ:\nހަޖަމު ކުރުމަށް ފަސޭހަވޭ\nހިނގުމަކީ އެކަމުގެ ސަބަބުން ގޭސްޓްރިކް އެންޒައިމްސް އުފައްދައިދޭ ކަމެކެވެ. މިކަމުގެ ސަބަބުން ހަޖަމު ކުރުމަށް ފަސޭހަވެ ބަނޑު ހަރުވުމާއި ބަނޑަށް ވައި އެރުން ފަދަ ކަންތައްތަކުން ސަލާމަތް ކޮށްދެއެވެ.\nރޭގަނޑުގެ ކެއުމަށް ފަހު ހިނގާލުމަކީ ހަށިގަނޑުގެ މެޓަބޮލިޒަމް އިތުރު ކޮށްދޭ ކަމެކެވެ. އޭގެ ސަބަބުން ކެލޮރީސް އަންދާލައެވެ. ނަމަވެސް ކެއުމަށް ފަހު އިށީނދެ އިނުން ނުވަތަ އަރާމު ކުރުމަކީ ގެއްލުން ލިބޭ ކަމެކެވެ.\nރޭގަނޑު ކެއުމަށް ފަހު ގަވާއިދުން ހިނގާ ނަމަ ކާއެއްޗެހި ހަޖަމު ކުރުމަށް ފަސޭހަވެއެވެ. އޭގެ ސަބަބުން ހަށިގަނޑަށް ބޭނުންނުވާ މާއްދާތައް ދުއްވާލުމަށް އެހީތެރިވެދެއެވެ. އަދި އެތެރޭގެ ގުނަވަންތައް ރަނގަޅު ކޮށްދީ ދިފާއީ ނިޒާމު ވަރުގަދަ ކޮށްދެއެވެ.\nނިދަން އުދަނގޫވާ ނަމަ ރޭގަނޑު ކެއުމަށް ފަހު ވަކި ވަގުތެއް ވަންދެން ހިނގާލުމަކީ ސްޓްރެސްތަކުން އެއްފަރާތް ވެވި ފަސޭހައިން ނިދާލެވޭނެ ކަމެކެވެ.\nމީގެއިތުރުން ރޭގަނޑު ކެއުމަށް ފަހު ހިނގާލުމަކީ ދަންވަރަށް ބަނޑުހައިވުމާއި ބްލަޑް ޝުގާ ލެވެލް ރަނގަޅު ކޮށްދިނުމާއި ޑިޕްރެޝަން ފަދަ ބަލިތަކަށް ވެސް މިއީ ހައްލެކެވެ.\nޖެނުއަރީ 26, 2022 22:51\nއަޅުގަނޑުގެ ރަށުން ގިނައިން ފެންނަނީ ތިޔަ ގޮތާއި ދިމާ އިިދިކޮޅަށެވެ.. ދުވާލާއި ރޭގަނޑުގައި ވެސް ސައިކަލުގައެވެ. ދަންބެރެއްހާ ވަގުތުގައި ރެސްޓޯރެންޓް ތައް ހުންނާނީ ބޮޑެތި ކެއުންތަކަށް އިންސާފުކުރަން ގޮސްތިބޭ މީހުންތަކުން ފުރިބާރުވެފައެވެ. ތެދުވެ ގެޔަށް ދާން ދިމާކުރާނީ ރޭދެބައިވެ މެންދަންވީމައެވެ..ހިނގާފައިތޯއެވެ؟ ސައިކަލުގައެވެ.\nމިއީ ވެސް އެބުނާ ޒަމާނީ ޑިމޮކްރަސީގެ ތެރޭގައި ހިމެނޭ ކަމެކެވެ.\nޖެނުއަރީ 26, 2022 22:57